India against ceasefire violation\nവെടിനിറുത്തൽ കരാർ ലംഘനപരമ്പര: പാക്കിസ്ഥാനെതിരെ ഇന്ത്യ\nഈ വർഷം ജൂൺ വരെ പാകിസ്ഥാൻ സേന നടത്തിയത് 2432 ലധികം വെടിനിർത്തൽകരാർ ലംഘനങ്ങൾ\nJul 3, 2020, 6:10 PM\nന്യൂ ഡല്‍ഹി: ഇന്ത്യ - പാക് വെടിനിറുത്തൽ കരാർ പാകിസ്ഥാൻ തുടർച്ചയായി ലംഘിക്കുന്നനെതിരെ ഇന്ത്യ ശക്തമായ പ്രതിഷേധം രേഖപ്പെടുത്തി. നിയന്ത്രണ രേഖയിലും അന്താരാഷ്ട അതിർത്തിയിലുമായി ഈ വർഷം ജൂൺ വരെ പാകിസ്ഥാൻ സേന നടത്തിയത് 2432 ലധികം വെടിനിർത്തൽകരാർ ലംഘനങ്ങളാണ്. ഇതിൽ 14 ഇന്ത്യൻ പൗരന്മാർ കൊല്ലപ്പെട്ടു. 88 പേർക്ക് പരിക്കേൽക്കുകയും ചെയ്തു.\nഇന്ത്യയുടെ ഭാഗത്തുനിന്ന് പ്രകോപനങ്ങളില്ലാതെയാണ് പാക്കിസ്ഥാൻ സേനയുടെ തുടർച്ചായുള്ള ആക്രമണങ്ങൾ. ഇതിനെതിരെയാണ് ഇന്ത്യ ഇന്ന് (ജൂലായ് 03, 2020) ശക്തമായ പ്രതിഷേധം രേഖപ്പെടുത്തിയത്. 2003 ലാണ് ഇരുരാജ്യങ്ങൾ തമ്മിലുള്ള വെടിനിർത്തൽ കരാർ നിലവിൽവന്നത്.\nപാക് സേനയുടെ സഹായത്തിലാണ് തീവ്രവാദികളുടെ അതിർത്തികടന്നുള്ള നുഴഞ്ഞുകയറ്റം. ഡയറക്ടർ ജനറൽ ഓഫ് മിലിട്ടറി ഓപ്പറേഷൻസ് (ഡിജിഎംഒ) ഉൾപ്പെടെ ഇന്ത്യൻ ഇതു സംബസിച്ച് ആശങ്കകൾ പങ്കുവച്ചിരുന്നു. പാകിസ്ഥാൻ സേന ഇത്തരം പ്രവർത്തനങ്ങളിൽ പക്ഷേ പിന്മാറുന്നില്ല.\n2019 ആഗസ്തിൽ ജമ്മു കശ്മീരിന്റെ പ്രത്യേക പദവി റദ്ദുചെയ്യപ്പെട്ടു. ഇതേ തുടർന്നാണ് ഇന്ത്യക്കെതിരെയുള്ള പാക് പ്രകോപനം ശക്തിപ്പെടുന്നത്. ദില്ലിയിലെ പാക് നയതന്ത്ര സംഘംഇന്ത്യ വിരുദ്ധ ചാരപ്രവർത്തനത്തിലേർപ്പെടുന്നതായും ഭീകരപ്രവർത്തനങ്ങളെ പിന്തുണയ്ക്കുന്നതായും ഇന്ത്യ ഇതിനകം ചൂണ്ടികാണിച്ചിട്ടുണ്ട്. തുടർന്നാണ് ദില്ലി സംഘത്തിൻ്റെ അംഗസംഖ്യ 50 ശതമാനമായി കുറയ്ക്കാൻ ദില്ലി ഈയ്യിടെ ഇസ്ലാമാബാദിനോട് ആവശ്യപ്പെട്ടത്. ഇതിനിടെ പാക്കിസ്ഥാനിലെ ഇന്ത്യൻ ഹൈക്കമ്മീഷനിലെ ജീവനക്കാരുടെ എണ്ണം കുറയ്ക്കാനും ഇന്ത്യ തയ്യാറായി.


ലോഹി-മമ്മൂട്ടി ചിത്രം ഭീഷ്മര് | Lohi-Mammootty film Bhishmar - Malayalam Filmibeat\nലോഹി-മമ്മൂട്ടി ചിത്രം ഭീഷ്മര്\nലോഹിതദാസ് സംവിധാനം ചെയ്യുന്ന ചിത്രത്തില് മമ്മൂട്ടി നായകനാവുന്നു. ഭീഷ്മര് എന്നാണ് ചിത്രത്തിന്റെ പേര്.\nഅരയന്നങ്ങളുടെ വീടിന് ശേഷം ലോഹിതദാസും മമ്മൂട്ടിയും ഒന്നിക്കുകയാണ് ഈ ചിത്രത്തിലൂടെ. ഒട്ടേറെ സംഘര്‍ഷങ്ങളിലൂടെ കടന്നുപോവുന്ന ഒരു വ്യക്തിയെ കേന്ദ്രീകരിച്ചാണ് ചിത്രത്തിന്റെ കഥ മുന്നോട്ടുപോവുന്നത്.\nശ്രീചക്രം എന്ന ചിത്രത്തിന് ശേഷമായിരിക്കും ലോഹി ഭീഷ്മറുടെ ജോലികള് തുടങ്ങുന്നത്. പൃഥ്വിരാജ്, ജയസൂര്യ എന്നിവര് പ്രധാന കഥാപാത്രങ്ങളെ അവതരിപ്പിക്കുന്ന ശ്രീചക്രത്തിന്റെ ചിത്രീകരണം തുടങ്ങാനിരിക്കുന്നതേയുള്ളൂ.\nമീരാ ജാസ്മിനാണ് ചിത്രത്തില് നായികയാവുന്നത്. ലോഹിതദാസിന്റെ തുടര്‍ച്ചയായ നാലാമത്തെ ചിത്രത്തിലാണ് മീര നായികയാവുന്നത്. സൂത്രധാരനിലൂടെ ലോഹി പരിചയപ്പെടുത്തിയ മീര കസ്തൂരിമാനിലും നായികയായി. ശ്രീചക്രത്തിലും മീരയാണ് നായിക.\nജീവിതം ഒരു തരത്തില് പോരാട്ടമായിരുന്നു! തനിക്ക് താങ്ങായത് ഇവരാണ്, വെളിപ്പെടുത്തി ദിലീപ്!!\nഗ്ലാമറസായി ഐശ്വര്യ ലക്ഷ്മി! ഞങ്ങടെ ഐഷു ഇങ്ങനല്ലെന്ന് ആരാധകര്, സോഷ്യല് മീഡിയയില് പൊങ്കാല!!\nമാസല്ല മരണമാസായി ദിലീപിന്റെ എന്‍ട്രി! തിയറ്ററുകളെ പൂരപ്പറമ്പാക്കി ബാലന് വക്കീല്! ഓഡിയൻസ് റിവ്യൂ\nജീത്തു ജോസഫ് വീണ്ടും തമിഴില്


By സൂരജ് സുരേന്ദ്രന്.05 10 2021\nവാഹനപ്രേമികളുടെ മനസ്സിൽ സ്ഥിരപ്രതിഷ്ഠ നേടിയ വാഹനനിർമാതാക്കളാണ് ടാറ്റ മോട്ടോർസ്. നിരത്തുകൾ കീഴടക്കാൻ പുത്തൻ തേരാളിയെ പുറത്തിറക്കിയിരിക്കുകയാണ് ടാറ്റ. മിനി എസ്.യു.വി വിഭാഗത്തിൽ നിരവധി സവിശേഷതകളോടെ നാല് വേരിയന്‍റുകളിലാണ് പഞ്ച് അവതരിപ്പിച്ചിരിക്കുന്നത്. ടാറ്റ പഞ്ച് 20ന് വിപണിയിലെത്തും. ബുക്കിങ് ആരംഭിച്ചു.\n21000 രൂപ നൽകി ബുക്ക് ചെയ്യാം. അതേസമയം വാഹനത്തിന്റെ വില സംബന്ധിച്ച വിശദാംശങ്ങൾ ഇതുവരെ പുറത്തുവിട്ടിട്ടില്ല. H2X കൺസെപ്റ്റ്, ബീഫി ഫ്രണ്ട് എൻഡ്, മസ്കുലർ വീൽ ആർച്ചുകൾ തുടങ്ങിയവ വാഹനത്തെ ആദ്യ കാഴ്ചയിൽ തന്നെ ആകർഷകമാക്കുന്നു. ഇഗ്നിസ്, ബലേനോ, ഹ്യുണ്ടായ് i20 തുടങ്ങിയ വാഹനങ്ങളാണ് പഞ്ചിന്റെ എതിരാളികൾ.\nടാറ്റ പഞ്ചിന് ടർബോ ചാർജ്ഡ് എഞ്ചിൻ ഇല്ല എന്നത് ന്യൂനതയാണ്. എന്നാൽ ആൾട്രോസിന് നൽകിയതുപോലെ പിന്നീട് ടർബോ ചാർജ്ഡ് വേരിയന്‍റ് അവതരിപ്പിച്ചേക്കുമെന്നും സൂചനയുണ്ട്.\n1.2 ലിറ്റർ നാച്ചുറലി ആസ്പിറേറ്റഡ് പെട്രോൾ എഞ്ചിൻ ഓപ്ഷൻ മാത്രമേ ലഭിക്കുകയുള്ളൂ. (ടിയാഗോ, ടിഗോർ, ആൾട്രോസ് എന്നിവയിൽ കാണുന്നത് പോലെ). എഞ്ചിൻ ഒരു എഎംടി ഗിയർബോക്സിലാണ് വരുന്നത്, ഉയർന്ന ഉയരത്തിലുള്ള പ്രദേശങ്ങളിൽ ഗിയർബോക്സ് പ്രവർത്തിക്കാൻ സഹായിക്കുന്നതിന് ഇപ്പോൾ ആൾട്ടിറ്റ്യൂഡ് മോഡ് ഉൾപ്പെടുത്തിയിട്ടുണ്ട്.\nടാറ്റ പഞ്ച് പ്യുവർ, ടാറ്റ പഞ്ച് അഡ്വഞ്ചർ, ടാറ്റ പഞ്ച് അക്കംപ്ലീഷ്, ടാറ്റ പഞ്ച് ക്രിയേറ്റീവ് എന്നീ നാല് വേരിയന്റുകളിലാണ് വാഹനം അവതരിപ്പിച്ചിരിക്കുന്നത്. ഇതിന് 187 എംഎം ഗ്രൗണ്ട് ക്ലിയറൻസും 16 ഇഞ്ച് ഡയമണ്ട് കട്ട് അലോയ് വീലും ഉണ്ട്. ടാറ്റാ പഞ്ച് ആൾട്രോസിനെ പോലെ 90 ഡിഗ്രി തുറക്കുന്ന ഡോറും 366 ലിറ്റർ ബൂട്ട് സ്പേസും ഉണ്ട്.\nഡ്യുവൽ എയർബാഗുകൾ, EBD ഉള്ള ABS, വിഭാഗത്തിൽ ആദ്യം ബ്രേക്ക് കൺട്രോൾ എന്നിവയാണ് പഞ്ചിന് സുരക്ഷ ഒരുക്കുന്നത്. ഓഫ്‌റോഡിംഗ് ട്രാക്കുകളിൽ എളുപ്പത്തിൽ ഡ്രൈവ് ചെയ്യുന്നതിന് 4WD ട്രാക്ഷൻ പ്രോ മോഡും വാഹനത്തിനുണ്ട് ഉണ്ട്.


ധോനിയെ പ്രകീര്‍ത്തിച്ച് കപില്‍ദേവ് | ICC Cricket World Cup MS Dhoni KapilDev Indian Team Dinesh Karthik Rishabh Pant\nApr 23, 2019, 07:41 PM IST\nധോനിയെപ്പോലെ രാജ്യത്തെ ഇത്രയും നന്നായി സേവിച്ചവര് വേറെ ഉണ്ടാവില്ല. നമ്മള് ധോനിയെ മാനിക്കുകയും ആശംസകള് നേരുകയുമാണ് വേണ്ടത്.\nമുംബൈ: ഏകദിന ക്രിക്കറ്റ് ലോകകപ്പ് കിരീടം നേടിയ രണ്ട് നായകരേ ഇന്ത്യയ്ക്കുള്ളൂ. കപില്‍ദേവും എം.എസ്. ധോനിയും. നായകന്റെ ഭാരങ്ങളില്ലാതെ മറ്റൊരു ലോകകപ്പില് ഇന്ത്യയ്ക്കുവേണ്ടി കളിക്കാന് ഇറങ്ങുകയാണ് ധോനി. ഒരു തവണ കൂടി ലോകകപ്പ് ഇന്ത്യയ്ക്ക് നേടിക്കൊടുക്കാന് ധോനിക്ക് കഴിയുമെന്ന് പ്രത്യാശ പ്രകടിപ്പിക്കുകയാണ് കപില്‍ദേവ്.\nഐ.പി.എല്ലില് ബാംഗ്ലൂര് റോയല് ചാലഞ്ചേഴ്‌സിനെതിരായ മത്സരത്തിലെ മിന്നല് ബാറ്റിങ് പ്രകടനത്തിനുശേഷമായിരുന്നു കപിലിന്റെ പ്രതികരണം. ചെന്നൈ ഒരൊറ്റ റണ്ണന് തോറ്റ ഈ മത്സരത്തില് 48 പന്തില് നിന്ന് 84 റണ്‍സാണ് ധോനി നേടിയത്.\n'ധോനിക്ക് ഇനി എത്ര കാലം കളിക്കാന് ആഗ്രഹമുണ്ടെന്ന് ആര്‍ക്കും പറയാനാവില്ല. അദ്ദേഹത്തിന്റെ ശരീരത്തിന് ഈ ജോലിഭാരം താങ്ങാനാവുമെന്നും ആര്‍ക്കും പറയാനാവില്ല. ധോനിയെപ്പോലെ രാജ്യത്തെ ഇത്രയും നന്നായി സേവിച്ചവര് വേറെ ഉണ്ടാവില്ല. നമ്മള് ധോനിയെ മാനിക്കുകയും ആശംസകള് നേരുകയുമാണ് വേണ്ടത്. അദ്ദേഹം ഇന്ത്യയ്ക്ക് ഒരു ലോകകപ്പ് കൂടി നേടിത്തരുമെന്നാണ് എന്റെ പ്രതീക്ഷ'-കപില് പറഞ്ഞു.\n'ഇന്ത്യ മികച്ച ഫോമിലാണെങ്കിലും കപ്പ് നേടുക എന്നത് അത്ര എളുപ്പമാവില്ല. അവര് ഒരു ടീം എന്ന നിലയില് ഒത്തൊരുമിച്ച് കളിക്കണം. കളിക്കാര് ആരും തന്നെ പരിക്കിന്റെ പിടിയിലാവരുതെന്നാണ് എന്റെ പ്രാര്‍ഥന. ഭാഗ്യത്തിന്റെ കടാക്ഷമുണ്ടെങ്കില് അവര് തീര്‍ച്ചയായും ജയിക്കും'-കപില് പറഞ്ഞു.\nഋഷഭ് പന്തിന് പകരം രണ്ടാം കീപ്പറായി ദിനേഷ് കാര്‍ത്തിക്കിനെ തിരഞ്ഞെടുത്ത ടീം മാനേജ്‌മെന്റിന്റെ തീരുമാനത്തെയും കപില് ശ്ലാഘിച്ചു. സെലക്ടര്‍മാരുടേത് ഉചിതമായ തീരുമാനമാണെന്നും കപില് പറഞ്ഞു.\nContetent Highlights: ICC Cricket World Cup MS Dhoni KapilDev Indian Team Dinesh Karthik Rishabh Pant


'ആശിക്കുന്ന ഭൂമി ആദിവാസിക്ക് സ്വന്തം' പദ്ധതി രണ്ടുവര്‍ഷത്തിനുള്ളില് ഭൂമി നല്‍കിയത് മൂന്നുപേര്‍ക്ക്\nSaturday 20 May 2017 3:48 pm IST\nഎരുമേലി: പട്ടിക വര്‍ഗ്ഗ വിഭാഗങ്ങളുടെ വികസനത്തിനായി കൊണ്ടുവന്ന ആശിക്കുന്ന ഭൂമി ആദിവാസിക്ക് സ്വന്തം എന്ന പദ്ധതി താലൂക്കില് ഉദ്യോഗസ്ഥരുടെ അനാസ്ഥയില് അട്ടിമറിക്കപ്പെട്ടു. ബിജെപി പട്ടികജാതി മോര്‍ച്ച മണ്ഡലം ജനറല് സെക്രട്ടറി വി.പി. ദിനേശന് നല്‍കിയ വിവരാവകാശ അപേക്ഷയില് സംയോജിത പട്ടികവര്‍ഗ്ഗ വികസന പ്രോജക്ടാഫീസ് നല്‍കിയ മറുപടിയിലാണ് ഞെട്ടിക്കുന്ന അനാസ്ഥയുടെ കഥ പുറത്താകുന്നത്. പദ്ധതിപ്രകാരം താലൂക്കാഫീസില് 85 അപേക്ഷകളാണ് ലഭിച്ചിരുന്നത്. ഇതില് കളക്ടര് അദ്ധ്യക്ഷനായുള്ള ഉപരിതല കമ്മറ്റി പരിഗണിച്ചത് വെറും 36 അപേക്ഷകള് മാത്രമാണെന്നും കത്തില് പറയുന്നു. എന്നാല് ആശിക്കുന്ന ഭൂമി ആദിവാസിക്ക് സ്വന്തം പദ്ധതി പ്രകാരം ഭൂമി വാങ്ങി നല്‍കാന് 2012-13ല് സര്‍ക്കാര് തുകയൊന്നും നല്‍കിയില്ല. 2011 -14ല് പത്തുലക്ഷം രൂപയും 2014-15ല് ഒരുകോടി രൂപയും അനുവദിച്ചു. ഇതില് മൂന്നു പേര്‍ക്ക് ഭൂമിനല്‍കാന് മാത്രമായി 30,83,250 രൂപയാണ് ചെലവഴിച്ചതെന്നും റിപ്പോര്‍ട്ടില് പറയുന്നു. പദ്ധതിക്കായി അനുവദിച്ച തുകയില് ബാക്കി തുകയില് 10,36,750 രൂപ സ്‌പെഷ്യല് ടിഎസ്ബി അക്കൗണ്ടില് നിക്ഷേപിക്കുകയും 68,80,000 രൂപ സറണ്ടര് ചെയ്തിരിക്കുകയാണെന്നും ഓഫീസ് വ്യക്തമാക്കുന്നു. പദ്ധതി പ്രകാരം 2013-14, 2014-15 വര്‍ഷങ്ങളില് ലഭിച്ച അപൂര്‍ണമായ അപേക്ഷ രേഖകള് പൂര്‍ണമാക്കി തിരിച്ചു നല്‍കാന് ആവശ്യപ്പെട്ടിട്ടുണ്ടെന്നും പ്രോജക്ട് ഓഫീസര് ഷൈനി ജന്മഭൂമിയോട് പറഞ്ഞു. വൈക്കം, പൂഞ്ഞാര്, മേലുകാവ് എന്നീ മേഖലകളില് ഭൂമി ഇപ്പോള് തെരഞ്ഞുകൊണ്ടിരിക്കുകയാണെന്നും പത്ത് അപേക്ഷകളില് പരിശോധന നടക്കുന്നുണ്ടെന്നും അവര് പറഞ്ഞു. പദ്ധതി പ്രകാരം പാറക്കെട്ട് ഒഴിവാക്കിയ ഭൂമി, റോഡ്,വെള്ളം, വൈദ്യുതി എന്നിവ എളുപ്പത്തില് ലഭ്യമാകുന്ന സ്ഥലം, എന്നീ സൗകര്യങ്ങളോടുകൂടിയ 25 സെന്റ് മുതല് പരമാവധി ഒരേക്കര് വരെ ഭൂമിയാണ് അപേക്ഷകര്‍ക്ക് നല്‍കാന് തീരുമാനിച്ചത്. എന്നാല് രണ്ടു വര്‍ഷത്തിനുള്ളില് ഇത്തരത്തില് ലഭിച്ച അപേക്ഷകളില് മൂന്നുപേര് മാത്രമാണ് ഭൂമിവാങ്ങിയതെന്നും രേഖകളില് പറയുന്നു. തിരിച്ചടച്ച ഫണ്ട് പദ്ധതിക്കായി വീണ്ടും എടുക്കാമെന്നും എന്നാല് അപേക്ഷകര് കാണിച്ചുതന്ന ഭൂമി ഉപയുക്തമായിരുന്നില്ലെന്നും ഓഫീസ് പറയുന്നു. എന്നാല് പട്ടികവര്‍ഗ്ഗ വികസനത്തിനു മാത്രമായി പ്രവര്‍ത്തിക്കുന്ന ഓഫീസിന്റെ കാര്യശേഷിയാണ് പാവപ്പെട്ടവര്‍ക്കും സര്‍ക്കാരിനും തിരിച്ചടിയായിത്തീര്‍ന്നത്. രണ്ടുവര്‍ഷത്തിനുള്ളില് മൂന്നുപേര്‍ക്ക് മാത്രമാണ് ഭൂമികൊടുക്കാന് കഴിഞ്ഞിരിക്കുന്നത്. മറ്റുള്ളവരുടെ അപേക്ഷകള് പരിഗണിച്ചു തുടങ്ങിയതാകട്ടെ അടുത്തകാലത്താണെന്നും അധികൃതര് തന്നെ പറയുന്നു. ആശിച്ച ഭൂമിക്കായി നല്‍കിയഅപേക്ഷകളില് അപേക്ഷകരുടെ രേഖകള് മിക്കതും മതിയാവുന്നതല്ല എന്ന കണ്ടെത്തലാണ് പ്രതിഷേധത്തിന് വഴിയൊരുക്കിയിരിക്കുന്നത്. പട്ടികവര്‍ഗ്ഗ വിഭാഗങ്ങളുടെ വികസനത്തിനായി അപേക്ഷകരെ സഹായിക്കുന്ന തരത്തില് യാതൊരു നടപടിയും ഉദ്യോഗസ്ഥരുടെ ഭാഗത്തുനിന്നും ഉണ്ടായിട്ടില്ലെന്നതിന്റെ വ്യക്തമായ തെളിവാണ് ഭൂമി വിതരണമെന്നും ബിജെപി പട്ടികജാതി മോര്‍ച്ച മണ്ഡലം ജനറല് സെക്രട്ടറി വി.പി. ദിനേശന് പറഞ്ഞു. കളക്ടര് അദ്ധ്യക്ഷനായുള്ള കമ്മറ്റി പോലും വേണ്ട രീതിയില് പ്രവര്‍ത്തിച്ചില്ലെന്നും ഉദ്യോഗസ്ഥരുടെ കടുത്ത അനാസ്ഥയില് ജനകീയ പ്രതിഷേധവും ഉയര്‍ന്നിരിക്കുകയാണ്.\nആശിക്കും ഭൂമി ആദിവാസിക്ക് സ്വന്തം: യോഗം 20 ന്\n'ആശിക്കും ഭൂമി ആദിവാസിക്ക് സ്വന്തം' പദ്ധതി പ്രഹസനം; വിതരണം ചെയ്തത് 183 ഏക്കര് ഭൂമിമാത്രം\nഉദ്യോഗസ്ഥരുടെ അനാസ്ഥ: ബിജെപി പരാതി നല്‍കി\nവനവാസികള്‍ക്ക് ഭൂമി: നടപടി രണ്ടു മാസത്തിനകം തുടങ്ങണം\nസീറോ ലാന്റ്ലസ് പദ്ധതി: സൃഷ്ടിക്കപ്പെടുന്നത് മൂവായിരത്തോളം കോളനികള്\nആശിക്കും ഭൂമി പദ്ധതി തട്ടിപ്പ് കോണ്‍ഗ്രസ്സ് നേതാക്കളുടെയും ഉദ്യോഗസ്ഥരുടെയും പങ്ക് വിജിലന്‍സ് അന്വേഷിക്കണം : ബിജെപി


തിരുവല്ലയിൽ വീട് ആക്രമിച്ച് വളർത്തുനായയെ വെട്ടിയ\nനന്നൂർ പല്ലവിയിൽ അജിത്, സഹോദരൻ അനിൽ എന്നിവർക്കെതിരെയാണ് കേസ് എടുത്തത്\nതിരുവല്ല: വീട് ആക്രമിച്ച് വളർത്തുനായയെ വെട്ടിയ കേസിൽ രണ്ട് സഹോദരന്മാർക്കെതിരെ തിരുവല്ല പൊലീസ് കേസ് എടുത്തു. നന്നൂർ പല്ലവിയിൽ അജിത് , സഹോദരൻ അനിൽ എന്നിവർക്കെതിരെയാണ് കേസ് എടുത്തത്.\nഇതിന് പുറമേ മൃഗാവകാശ സമിതിയായ എസ്.പി.സി.എയും (സൊസൈറ്റി ഫോർ ദി പ്രിവൻഷൻ ഓഫ് ക്രുവൽറ്റി ടു അനിമൽസ്) സംഭവത്തിൽ കേസെടുത്തിട്ടുണ്ട്. അജിത്തിനെ കാണുമ്പോൾ നായ കുരയ്ക്കുന്നത് പതിവായിരുന്നു. ഇതിന്റെ പ്രകോപനമാണ് വീടു കയറിയുള്ള ആക്രമണത്തിൽ കലാശിച്ചത്.\nശനിയാഴ്ചയാണ് സംഭവം അരങ്ങേറിയത്. വൈകിട്ട് 4ന് അജിത് റോഡിലൂടെ പോയപ്പോൾ ഐശ്വര്യ ഭവനിൽ സന്തോഷ് കുമാറിന്റെ വളർത്തു നായ കുരച്ചു. കുര നിർത്താത്തതിനെ തുടർന്ന് ഇയാൾ പ്രകോപിതനായി കാർപോർച്ചിൽ കയറി നായയെ അടിച്ചു. തടയാനെത്തിയ സന്തോഷ് കുമാറിനെയും മർദിച്ചു. മടങ്ങിപ്പോയ അജിത് സഹോദരൻ അനിലുമായെത്തി വീണ്ടും ആക്രമണം നടത്തി. നായയെ നാലുപ്രാവശ്യം വെട്ടിയെന്നാണ് പൊലീസ് കേസ്.\nമുറിവേറ്റ നായയെ വീട്ടുകാർ മൃഗാശുപത്രിയിൽ എത്തിച്ച് ചികിത്സിച്ചു. സന്തോഷ് കുമാറിന്റെ കാർ, ടി.വി, വീട്ടുപകരണങ്ങൾ എന്നിവയും നശിപ്പിച്ചതായും പരാതിയുണ്ട്. സംഭവത്തിലെ പ്രതികൾക്കായി തിരച്ചിൽ തുടരുകയാണെന്നാണ് പൊലീസ് പറയുന്നത്.\ncrime Nannoor Police Thiruvalla എസ്.പി.സി.എ തിരുവല്ല നന്നൂർ പൊലീസ് സൊസൈറ്റി ഫോർ ദി പ്രിവൻഷൻ ഓഫ് ക്രുവൽറ്റി ടു അനിമൽസ്


സരിതയുടെ കത്തില് മൂന്ന് മന്ത്രിമാര്, 13 ഉന്നതര്... അലക്‌സാണ്ടര് ജേക്കബ് എല്ലാം പറഞ്ഞോ? | Formal Jail DGP Alexander Jacob gave statement in front of Solar Judicial Commission - Malayalam Oneindia\nസരിതയുടെ കത്തില് മൂന്ന് മന്ത്രിമാര്, 13 ഉന്നതര്... അലക്‌സാണ്ടര് ജേക്കബ് എല്ലാം പറഞ്ഞോ?\nPublished: January 18 2016, 10:05 [IST]\nകൊച്ചി/തിരുവനന്തപുരം: സോളാര് കേസില് സരിത എസ് നായരും ബിജു രാധാകൃഷ്ണനും ചേര്‍ന്ന് നടത്തിയ തട്ടിപ്പുകള് ഒന്നും അല്ല ഇപ്പോഴത്തെ വിഷയം. സരിതയെ ചേര്‍ത്തുള്ള മസാല കഥകള്‍ക്കാണ് പ്രിയം. അതിനിടെ മുഖ്യമന്ത്രി ഉമ്മന് ചാണ്ടിയെ പോലും സരിതയോട് ചേര്‍ത്ത് ബിജു രാധാകൃഷ്ണന് ആരോപണം ഉന്നയിച്ചു.\nസരിത എസ് നായര് ജയിലില് വച്ച് മജിസ്‌ട്രേറ്റിന് എഴുതിയ കത്തില് ഒരുപാട് ഉന്നതരുടെ പേരുകള് ഉണ്ടെന്നാണ് പറയപ്പെടുന്നത്. പിന്നീട് പത്രസമ്മേളനം വിളിച്ച് കത്ത് ഉയര്‍ത്തിക്കാണിച്ചപ്പോള് തിരുവനന്തപുരത്തെ പത്ര ഫോട്ടോഗ്രാഫര്‍മാര് ഒപ്പിയെടുത്ത ചിത്രങ്ങളിലൂടെ പലരുടേയും പേരുകള് പുറത്ത് വന്നു.\nസരിത ജയിലില് കിടക്കുന്ന കാലത്ത് ജയില് ഡിജിപി ആയിരപുന്ന അലക്‌സാണ്ടര് ജേക്കബ് കഴിഞ്ഞ ദിവസം സോളാര് കമ്മീഷന് മുന്നില് മൊഴി നല്‍കിയിട്ടുണ്ട്. അതില് എന്താണ് പറയുന്നത്.\nസോളാര് പദ്ധതിയുമായി ബന്ധപ്പെട്ട് ഉന്നതരെ സമീപിച്ചപ്പോള് തന്നെ പലരും ലൈംഗികമായി ചൂഷണം ചെയ്തു എന്നാണ് സരിത എസ് നായര് മജിസ്‌ട്രേറ്റിന് എഴുതിയ കത്തില് പറയുന്നത്.\nസരിത എഴുതിയ കത്തില് 13 ഉന്നതരുടെ പേരുകള് ഉണ്ടെന്നാണ് മുന് ജയില് ഡിജിപി അലക്‌സാണ്ടര് ജേക്കബ് സോളാര് ജുഡീഷ്യല് കമ്മീഷന് മുന്നില് കഴിഞ്ഞ ദിവസം മൊഴി നല്‍കിയത്.\n13 ഉന്നതരുടെ പേരുകള് സരിതയുടെ കത്തില് പരാമര്‍ശിയ്ക്കപ്പെടുന്നുണ്ട് എന്ന് തുറന്ന് പറഞ്ഞ അലക്‌സാണ്ടര് ജേക്കബ് പക്ഷേ ആരുടേയും പേരുകള് തുറന്ന് പറയാന് തയ്യാറായില്ലത്രെ.\nഉമ്മന് ചാണ്ടി മന്ത്രിസഭയിലെ മൂന്ന് മന്ത്രിമാരുടെ പേരുകള് സരിതയുടെ കത്തിലുണ്ടെന്ന് നേരത്തേ റിപ്പോര്‍ട്ടുകളുണ്ടായിരുന്നു. ഇവരുടെ പേരുകളും പലഘട്ടങ്ങളില് പുറത്ത് വന്നിരുന്നു.\nമുന് കേന്ദ്ര മന്ത്രിമാര്\nഇപ്പോള് ലോക്‌സഭ അംഗങ്ങളായ രണ്ട് മുന് കേന്ദ്ര മന്ത്രിമാരുടെ പേരുകളും സരിതയുടെ കത്തില് ഉണ്ടെന്നാണ് പറയപ്പെടുന്നത്.\nഅഞ്ച് എംഎല്‍എമാരുടെ പേരുകളാണ് പിന്നെ ഇതുമായി ബന്ധപ്പെട്ട് ഉയര്‍ന്നുവന്നത്. അതില് മൂന്ന് പേര് കോണ്‍ഗ്രസ്സിലെ യുവ എംഎല്‍എമാരാണെന്നും റിപ്പോര്‍ട്ടുകളുണ്ടായിരുന്നു.\nയുഡിഎഫ് ഘടകകക്ഷി അംഗമായ ഒരു എംപിയുടെ പേരും അവസാന ഘട്ടത്തില് സരിതയുമായി ബന്ധപ്പെട്ട് ഉയര്‍ന്നുവന്നിരുന്നു.\nബലാത്സംഗ കേസ് എവിടെ\nകോണ്‍ഗ്രസ് എംഎല്‍എ ആയ എപി അബ്ദുള്ളക്കുട്ടിയ്‌ക്കെതിരെ സരിത എസ് നായര് ബലാത്സംഗ കേസ് കൊടുത്തിരുന്നു. എന്നാല് ഇപ്പോള് ആ കേസിനെ കുറിച്ച് ഒരക്ഷരം പോലും മിണ്ടുന്നില്ല.\nകമ്മീഷന് ഉറച്ച് തന്നെ\nസോളാര് തട്ടിപ്പ് കേസില് ഒരു വിട്ടുവീഴ്ചയ്ക്കും തയ്യാറല്ലെന്ന് നിലപാടില് ആണ് ജുഡീഷ്യല് കമ്മീഷന്. മുഖ്യമന്ത്രി ഉമ്മന് ചാണ്ടിയെ വിസ്തരിയ്ക്കുമെന്ന് കമ്മീഷന് അറിയിച്ചിട്ടുണ്ട്.\nപത്തനംതിട്ട ജയിലില് വച്ച് മജിസ്‌ട്രേറ്റിന് എഴുതിയ യഥാര്‍ത്ഥ കത്ത് ഹാജരാക്കാന് സരിത വിസമ്മതിയ്ക്കുകയാണ് ഇപ്പോള്. എന്നാല് അത് അംഗീകരിയ്ക്കാന് കമ്മീഷന് തയ്യാറല്ല.\nsaritha s nair solar scam biju radhakrishnan oommen chandy സരിത എസ് നായര് സോളാര് കേസ് ബിജു രാധാകൃഷ്ണന് ഉമ്മന് ചാണ്ടി\nFormal Jail DGP Alexander Jacob gave statement in front of Solar Judicial Commission\nStory first published: Monday, January 18, 2016, 10:05 [IST]


ശശികല ചാര്‍ത്തിയ ഓണം | Madhyamam\nHomechevron_rightCulturechevron_rightOnamchevron_rightOnam 2020chevron_rightശശികല ചാര്‍ത്തിയ...\ndate_range 31 Aug 2020 4:34 AM GMT\nശശികല ചാര്‍ത്തിയ ഓണം\n'ശശികല ചാര്‍ത്തിയ ദീപാവലയം...നം തനനം തനനം തനനം നം'...ഒരു തിരുവോണ ദിവസം എന്നെ സ്റ്റേഷനിൽ കയറ്റാൻ 'മൂല കാരണമായ'പാട്ടാണിത്... നടൻ സുരാജ് വെഞ്ഞാറമൂട് ഒരു സംഭവകഥ പറഞ്ഞുതുടങ്ങാനുള്ള നല്ല മൂഡിലാണ്. പത്തു പതിമൂന്ന് വർഷം മുമ്പാണ് സംഭവം. സിനിമയിൽ എത്തുംമുമ്പ് ഏഴുപേരടങ്ങിയ ഒരു ട്രൂപ്പുണ്ടായിരുന്നു എനിക്ക്.\n'തിരുവനന്തപുരം സരിഗ'. ഞാൻ മാനേജർ കം 'മെയിൻ' ആയ ട്രൂപ്പ്. വീട്ടിൽ പശുക്കൾക്ക് പുല്ല് അരിഞ്ഞ് എത്തിക്കുന്ന 'ഭക്ഷണക്കമ്മിറ്റി' ഇൻചാർജും ഞാനായിരുന്നു. അതു കഴിഞ്ഞാണ് പരിപാടിക്ക് പോക്ക്. അല്ലെങ്കിൽ അച്ഛെൻറ കൈയിൽനിന്ന് 'പണി'കിട്ടും. ആഘോഷങ്ങളോടനുബന്ധിച്ച് ദിവസം രണ്ടു, മൂന്നു പരിപാടികളുണ്ടാവും. വിഷുവിനും ഓണത്തിനും തലേന്നും പിറ്റേന്നും ആണ് പരിപാടികളേറെ.\nഎനിക്ക് 'ശശികല ചാർത്തിയ പണി കിട്ടിയത്' ഒരു ഉത്രാടത്തിനാണ്. അന്ന് മൂന്നു പരിപാടിയുണ്ട്. എല്ലാം തിരുവനന്തപുരം ജില്ലയിൽ. രാത്രി എട്ടിന് കഴക്കൂട്ടത്ത്. പത്തിന് വട്ടപ്പാറയിൽ. 12.30ന് ചേമ്പുംമൂട്. ആദ്യ പരിപാടിക്ക് അരമണിക്കൂർ മുമ്പ് വാടകജീപ്പിൽ കഴക്കൂട്ടത്ത് എത്തി. കൃത്യം എട്ടിന് പരിപാടി തുടങ്ങുമെന്ന് കമ്മിറ്റിക്കാർ പറഞ്ഞു. പോസ്റ്ററിൽ സുരാജ് വെഞ്ഞാറമൂട് നയിക്കുന്ന മിമിക്രി ഷോ എന്നൊക്കെ അടിച്ചതിനാൽ സദസ്സ് തിങ്ങി നിറഞ്ഞിരുന്നു.\nസമയം എട്ടായി, എട്ടേകാലായി... ദാ വന്നു അനൗൺസ്മെൻറ്.... 'സഹൃദയരെ നിങ്ങളെ വിസ്മയിപ്പിക്കുന്ന ഡാൻസ് ഇതാ ആരംഭിക്കുന്നു'. ഒന്നോ രണ്ടോ അല്ലേ എന്ന് വിചാരിച്ച് ഞങ്ങളും ക്ഷമിച്ചു. ആദ്യ ഒന്ന് രണ്ട് ഡാൻസ് ആസ്വദിച്ചു. പക്ഷേ ഒന്നിനു പിറകെ ഒന്നൊന്നായി അതാ വരുന്നു ഡാൻസ് ചാകര. ചാകര ചാകരേയ്...സമയം ഒമ്പതായി. കമ്മിറ്റിക്കാരോട് കാര്യം തിരക്കി. അടുത്ത പരിപാടിക്ക് പോവണമെന്ന് പറഞ്ഞു.\n'കൊച്ചു പിള്ളേരല്ലേ.. ഈ സമയത്ത് ഡാൻസ് കളിച്ചാലേ കാണാൻ ആളുണ്ടാവൂ...നിങ്ങൾക്ക് തരാനുള്ള പണം പിരിഞ്ഞുകിട്ടിയിട്ടുമില്ല' അവർ മയമില്ലാതെ മറുപടി തന്നു. ജീപ്പിന് വാടക കൊടുക്കേണ്ടേ. അതിലാണേൽ ഡീസലില്ല. ൈകയിൽ കാശുമില്ല. ദേഷ്യപ്പെട്ട് പോവാനൊക്കില്ലല്ലോ?. ഒമ്പതേകാലോടെ പരിപാടി തുടങ്ങി. അന്നവിടെ കളിച്ച ഡാൻസിനെല്ലാം ഒരേ പാട്ടായിരുന്നു... 'ശശികല ചാര്‍ത്തിയ ദീപാവലയം...നം തനനം തനനം തനനം നം'... അതുവരെ ദിവസം മൂന്നുനേരമെങ്കിലും മൂളിയിരുന്ന ആ പാട്ടിനെ അപ്പോൾ മുതൽ വെറുത്തു തുടങ്ങി. കാരണം ഞങ്ങൾക്ക് പണി വരാൻ പോകുന്നതേ ഉണ്ടായിരുന്നുള്ളൂ...\nഅവിടെനിന്ന് 10.30 ഓടെ ഓടിപ്പിടിച്ച് വട്ടപ്പാറയെത്തി..10നാണ് ഷോ തുടങ്ങേണ്ടത്. വൈകിയതിൽ ക്ഷമ ചോദിച്ച് സ്റ്റേജിന് പിന്നിലെത്തി. നേരത്തേയിട്ട മേക്കപ്പ് ഉള്ളതിനാൽ സ്റ്റേജിലേക്ക് കയറിയാൽ മതി. പരിപാടി തുടങ്ങട്ടേയെന്ന് കമ്മിറ്റിക്കാരോട് ചോദിച്ചു. ഒന്നു രണ്ടു പരിപാടി കഴിഞ്ഞിട്ടാകാമെന്ന് അവർ. ഞങ്ങളും വൈകിയതല്ലേ.. ക്ഷമയോടെ സ്റ്റേജിന് പിന്നിലിരുന്നു... ദാ വരുന്നു അനൗൺസ്മെൻറ് 'ക്ലബ് ഭാരവാഹികളുടെ മക്കൾ അവതരിപ്പിക്കുന്ന ഡാൻസ് തുടരുന്നു'.\nഅൽപം കഴിഞ്ഞ ദാ വരുന്നു പാട്ട് 'ശശികല ചാര്‍ത്തിയ ദീപാവലയം...നം തനനം തനനം തനനം നം .. പിറകെ ഡാൻസും. തുടർച്ചയായി മൂന്നു നാലെണ്ണം.....12.30ന് അടുത്ത പരിപാടിക്ക് എത്തേണ്ടതിനാൽ ഒരു വിധം കമ്മിറ്റിക്കാരുടെ കൈയും കാലും പിടിച്ച് സ്റ്റേജിൽ കയറി. തുടർച്ചയായ പരിപാടി ആയതിനാൽ ഇടക്ക് ബ്രേക്ക് എടുത്തു. ആ സമയത്തും ദാ വരുന്നു അടുത്ത ശശികല ചാർത്തിയ പാട്ടും ഡാൻസും. അന്നത്തെ ഹിറ്റ് പാട്ടായിരുന്നു അത് എന്നത് വേറെ കാര്യം.\nപരിപാടി കഴിഞ്ഞ് അവിടെനിന്ന് എങ്ങനെയോ മൂന്നാമത്തെ വേദിയായ ചേമ്പുംമൂട്ടിലേക്ക്. ഓടിപ്പിടിച്ച് എത്തിയപ്പോഴേക്കും ഒന്നേകാൽ കഴിഞ്ഞു. ഉടൻ ജീപ്പിൽ നിന്നിറങ്ങി..വൈകിയതിന് കമ്മിറ്റിക്കാരോട് ക്ഷമ പറഞ്ഞു. സാരമില്ല..സുരാജല്ലേ, നമുക്ക് അറിയാലോ എന്നൊക്കെ പറഞ്ഞപ്പോഴൊരാശ്വാസമായിരുന്നു. തിരുവോണമായിട്ടും അർധരാത്രി ആളുകൾ ഉറക്കമൊഴിഞ്ഞ് കാത്തിരിക്കുന്നല്ലോ എന്നോർത്തപ്പോൾ എനിക്ക് എന്നോട് തന്നെ അഭിമാനം തോന്നി. വേദിക്ക് പിറകിൽ അൽപം അകലെയാണ് ജീപ്പ് നിർത്തിയത്.\nസ്റ്റേജിൽ നിന്നുള്ള അനൗൺസ്മെൻറ് കേൾക്കാം. 'ഇതാ നാം കാത്തിരുന്ന സുരാജും സംഘവും എത്തിയിരിക്കുന്നു. പ്രൗഢ ഗംഭീര മിമിക്രി ഷോ ഉടൻ ആരംഭിക്കും'. അനൗൺസ്മെൻറിന് പിറകെ പാട്ടും ഓഫായി. (പക്ഷേ, കാര്യങ്ങൾ അങ്ങനെയൊന്നും ആയിരുന്നില്ല. കൃത്യസമയത്ത് ഞങ്ങളെത്താത്തതിനാൽ കാണികൾ സ്ഥലം വിട്ടിരുന്നു എന്ന് പിന്നീടാണ് അറിഞ്ഞത്.) വേദിയിലേക്ക് കയറൊനൊരുങ്ങിയ ഞങ്ങളോട് കമ്മിറ്റിക്കാർ ഭക്ഷണം കഴിച്ചിട്ട് തുടങ്ങാമെന്നായി. വേണ്ട ചേട്ടാ ഞങ്ങൾ കഴിച്ചിട്ടുണ്ടെന്നായപ്പോൾ വിട്ടില്ല. ഭക്ഷണം തയാറാക്കിയിട്ടുണ്ട്, അതു കഴിക്കാതെ പറ്റില്ലെന്ന് അവർ.\nപത്തുമിനിറ്റോളം നടന്ന് താഴെ ഒരു വീട്ടിൽ ഭക്ഷണം എത്തി. ആൾ താമസം ഇല്ലാത്ത സ്ഥലം. വീടിന് മുന്നിലെത്തിയപ്പോൾ കൂടെ വന്ന ചേട്ടൻ പറഞ്ഞു. ''കയറിക്കോളൂ. ടേബിളിൽ ഭക്ഷണമുണ്ട്''. ഞങ്ങൾക്കാണെങ്കിൽ നല്ല വിശപ്പും. കൈ കഴുകി അകത്തു കയറി പാത്രത്തി‍െൻറ മൂടി തുറന്നപ്പോഴേക്കും പുളിച്ച നാറ്റം. ഇഡ്ഡലിയും സാമ്പാറും ചട്ട്ണിയും.\nചേട്ടാ ഇതു കേടായെന്ന് തോന്നുന്നല്ലോ. അതുവരെ സ്നേഹത്തോടെ പെരുമാറിയ ചേട്ടെൻറ മറുപടി ഉടൻ വന്നു. നിങ്ങൾക്കായി നേരത്തേ തയാറാക്കിയതാണ്. കഴിച്ചേ മതിയാകൂ. ഞങ്ങൾ മുഖത്തോട് മുഖം നോക്കി. കല്യാണരാമനിലെ സലീം കുമാറിനെ പോലെയായി അവസ്ഥ..എങ്ങനെയോ ഒന്നോ രണ്ടോ ഇഡ്ഡലി കുത്തിക്കേറ്റി കൈ കഴുകിയപ്പോഴേക്കും ആ ചേട്ടൻ പുറത്തിറങ്ങി വാതിലടച്ചു.\nവാതിൽ തുറക്കാൻ പറഞ്ഞെങ്കിലും കുതിരവട്ടം പപ്പുവിനെ പോലെ ഇപ്പം ശരിയാക്കിത്തരാമെന്ന് പറഞ്ഞ് അയാൾ പോയി. ഞങ്ങൾ വെപ്രാളത്തിലായി. ദൈവമേ ഇനി ഭക്ഷണത്തെ കുറ്റം പറഞ്ഞതിനാണോ പൂട്ടിയിട്ടത്. ചേട്ടാ ഞങ്ങൾ ഇതു മുഴുവൻ കഴിച്ചോളാം. ഞാൻ അലറിപ്പറഞ്ഞെങ്കിലും മറുപടിയില്ലായിരുന്നു. ദൈവമേ ഇന്ന് തിരുവോണമാണ്. വീട്ടിലെത്തണം. പശുവിന് പുല്ല് കൊടുക്കണം, അച്ഛൻ.. അയ്യോ. ആകെ ഒരു ദിവസത്തെ പുല്ലേ സ്റ്റോക്കുള്ളൂ. ആ ചിന്ത മാത്രമേ അപ്പോൾ മനസ്സിലേക്കെത്തിയുള്ളൂ.\nപത്തുമിനിറ്റിനകം കമ്മിറ്റിക്കാർ എല്ലാവരുമെത്തി. സമയം രണ്ടു കഴിഞ്ഞിരുന്നു. അവരോട് വാതിൽ തുറക്കാൻ അപേക്ഷിച്ചെങ്കിലും 12.30ന് പരിപാടിക്ക് എത്താനല്ലേ എഗ്രിമെൻറ് എന്നായി. അപ്പോഴാണ് കാര്യം പിടികിട്ടിയത്. പക്ഷേ ശശികല ചാർത്തിത്തന്ന പാട്ടും ഡാൻസും തന്ന പണി അവരോട് എങ്ങനെ വിശദീകരിക്കും. പരിപാടിക്ക് വന്നവർ പോയെന്നും ഇനി നാളെ വൈകീട്ട് ഏഴിന് പരിപാടി അവതരിപ്പിച്ചാൽ മതിയെന്നും അവർ പറഞ്ഞു. ഞാൻ ഞെട്ടി.\nപിന്നെ നാളത്തെ പരിപാടിയെക്കുറിച്ചായി ചിന്ത. തിരുവോണത്തിന് വൈകീട്ട് ഏഴിനും പത്തിനും പരിപാടി ഏറ്റിട്ടുണ്ട്. കുഴഞ്ഞല്ലോ. ചേട്ടാ പണം മുഴുവൻ തരണ്ട. ഇന്നുതന്നെ പരിപാടി അവതരിപ്പിക്കട്ടെ. എഗ്രിമെൻറ് അങ്ങനെ അല്ലേ എന്നായി ഞാൻ. കാണാനും അവതരിപ്പിക്കാനും നിങ്ങൾ മാത്രമേ ഉണ്ടാവൂ; ഇന്ന് വൈകീട്ട് പരിപാടി അവതരിപ്പിക്കാമെങ്കിൽ വിടാമെന്നായി അവർ. ഇതോടെ കൂടെയുള്ളവർ വെപ്രാളത്തിലായി. തിരുവോണമാണ്. വീട്ടിലെത്തിയില്ലേൽ പ്രശ്നമാണ്. പക്ഷേ അവർ വിടാൻ ഭാവമില്ല.\nമണിക്കൂറുകൾക്ക് ശേഷം ഗത്യന്തരമില്ലാതെ ഞാൻ വൈകീട്ട് പരിപാടി അവതരിപ്പിക്കാമെന്നേറ്റു. ട്രൂപ്പ് മാനേജർ എന്ന നിലയിൽ എന്നോട് തന്നെ പരമ പുഛം തോന്നിയ നിമിഷം. എന്നാൽ സുരാജ് മാത്രം ഇറങ്ങി വാ എന്നായി അവർ.. അങ്ങനെ വാതിൽ തുറന്ന് എന്നെ മാത്രം പുറത്തിറക്കി. കൂടെയുള്ളവരേയും വിടണമെന്നായി ഞാൻ.. അവർ സമ്മതിച്ചില്ല. പൊലീസ് സ്റ്റേഷനിലെത്തിയിട്ട് എഗ്രിമെൻറ് ഒപ്പിടണമെന്ന് അവർ. അപ്പോൾ സമയം ഏതാണ്ട് ആറു മണിയായി. എന്നെയും കൂട്ടി അവർ നേരെ പോയത് പൊലീസ് സ്റ്റേഷനിലേക്ക്. അങ്ങനെ ജീവിതത്തിൽ മറക്കാനാവാത്ത തിരുവോണം പൊലീസ് സ്റ്റേഷനിൽ. അതും ആദ്യം.\nഎസ്.ഐ എത്തും വരെ എന്നെ അവിടെ നിർത്തി കമ്മിറ്റിക്കാർ പോയി. രണ്ട് മൂന്ന് മണിയായിക്കാണും; എസ്.ഐ എത്തി. കമ്മിറ്റിക്കാരെ വരുത്തി സംഭവം ചോദിച്ചു. തെറ്റ് എ‍െൻറയടുത്താണല്ലോ?. അന്ന് വൈകീട്ട് ഏഴിന് പരിപാടി അവതരിപ്പിക്കാമെന്ന് എഴുതി ഒപ്പിട്ട ശേഷമാണ് എന്നെ വിട്ടത്. സകല നൂലാമാലയും കഴിഞ്ഞ് എന്നെ തിരികെ കൊണ്ടുവിടാനായി ജീപ്പിൽ കയറ്റി... അൽപം മുന്നോട്ട് നീങ്ങിയപ്പോൾ ഡ്രൈവർ കാർ സ്റ്റീരിയോ ഓണാക്കിയപ്പോഴും ദാ വന്നു... 'ശശികല ചാര്‍ത്തിയ ദീപാവലയം...നം തനനം തനനം തനനം നം...' തള്ളേ കലിപ്പ് തീരണില്ലല്ലോ....\nഓണം വീട്ടിലാകണമെന്നത് എനിക്ക് നിർബന്ധമാണ്. എത്ര തിരക്കിലായാലും അന്ന് വീട്ടിലെത്തും. പക്ഷേ, ഭക്ഷണവും ആഘോഷവും തൊട്ടടുത്തുള്ള കെയർഹോമിലാണ്. വർഷങ്ങളായി അങ്ങനെ തന്നെയാണ്. മാനസികാരോഗ്യ കേന്ദ്രത്തിൽനിന്ന് അസുഖം ഭേദമായ, ബന്ധുക്കൾ വീട്ടിലേക്ക് കൊണ്ടുപോവാത്തവരാണ് അവിടുള്ളത്. നിരവധി കലാകാരന്മാരുള്ള ഇടം.\nതലേ ദിവസം തന്നെ നാട്ടുകാർ ചേർന്ന് ഒരുക്കം പൂർത്തിയാക്കും. പിന്നെ ആഘോഷമാണ്. അച്ഛനുള്ളപ്പോഴും അവിടെ സജീവമായിരുന്നു. ഭക്ഷണവും ഓണക്കോടി വിതരണവും പൂക്കളവുമായി ഞങ്ങളെല്ലാം അവിടെ കൂടും. പിന്നെ കലാപരിപാടികൾ, പൊട്ടിച്ചിരികൾ. വർഷങ്ങളായി അങ്ങനെയാണ്. ജാതി-മത ഭേദമന്യേ നാട്ടിലെ എല്ലാവരും കുടുംബസമേതം ഒത്തുകൂടും. കളിതമാശകൾ, ആഘോഷം. ജീവിതത്തിൽ ഏറെ സന്തോഷമുള്ള ആ നിമിഷങ്ങളല്ലാതെ മറ്റൊന്നും എനിക്ക് ഓണത്തിന് അത്ര നിറം തന്നിട്ടില്ല.\nപിന്നെ വീട്ടിലാണ്. അമ്മ, മക്കൾ, ഭാര്യ, കുട്ടികൾ, ചേട്ടൻ, ചേച്ചി, മക്കൾ ... അങ്ങനെ എല്ലാവരും വീട്ടിൽ ഒത്തുകൂടും. മിക്കവാറും രാത്രി വൈകിയും ആ 'കത്തിയടി'സംഗമം നീളും. ഇടക്ക് ഉറക്കച്ചടവ് മാറ്റാൻ ലഭിക്കുന്ന അമ്മയുടെ കട്ടൻകാപ്പിയും ചെറുകടികളും. ആരാത്രി മിക്കപ്പോഴും എ‍െൻറ തമാശകളും വിശേഷങ്ങളുമാണ് കൂടുതലും ആ 'നിറഞ്ഞ സദസ്സിൽ' ഓടുക.\nകുട്ടിക്കാലത്ത് കൂട്ടുകാരോടൊത്തായിരുന്നു ഓണം. നാട്ടിലെ ക്ലബുകൾ സംഘടിപ്പിക്കുന്ന പരിപാടികൾ കാണൽ, വെറൈറ്റി പായസം കുടിക്കാനായി കൂട്ടുകാരുടെയും ബന്ധുക്കളുടെയും വീട്ടിൽ പോവൽ, നാടൻപാട്ട് പാടൽ...അങ്ങനെ നീളുന്നതായിരുന്നു ഓണപരിപാടികൾ. ഇത്തവണ ലോക്ഡൗൺ കാരണം വീട്ടിൽ കുടുംബത്തോടൊപ്പം കൂടാനായതിെൻറ സന്തോഷമുണ്ട്. സുനിൽ ഇബ്രാഹിമിൻെറ 'റോയി' എന്ന സിനിമയുടെ ഷൂട്ടിങ്ങാണ് ആരംഭിക്കാനുള്ളത്.\nഎല്ലാവർക്കും സ്നേഹം നിറഞ്ഞ ഓണാശംസകൾ.\nTAGS:onam 2020 Suraj Venjaramoodu


ഓണപ്പാട്ടും പാടി ഓണസദ്യയുമുണ്ട്...\nതിരുവനന്തപുരം ഗവണ്‍മെന്റ് വനിത കോളേജിലെ അവസാന വര്‍ഷ ബിരുദ വിദ്യാര്‍ഥി ശ്രീജിത പി.എസിന്റെ ഓണാഘോഷ ഓര്‍മ വായിക്കാം.\n# ശ്രീജിത പി.എസ്.\nPublished: Sep 12, 2016, 02:11 PM IST\nഅങ്ങനെ പതിവു തെറ്റാണ്ട് മുണ്ടും വേഷ്ടിയുമണിഞ്ഞ് ഈ ഓണത്തിനും കൂടി... രണ്ടു ദിവസത്തെ മുഴനീള ഓണപ്പരിപാടികളുടെ ആദ്യദിനം കോളേജിലെത്തിയപ്പോള് എല്ലാം 'ഞാന്' തന്നെയായിരുന്നു. സെറ്റും മുണ്ടുമുടുത്ത് ഒരുപോലെയുള്ള ഒത്തിരി രൂപങ്ങള്.\nമലയാളി മങ്കമാരുടെ കളര്‍പ്രിന്റ് ഫോട്ടോസ്റ്റാറ്റുകള് കാമ്പസാകെ പറന്നു നടന്നു. പൂവൊരുക്കിയും ഊഞ്ഞാലാടിയും സെല്‍ഫിയെടുത്തുമൊക്കെ തിമിര്‍ത്താഘോഷിച്ച ഓണത്തിന്റെ പ്രധാന ഹൈലൈറ്റ് ഓണക്കളികളായിരുന്നു. കസേരകളി, ബലൂണ്‍പൊട്ടിക്കല്, കലംപൊട്ടിക്കല് തുടങ്ങി ആവേശകരമായ മത്സരങ്ങള് അവസാനിച്ചത് വടംവലി എന്ന മാസ്റ്റര്‍പീസ് മത്സരത്തിലാണ്.\nപെണ്‍കരുത്തിന്റെ ആവേശോജ്വലമായ പോരാട്ടം കാണിച്ചുതന്ന വടംവലി ഒരൊന്നൊന്നര പിടിവലിയായിരുന്നു. - കളിച്ചവരും കളി കണ്ടവരും വിയര്‍ത്തുപോയ ഒന്ന്. പണമെറിഞ്ഞെടുത്ത പൂക്കളെ അടുക്കിയൊതുക്കി കിടത്തിയൊരുക്കിയ പൂക്കളങ്ങളും താരങ്ങളായിരുന്നു.\nസദ്യയില്ലാതെന്തോണം- നാടന് വിഭവങ്ങള് നാക്കിലയില് വിളമ്പി ഓണം രുചിച്ചറിഞ്ഞ ദിവസമായിരുന്നു രണ്ടാമത്തേത്. ആര്‍പ്പോ വിളിച്ച് ഓണപ്പാട്ടും പാടി ഓണസദ്യയുമുണ്ട് ബാക്കിവന്ന പൂവില് ഞങ്ങള് പരസ്പരം പുഷ്പാഭിഷേകവും നടത്തി. ഈ കോളേജില് ഞങ്ങള്‍ക്കെല്ലാവര്‍ക്കുംകൂടി ഇനി ഇതുപോലെ ഓണമാഘോഷിക്കാന് പറ്റില്ലല്ലോ എന്ന അവസാന വര്‍ഷ ബിരുദ വിദ്യാര്‍ഥിയുടെ നിരാശയില് ഈ വര്‍ഷത്തെ ഓണാഘോഷത്തിന് തിരശീലയിട്ടു.\nഎന്തായാലും നാട്ടിലെമ്പാടും നടക്കുന്ന ഓണാഘോഷ പരിപാടികള്‍ക്കിടയില് ഞങ്ങളുടെ ആഘോഷങ്ങള് മാവേലിക്ക് മുഷിവുണ്ടാക്കില്ലെന്നു തീര്‍ച്ച!


ആത്മീയചികിത്സ ചികിത്സയുടെ ആത്മീയത. – Ahlussunna Online\nHomePOPULAR ARTICLESആത്മീയചികിത്സ ചികിത്സയുടെ ആത്മീയത.\nDecember 13, 2017 Ahlussunna Online POPULAR ARTICLES, RESEARCHES0616 views\nശരീരം സംരക്ഷിക്കാനുള്ള മനുഷ്യന്‍റെ ശ്രമം ശ്രദ്ധേയമാണ്. സൗന്ദര്യവും ആരോഗ്യവും ശരീരത്തിന്‍റെ ഉപാധികളാകുമ്പോള് ശ്രമങ്ങളേറെ അവയുടെ കാര്യത്തില് നടക്കുന്നു. ആധുനിക വ്യാവസായിക രംഗത്തിന്‍റെ നല്ലൊരു ശ്രദ്ധ ഇപ്പോള് ഇവിടങ്ങളില് ചുറ്റിയാണല്ലോ.\nമുസ്ലിമിന്‍റെ ദിനേനയുള്ള പ്രാര്‍ത്ഥനകളില് അവന്‍റെയും ലോകരുടെയും ആരോഗ്യ സംരക്ഷണം കടന്നുവരാറുണ്ട്. അതൊരു കടമയായി അവന് കരുതിപ്പോരുന്നു. തിരുനബി(സ്വ)യും അങ്ങനെ പ്രാര്‍ത്ഥിച്ചിട്ടുണ്ട്. ആരോഗ്യവും അനാരോഗ്യവും പ്രദാനം ചെയ്യല് ഏതൊന്നിനെയും പോലെ അല്ലാഹുവിന്‍റെ ഔദാര്യമാണെന്ന് മുസ്ലിംകള് വിശ്വസിക്കുന്നു. അങ്ങനെ വിശ്വസിക്കല് ഇസ്ലാമിക വിശ്വാസത്തിന്‍റെ ഭാഗവുമാണ്.\nരോഗം വന്നാല് ഒട്ടേറെ മാര്‍ഗങ്ങള് മനുഷ്യര്‍ക്ക് മുന്നില് തുറക്കപ്പെട്ടിരിക്കുന്നു. അതില് അല്ലാഹുവും അവന്‍റെ തിരുദൂതരും പഠിപ്പിച്ചു തന്ന മാര്‍ഗ്ഗങ്ങളാണ് മുസ്ലിം സ്വീകരിക്കേണ്ടത്. ആത്മീയവും ഇന്ന് ഏറെ പ്രചാരംകിട്ടിയ ചികിത്സാരീതികളും(ആധുനിക മെഡിസിന് എന്ന് വിളിക്കാം) ഇവിടെയുണ്ട്.\nകാര്യകാരണ ബന്ധങ്ങള്‍ക്കതീതമായ മാര്‍ഗത്തിലുള്ള ചികിത്സയാണ് ആത്മീയ ചികിത്സകൊണ്ടുദ്ദേശിക്കുന്നത്. ഹോമിയോപ്പതി, ആയുര്‍വ്വേദം, അലോപ്പതി പോലോത്തവ ആധുനിക മെഡിസിന്‍റെ താവഴിയായി കരുതിപ്പോരുന്നു. ആധുനിക വൈദ്യശാസ്ത്രത്തിന്‍റെ പിതാവായി അറിയപ്പെടുന്ന ഗ്രീക്ക് ഫിസിഷ്യന് ഹിപ്പോക്രാറ്റിസ്(ബി.സി 640377) ആണ് യുക്തി സഹമായ ഒരടിസ്ഥാനം ആധുനിക ചികിത്സാശാസ്ത്രത്തിന് നല്‍കിയത്. ഇന്ത്യയിലെ പാരമ്പര്യ വൈദ്യശാസ്ത്രമാണ് ആയുര്‍വ്വേദം. പുരാണത്തിലെ ദേവന്‍മാരുടെ ഭിഷഗ്വരനായ ധന്വന്തരിയാണ് ഇതിന്‍റെ ഉപജ്ഞാതാവ്. ഉഷ്ണംഉഷ്ണേന ശാന്തി എന്ന തത്വത്തെ അടിസ്ഥാനമാക്കി 1796ല് സാമുവല് ഹനിമന് രൂപപ്പെടുത്തിയെടുത്ത ചികിത്സാ സമ്പദായമാണ് ഹോമിയോപ്പതി. പാരമ്പര്യേതര വൈദ്യശാസ്ത്രത്തിന്‍റെ ഉയര്‍ച്ചയോടെ ഹോമിയോപ്പതിക്ക് ജീവന് ലഭിച്ചിട്ടുണ്ട്.\nമനുഷ്യ ശരീരം അല്ലാഹുവിന്‍റെ ദൃഷ്ടാന്തങ്ങളില് ഒന്നാണ്. അതിനെ ശാസ്ത്രീയമായി സംവിധാനിച്ച സ്രഷ്ടാവ് എത്ര പരിശുദ്ധന്! സങ്കീര്‍ണ്ണമായ രോഗങ്ങള്‍ക്ക് നിസ്സാരമായ ചികിത്സയാണ് ആത്മീയ ചികിത്സ. വാതരോഗങ്ങള്, ദന്തരോഗങ്ങള്, ശ്വാസകോശരോഗങ്ങള്, ആസ്തമ, ക്ഷയം, പ്രമേഹം, രക്തസമ്മര്‍ദ്ദം, കാന്‍സര്, സാംക്രമിക രോഗങ്ങള് എന്നിങ്ങനെ രോഗങ്ങള് ഒട്ടനവധിയാണ്.\nഅതിസങ്കീര്‍ണ്ണമായ രോഗങ്ങളും മാറാവ്യാധികളും നിമിഷങ്ങള്‍ക്കകം ഭേദമാക്കുന്ന ആത്മീയ ചികിത്സയെ നിഷേധിക്കുവാന് മതവിശ്വാസമുള്ളവര്‍ക്ക് സാധ്യമല്ലല്ലോ. രോഗശമനം രോഗിയുടെ മനസ്സുമായി ബന്ധപ്പെട്ടതാണ്. അറിയുക ദൈവ സ്മരണകൊണ്ടല്ലാതെ ഹൃദയശാന്തി ലഭ്യമല്ല(അര്‍റഅ്ദ് 28) ന്യൂയോര്‍ക്കിലെ റോക്കര്‍സ്റ്റര് സര്‍വ്വകലാശാല മനശ്ശാസ്ത്രവിഭാഗം മേധാവി പ്രൊഫ. റോബര്‍ട്ട് ആര്‍ഡറുടെ ഗവേഷണ ഫലം, അതേയൂണിവേഴ്സിറ്റിയിലെ തന്നെ പ്രതിരോധ ശാസ്ത്രമേധാവി ടെറിസ്കാര് അതിന് അടിവരയിട്ട് പറഞ്ഞു: രോഗിയുടെ മനസ്സ് മാറ്റിയെടുത്താല് ഒരു ഗ്ലാസ് വെള്ളം കൊണ്ട് എത്ര മാരകമായ അസുഖവും സുഖം പ്രാപിക്കുന്നതാണ്.\nവായിച്ചുപോയ ഒരു സൂഫിക്കഥ ഇങ്ങനെയാണ്. കവി ഡോക്ടറുടെ അടുക്കല് ചെന്ന് തന്‍റെ രോഗം വിവരിച്ചു. എന്‍റെ ശരീരമാസകലം വേദനിക്കുന്നു. കവി ഡോക്ടറോട് പറഞ്ഞു. ഡോക്ടര് അയാളെ മുഴുവന് പരിശോധിച്ചു. പക്ഷെ, ഒന്നും കണ്ടെത്താനായില്ല. താങ്കള് പുതിയവല്ലതും എഴുതിയിട്ടുണ്ടോ? ഡോക്ടര്‍ചോദിച്ചു. അതെ, കവി മറുപടിപറഞ്ഞു. ദയവായി അവ എനിക്കൊന്ന് ചൊല്ലിത്തന്നാലും. ഡോക്ടര് ആവശ്വപ്പെട്ടു.\nഅയാള് തന്‍റെ പുതിയ കവിതകള് ഓര്‍മ്മയില് നിന്നെടുത്ത് മുഴുവന് ചൊല്ലി. ഇപ്പോള് താങ്കളുടെ അസുഖം മാറിയിരിക്കുന്നു. സമ്പൂര്‍ണ്ണ ആരോഗ്യവാനാണ്. ഡോക്ടര് പറഞ്ഞു. കവി സന്തോഷത്തോടെ തിരിച്ചുപോയി. രോഗത്തിന് മതവും ശാസ്ത്രവും ചികിത്സ നിര്‍ദേശിക്കുന്നു. എന്നാല് ആത്മനാശകരമായ ക്രിയകള് ഇസ്ലാം പാപമായാണ് കാണുന്നത്. രോഗമേതിനും ചികിത്സയുണ്ടെങ്കിലും അതറിഞ്ഞു പ്രയോഗിക്കണമെന്നാണ് പണ്ഡിത നിര്‍ദേശം. രോഗത്തിനനുസരിച്ചാണ് ചികിത്സ നടത്തേണ്ടത്. ചികിത്സകനും ചില യോഗ്യത വേണം. ചികിത്സയിലുണ്ടാവുന്ന പരാജയങ്ങള് ഏറെയാണ്.\nഎന്നാല് അതെല്ലാം ചികിത്സാ രീതിയുടെ കുഴപ്പമാകണമെന്നില്ല. അനുപാദം പോലെ മരുന്ന് പ്രയോഗം നടത്തുന്നതില് വന്ന പിഴവുമാകാം പ്രത്യക്ഷത്തില് പരാജയകാരണം.അതേസമയം ചികിത്സാ വിജയവും രോഗി സുഖജീവിതത്തിലേക്ക് തിരിച്ചുവന്നതും പരിഗണിച്ചു മാത്രം ചികിത്സകന് യോഗ്യനാണെന്നു മാനദണ്ഡമാക്കാനും പറ്റില്ല. കാരണം വ്യാജډാര് പലപ്പോഴും ഫലപ്രദമായ ചികിത്സകള് നടത്തി പിടിച്ചുനില്‍ക്കാറുണ്ടല്ലോ.\nചികിത്സയുമായി ബന്ധപ്പെട്ട് വിവേചനപൂര്‍വമുള്ള നിലപാട് അനിവാര്യമാണെന്ന് ചുരുക്കം. ഒരാളുടെ ന്യൂനതയെ ആ വിഭാഗത്തെ മുഴുവന് പഴിക്കുന്നതിന് ഉപാധിയാക്കുന്നത് നീതിയല്ലെന്ന് മാത്രം. അതിനാല് ചികിത്സ പരാജയപ്പെടുന്നിടത്തല്ല വ്യാജ വിലാസം കാണേണ്ടത്. പ്രത്യുത ചികിത്സ യഥാതഥമാണോ പ്രമാണവിരുദ്ധമാണോ എന്നതിലാണ്.\nഇത്രയും പറയേണ്ടി വന്നത്, ഈയിടെ ആത്മീയ ചികിത്സയുടെ മറവില് നടന്ന രണ്ട് ദാരുണ സംഭവങ്ങള് മുന്നില് വെച്ച് ആ ചികിത്സാ ശാഖ പൂര്‍ണമായി തെറ്റാണെന്നു വരുത്താനുള്ള ചില കൊണ്ടുപിടിച്ച ശ്രമങ്ങളുടെ പശ്ചാത്തലത്തിലാണ്. ചിലര് ആത്മീയ ചികിത്സ മതത്തിനും മനുഷ്യനുമെതിരാണെന്നു സമര്‍ത്ഥിക്കാനുള്ള ശ്രമങ്ങളും തുടങ്ങിയിട്ടുണ്ട്. ആ രണ്ട് സംഭവങ്ങളിലും ചികിത്സയുടെ പേരിലുള്ള ശാരീരിക മര്‍ദനം മൂലം രോഗികള് മരിക്കാനിടയായത് ദൗര്‍ഭാഗ്യകരവും നിയമനടപടികള് അര്‍ഹിക്കുന്നതുമാണ്. ഇനി വിഷയത്തിലേക്ക് വരാം.\nനിര്‍ദ്ദിഷ്ടവും അനുവദനീയവുമായ ചികിത്സാ മാര്‍ഗം കൃത്യമായി അറിയാതെ കൈകാര്യം ചെയ്യുന്നത് ആതുര ശുശ്രൂഷാ രംഗത്ത് ഒരര്‍ത്ഥത്തിലും ശരിയല്ല. ധര്‍മവിചാരത്തിന്‍റെയും ആത്മീയ ബോധത്തിന്‍റെയും അഭാവമോ കുറവോ ആണ് യഥാര്‍ത്ഥത്തില് വ്യാജന്മാരെ സൃഷ്ടിക്കുന്നത്. നിപുണനായ ചികിത്സകന് തന്നെ ചിലപ്പോള് അപാകം സംഭവിച്ചേക്കാം. ഏതെങ്കിലുമൊരു ചികിത്സാ ശാഖയില് സ്പ്യെലൈസ് ചെയ്തിട്ടുള്ള ഡോക്ടറില് നിന്ന് തന്നെ ഇത്തരം കേസുകള് ഉണ്ടായേക്കാം. എങ്കിലും തന്‍റെ കയ്യിലുള്ള സര്‍ട്ടിഫിക്കറ്റുകളും രോഗിയുടെ ബന്ധുക്കള് ഒപ്പിട്ടു നല്‍കുന്ന സമ്മതപത്രവും അയാളെ രക്ഷിക്കാന് മതിയാവും. അതിനാല് തന്നെ പരാജയപ്പെട്ട ചികിത്സയുടെ പേരില് ആ ഡോക്ടര് വ്യാജനാവുന്നില്ല. അലോപ്പതിയെ അംഗീകരിക്കാത്ത ഒരാള് ഇതിന്‍റെ പേരില് കലാപം നയിക്കുന്നതിലര്‍ത്ഥവുമില്ല.\nരോഗം അടിസ്ഥാന പരമായി മാനുഷികമായ അവസ്ഥകളെ ചൊല്ലിയുള്ളതാണ്. അത് മാനസികമാവാം, ശാരീരികവും ആത്മീയവുമാവാം. അതിനെ പൂര്‍വാവസ്ഥയിലേക്ക് തിരിച്ചുകൊണ്ടുവരുന്നതിനുള്ള ഉപാധി നടപ്പാക്കുകയാണ് ചികിത്സകന് ചെയ്യുന്നത്. അതിനായി അയാള് നടത്തുന്ന ഇടപെടലാണ് ചികിത്സ.\nചികിത്സകനും മനുഷ്യനാണ് എന്നതിനാല് യോഗ്യനെങ്കിലും ദൗര്‍ബല്യങ്ങളും കൈപ്പിഴകളും സ്വാഭാവികം. അയാള്‍ക്ക് മനസാക്ഷിയും മനുഷ്യപ്പറ്റുമുണ്ട് എന്ന ബോധ്യം രോഗിക്കും ബന്ധുക്കള്‍ക്കും വേണ്ടതുണ്ട്. ആത്മീയബോധവും സേവനമനസ്ഥിതിയും പരിരക്ഷിക്കുവാന് ചികിത്സകനും ബാധ്യതയുണ്ട്. വ്യാജ ചികിത്സാരിയെ ന്യായീകരിക്കാന് പാടില്ലാത്തതുപോലെ ഇത്തരം കേന്ദ്രങ്ങളില് ചെല്ലുന്നവരെ വെള്ള പൂശാനുമാകില്ല.\nഅലോപ്പതി വ്യൈശാഖയില് ലളിതവും സങ്കീര്‍ണവുമായ ചികിത്സാമുറകള് കാണാം. വെറും മരുന്ന് സേവ ലളിതമാണെങ്കില് ശസ്ത്രക്രിയ സങ്കീര്‍ണമാണ്. ശരീരപ്രകൃതത്തിനു അന്യമായതിനെ അകറ്റാനാണിത് കൂടുതലായും ഉപയോഗിക്കുന്നത്. അത് നിര്‍വഹിക്കുന്നതിന് ഒരുപാട് ഘടകങ്ങള് അടിസ്ഥാനപരമായി വേണ്ടതുണ്ട്. അവയെല്ലാം ഒത്തിണങ്ങിയാല് സര്‍ജനായ ഡോക്ടര് ആത്മവിശ്വാസത്തോടെ കൃത്യം ചെയ്തത് വിജയിക്കുകയാണ് പതിവ്. മുറിവാക്കിയോ പഴുതാക്കിയോ നടത്തുന്ന ഈ ക്രിയയില് ഉപയോഗിക്കുന്ന വിവിധ മെഡിക്കല് ഉപകരണങ്ങളുണ്ട്. ഡോക്ടറല്ലാത്ത ഒരാള് ഇത് മാര്‍ക്കറ്റില് നിന്നും വാങ്ങി ആരിലെങ്കിലും പരീക്ഷണം നടത്തുന്നുവെങ്കില് അത് കുറ്റകരമാണെന്നതില് തര്‍ക്കമില്ല.\nഇത് അലോപ്പതിയുടെ മാത്രം പ്രശ്നമല്ല. വിരുദ്ധഫലം വേഗത്തില് പ്രകടമാകുന്നതാണ് അലോപ്പതിയെന്നതിനാല് ഔഷധമാറ്റങ്ങളും പ്രശ്നകാരണമാണ്. മറ്റു പല ചികിത്സാ രീതികളിലും ഇതുണ്ട്, താരതമ്യേന കുറവാണെങ്കിലും. ചില ഔഷധങ്ങളുടെ പ്രവര്‍ത്തനവും അതിനാലുണ്ടാവുന്ന പ്രതിപ്രവര്‍ത്തനവും ആരോഗ്യപരമായി പ്രത്യാഘാതങ്ങളുണ്ടാക്കും. ഔഷധങ്ങളും അവയുടെ ഗുണദോഷങ്ങളും കൃത്യമായി നിശ്ചയമില്ലാത്തവന് ചികിത്സിച്ചാല് അനര്‍ത്ഥങ്ങള് സംഭവിക്കുക സ്വാഭാവികം.\nഎല്ലാ രോഗങ്ങള്‍ക്കും ഒരു ചികിത്സാ സമ്പ്രദായത്തില് മരുന്നുണ്ടാവണമെന്നില്ല. അപ്പോള് അനുയോജ്യമായ മറ്റു ചികിത്സാ ശാഖയെ അവലംബിക്കേണ്ടിവരും. ആ മേഖലയെക്കുറിച്ചറിയാത്തവര് വിമര്‍ശിച്ചാലും പരിഹാരം അവിടെ നിന്നു ലഭിച്ചെന്നിരിക്കും. ആ സമയത്തും തമ്പോരിമയില് ഊറ്റംകൊള്ളുന്നത് നാശമേ വരുത്തൂ. താരതമ്യേന പാര്‍ശ്വഫലങ്ങളില്ലാത്തവ അവലംബിക്കുന്നത് മഠയത്തമൊന്നുമല്ല. ശരിയായ ആത്മീയ ചികിത്സ ഇത്തരത്തിലുള്ളതാണ്.\nഅറിയാതെ നടത്തുന്ന ചികിത്സ കൊണ്ടുണ്ടാവുന്ന നഷ്ടത്തിന് ചികിത്സകന് ഉത്തരവാദിയായിരിക്കുമെന്നാണ് ഇസ്ലാമിക പാഠം. സമീപനത്തിന്‍റെ സ്ഥിതിയും സാഹചര്യവും പോലെ പ്രായശ്ചിത്തമോ പ്രതിക്രിയയോ ശിക്ഷയായി ലഭിക്കുകയും ചെയ്യും.\nനബി(സ്വ)യുടെ പാഠങ്ങളില് നിന്ന് അവയിലടങ്ങിയ ആരോഗ്യ ചികിത്സാ വശങ്ങളെ വേര്‍തിരിച്ചെടുത്ത് വിവരിച്ച പണ്ഡിതര് അവരുടെ കൃതികളില് ചികിത്സകനുണ്ടായിരിക്കേണ്ട യോഗ്യതകളും ഗുണങ്ങളും എണ്ണിപ്പറഞ്ഞിട്ടുണ്ട്.\nരോഗത്തിന് വ്യത്യസ്ത അവസ്ഥകളുള്ള പോലെ രോഗകാരണങ്ങള്‍ക്കും അതുണ്ടാകും. ശരീരവും മനസ്സും രോഗത്തിനടിപ്പെടാം. അപ്പോള് രണ്ടിനും അനുയോജ്യമായ ചികിത്സകളാണ് ലഭിക്കേണ്ടത്. രോഗ കാരണം ഭൗതികമാണെന്നു വിധിച്ച് അത്തരത്തിലുള്ള ചികിത്സ എല്ലാറ്റിലും നടക്കണമെന്നില്ല. ഭൗതിക സംവിധാനങ്ങള്‍ക്ക് വിധേയപ്പെടാത്ത രോഗങ്ങളും രോഗഹേതുകങ്ങളും ഉണ്ടെന്നതാണ് കാരണം. അവക്ക് ആത്മീയ ചികിത്സ തന്നെ വേണ്ടിവരും. മറ്റുള്ളവ ഭാഗിക/താത്ക്കാലിക ശമനമേ നല്‍കൂ.\nമാനസികമായ രോഗങ്ങള്‍ക്കും അസന്തുലിതാവസ്ഥക്കും കാരണമാവുന്ന ശാരീരിക പ്രശ്നങ്ങളെ ഭൗതിക ഔഷധങ്ങള് കൊണ്ട് സുഖപ്പെടുത്താന് സംവിധാനങ്ങളുണ്ട്. മനസ്സിനെ തന്നെ കേന്ദ്രീകരിച്ച് മരുന്നില്ലാത്ത ഭൗതിക ചികിത്സാ രീതികളും നടപ്പിലുണ്ട്. മനഃശാസ്ത്ര ചികിത്സകള് ഉദാഹരണം. ചില ദുശ്ശീലങ്ങളെയും ദൗര്‍ബല്യങ്ങളെയും മാറ്റിയെടുക്കാന് അത്തരം മാര്‍ഗങ്ങള് ഫലപ്രദമാണെന്നത് ശരിയുമാണ്. എന്നാല് എല്ലാവിധ രോഗങ്ങള്‍ക്കും ഇത് ഫലപ്രദമല്ല.\nആത്മീയ ചികിത്സയെക്കുറിച്ച് ചിലര്‍ക്ക് കേള്‍ക്കാനിഷ്ടമില്ല. അത്യാവശ്യഘട്ടത്തില് രഹസ്യമായി അത് സ്വീകരിക്കുന്നവര് തന്നെയും പരസ്യമായി അതിനെ അംഗീകരിക്കാതിരിക്കാന് പണിപ്പെടുന്നു. ഖുര്‍ആന്, പ്രാര്‍ത്ഥന, ദിക്റ്, സ്വലാത്ത് തുടങ്ങിയ മന്ത്രങ്ങള്, മന്ത്രിച്ചൂതല്, എഴുതി മായ്ച്ച് വെള്ളം കുടിക്കല്, എഴുതിക്കെട്ടല് തുടങ്ങിയ രീതികള് ആത്മീയ ചികിത്സയില്‍പ്പെടുന്നു. ചില അടിസ്ഥാനയോഗ്യതകള് ചേരുമ്പോള് ഇവ കൂടുതല് ഫലപ്രദമായിത്തീരും. ഓരോ വിജ്ഞാനശാഖക്കും അതിന്‍റെതായ ആദാനപ്രദാന രീതികളുണ്ടാവും. അതുവഴി കൈമാറ്റം ചെയ്യപ്പെടുമ്പോള് അതിന് ഗുണ ചോരണം സംഭവിക്കില്ലെന്നു മാത്രമല്ല, കൂടുതല് ഗുണമാവുകയാണുണ്ടാവുക.\nമനുഷ്യന്‍റെ പ്രവര്‍ത്തനത്തിന്‍റെയും ജീവിതശൈലിയുടെയും ഫലമായി രോഗങ്ങള് വന്നുചേരാറുണ്ട്. വൈറസുകളോ മറ്റു രോഗാണുക്കളോ കാരണമായി രോഗമുണ്ടാവും. പിശാചുക്കള്, ഭൂത വര്‍ഗം, മാലാഖമാര്, ആത്മാക്കള് തുടങ്ങിയവ മനുഷ്യനില് ഇടപെടാന് സാധിക്കുന്ന സൃഷ്ടികളാണ്. മാലാഖമാരും ശുദ്ധാത്മാക്കളും മനുഷ്യന് ഗുണം വരുത്തുന്നുവെങ്കില് പിശാച് മനുഷ്യന്‍റെ ആത്യന്തിക ശത്രുത മുഖമുദ്രയാക്കിയവനാണ്. അവന്‍റെ സാന്നിധ്യം ശാരീരികവും മാനസികവുമായി ചിലരെ പ്രയാസപ്പെടുത്തും, രോഗികളാക്കും. വലിയൊരു വിഭാഗത്തെ ഭൗതിക പ്രമത്തതയുടെ പിടിയിലൊതുക്കും.\nമനുഷ്യനുമായി ബന്ധപ്പെട്ട ഏതൊന്നിന്‍റെയും യഥാര്‍ത്ഥ ഗുണവശങ്ങളെ നിര്‍വീര്യമാക്കുകയും പ്രവര്‍ത്തനങ്ങള് നിഷ്ഫലമോ കുറ്റകരമോ ആക്കിത്തീര്‍ക്കുകയും ചെയ്യുക എന്നതാണ് അവന്‍റെ പ്രധാന ജോലി. ജീവിതാവശ്യങ്ങളെയും ശീലങ്ങളെയും ആഗ്രഹാഭിലാഷങ്ങളെയും എല്ലാം അവന് തന്‍റെ ഇടപാടിലൂടെ നാശമാക്കാന് ശ്രമിക്കുന്നു. എല്ലാറ്റില് നിന്നും മോചനത്തിനുള്ള ആത്മസംരക്ഷണോപാധികളായി മന്ത്രങ്ങളും കര്‍മകൃത്യങ്ങള് നിര്‍വഹിക്കുന്നതിനുള്ള കൃത്യമായ രീതികളും പഠിപ്പിക്കപ്പെട്ടിട്ടുണ്ട്. ഈ ആത്മരക്ഷാ മാര്‍ഗങ്ങള് ആത്മീയ ചികിത്സയുടെ പരിധിയില് വരുന്നതിന് മുമ്പ് ചികിത്സ വേണ്ടി വരുന്ന രോഗാവസ്ഥയെ തന്നെ ഇല്ലാതാക്കാനുള്ള മാര്‍ഗങ്ങളാണ്.\nഅല്ലാഹുവിന്‍റെ അടിമ എന്ന മേല്‍വിലാസം അംഗീകരിക്കുകയും അതിനനുസൃതമായി പ്രവര്‍ത്തിക്കുകയും ചെയ്യുന്ന മനുഷ്യന് എന്തായിരുന്നാലും പിശാചിനെ കീഴ്പ്പെടുത്താന് ശക്തി നല്‍കപ്പെട്ടവനായിരിക്കും. ഖുര്‍ആന് പറയുന്നു: “നിശ്ചയം എന്‍റെ അടിമകള്, നിനക്ക് അവരുടെ മേല് യാതൊരധികാരവുമില്ല. നിന്നെ പിന്തുടര്‍ന്ന വഴിപിഴച്ചവരിലല്ലാതെ” (അല് ഹിജ്ര് 42).\nപിശാചിന്‍റെയും അവിശുദ്ധാത്മാക്കളുടെയും ഇടപെടല് മനുഷ്യനെ ശാരീരികമായും മാനസികമായും ആത്മീയമായും രോഗിയാക്കും. പിശാച് ബാധ എന്നത് നിഷേധിക്കാന് ഒരു വാചകം മതിയാവും. പക്ഷേ പ്രമാണങ്ങളെയും ചില അനുഭവങ്ങളെയും യാഥാര്‍ത്ഥ്യങ്ങളെയും തള്ളിക്കളയാന് വാക്കുകള് മതിയാവില്ല എന്നതാണ് പരമാര്‍ത്ഥം. ശാരീരികമോ മാനസികമോ ആയി അനുഭവപ്പെടുന്ന തകരാറുകള് ഉപരിസൂചിത ആത്മീയ ചികിത്സാ രീതികള് മൂലം ഫലപ്രദമായിട്ടുള്ളതും അനുഭവമാണ്.\nഇമാം അബുല് ഹസനില് അശ്അരി(റ) ഭൂതവര്‍ഗത്തില്‍പ്പെട്ട ശുദ്ധരുടെയും അശുദ്ധരുടെയും പ്രവര്‍ത്തനങ്ങളിലും ശേഷികളിലും സുന്നി വിശ്വാസമെന്താണെന്ന് വിവരിച്ചിട്ടുണ്ട്. കര്‍മശാസ്ത്ര പണ്ഡിതര് അവരുടെ ഗ്രന്ഥങ്ങളില് വിവിധ മസ്അലകളുമായി ബന്ധപ്പെട്ട് ഭൂതവര്‍ഗത്തിന്‍റെ വിശേഷങ്ങള് ചര്‍ച്ച ചെയ്തിട്ടുണ്ട്. അവരുമായി ബന്ധപ്പെട്ട് വരുന്ന മതവിധികളും അവരുടെ ലോകം കേന്ദ്രീകരിച്ച് ഉയര്‍ന്ന് വരുന്ന പ്രശ്നങ്ങളും വിലയിരുത്തുന്ന ഗ്രന്ഥങ്ങള് പോലും വിരചിതമായിട്ടുണ്ട്. ഖാളി ബദ്റുദ്ദീനിശ്ശിബ്ലി(റ)യുടെ ആകാമുല് മര്‍ജാന് ഈ വിഷയത്തില് പ്രധാനമാണ്. ഗസ്സ ഇസ്ലാമിക് യൂണിവേഴ്സിറ്റിയിലെ അസിസ്റ്റന്‍റ് പ്രൊഫസര് ഡോ. സ്വാലിഹുര്‍റഖബ് ജിന്ന് പിശാച് ബാധയെ കുറിച്ച് പൂര്‍വികരും ആധുനികരുമായ പണ്ഡിതരടക്കം അവരുടെ ഗ്രന്ഥത്തില് രേഖപ്പെടുത്തിയ ഭാഗം ക്രോഡീകരിച്ചു കാണാം.\nസ്വന്തമായി ദുരനുഭവമോ മനസ്സിലാക്കാനുള്ള അവസരമോ ഇല്ലാത്തവരാണ് നിഷേധികളില് പലരും. അനുഭവത്തെ കണ്ണടച്ച് നിഷേധിക്കുന്നവരുമുണ്ട്. അഹ്ലുസ്സുന്നയെ സംബന്ധിച്ചിടത്തോളം പിശാച് മിഥ്യല്ല, സത്യമാണ്. അവന് ധിക്കാരിയും മനുഷ്യവര്‍ഗത്തിന്‍റെ ആത്യന്തിക ശത്രുവുമാണ്. അതിനാല് തന്നെ മനുഷ്യനെ നശിപ്പിക്കാനുള്ള പ്രവര്‍ത്തനങ്ങളില് അവന് വ്യാപൃതനായിരിക്കും. അത്യാകര്‍ഷകവും പ്രത്യക്ഷാനന്ദകരവുമായ പലതും അതിനായവന് ഉപയോഗിക്കുകയും ചെയ്യും. ആ സാഹചര്യങ്ങളില് മുകളില് സൂചിപ്പിച്ച കാര്യങ്ങള്‍ക്കുപരിയായി ചില ചികിത്സാ മാര്‍ഗങ്ങള് സ്വീകരിക്കേണ്ടി വന്നേക്കും. ചില രോഗങ്ങള്‍ക്ക് ശസ്ത്രക്രിയ വേണ്ടിവരുന്നത് പോലെ, ചില പൈശാചിക ബാധകള് ഇല്ലാതാക്കാന് കൈക്രിയയും ആവശ്യമാകും. പക്ഷേ, യോഗ്യര് നിശ്ചിത വിധം നടത്തണമെന്നു മാത്രം.\nനിശയുടെ മറവില് ദുര്‍ബല വിശ്വാസികളെ കബളിപ്പിച്ച് നടത്തുന്ന ചികിത്സാ കേന്ദ്രങ്ങളെല്ലാം സുന്നി സംരംഭങ്ങളാണെന്ന് തെറ്റിദ്ധരിപ്പിക്കപ്പെടുന്നത് ദൗര്‍ഭാഗ്യകരമാണ്, അതിലേറെ ദുരുപദിഷ്ടമാണ്. എല്ലാ കബളിപ്പിക്കലും ഇസ്ലാം വിലക്കിയിട്ടുള്ളതാണ്. എന്നാല് അറിവും പരിചയവും പൊരുത്തവുമുള്ളവര് കൃത്യമായും തഖ്വയോടെയും ധര്‍മ പ്രതിബദ്ധതയോടും കൂടി നടത്തുന്നതിനെ കുറ്റപ്പെടുത്താനാവില്ല. കള്ള നാണയങ്ങള് നടത്തുന്ന കബളിപ്പിക്കലും നിയമവിരുദ്ധ പ്രവര്‍ത്തനങ്ങളും ഇരുലോകത്തും ശിക്ഷാര്‍ഹമാണ് താനും.\nനിന്‍റെ സഹോദരന് ഒരു ഗുണം നല്‍കുവാന് നിനക്ക് സാധിക്കുന്നുവെങ്കില് അത് നീ ചെയ്യുക എന്നാണ് ചികിത്സയെ കുറിച്ച അന്വേഷണത്തിന് നബി(സ്വ) മറുപടി പറഞ്ഞത്.\nഅതിനാല് ഒരു മേഖലയെ അന്ധമായി അവലംബിക്കുകയും മറ്റുള്ളവയെ അമാന്യമായി വിമര്‍ശിക്കുകയും ചെയ്യുകയല്ല വേണ്ടത്. രോഗത്തിന് ഫലപ്രദമായ ചികിത്സാ രീതികള് സ്വീകരിക്കുകയും അതിന് അവസരമുണ്ടാക്കുകയുമാണ്. യോഗ്യതയും അര്‍ഹതയും ഇല്ലാത്തവര് ഇത്തരം മേഖലകളെ ജീവിതോപാധിയാക്കാതിരിക്കാന് നാം ജാഗ്രത്താവുകയും വേണം. ആത്മീയ മേഖലയുമായി ബന്ധപ്പെട്ട് ഉണ്ടാക്കാവുന്ന വ്യാജ ചരക്കുകളെയെല്ലാം മഹാന്‍മാരായ പണ്ഡിതന്മാര് ഗൗരവപൂര്‍വം സമീപിച്ചതായി കാണാം. മേഖലയിലെ ചൂഷണം കേവല ചൂഷണമായി കാണാനാവില്ലെന്നതാണ് കാരണം.\nആത്മീയ പ്രഭാവത്തില് തട്ടിപ്പു ചികിത്സ നടത്തുന്നവര് ഒരു തരം ആകര്‍ഷണസിദ്ധി(?) കൂടിയുള്ളവരായിരിക്കും. ആകര്‍ഷണതന്ത്രങ്ങള് പയറ്റുകയും ചെയ്യും. അവിടങ്ങളില് ചികിത്സ തേടിച്ചെന്ന് ആത്മനാശം സംഭവിക്കുന്നത് വലിയ ദുരന്തമാണ്. ആത്മീയ ചികിത്സകനെ ചികിത്സകനായി കാണുന്നത് ശരിയായ രീതിയാണ്, എന്നാല് അദ്ദേഹത്തെ ആത്മീയ ഗുരുവായി കാണുന്നത് തക്ക യോഗ്യതകളും ഗുണവിശേഷങ്ങളും അടിസ്ഥാനമാക്കിയേ പാടുള്ളൂ.\nആത്മീയ സിദ്ധി വിശേഷങ്ങള്‍ക്ക് കാരണമാവുന്ന പ്രത്യക്ഷ അടയാളങ്ങളുള്ളവരെത്തന്നെ ചില കാരണങ്ങളാല് വര്‍ജിക്കേണ്ടിവരും. എന്നാല് പരമ്പരാഗതമായി സമൂഹത്തിന് ഗുണവും സേവനവും ചെയ്തുവരുന്ന തണല് മരങ്ങള് നല്‍കുന്ന ഉപകാരത്തെ അകാരണമായും അറിവില്ലാതെയും എതിര്‍ത്തുകൂടാത്തതാണ്.\nപൈശാചിക ബാധക്കുള്ള ചികിത്സാ രീതി, രോഗാവസ്ഥയുടെ ഗൗരവത്തിനനുസരിച്ച് വ്യത്യാസപ്പെടാം. ബാധയേറ്റവനെ ചികിത്സിക്കുന്ന ഘട്ടത്തില് ചിലപ്പോള് നിയന്ത്രിത രീതിയിലുള്ള അടി തന്നെ നടത്തേണ്ടി വരും. ശരിയായി പിശാച് ബാധയുള്ളവനാണെങ്കില് അടിയുടെ ആഘാതം രോഗിയല്ല, പിശാചാണ് ഏല്‍ക്കുന്നത്. തത്സമയത്തെ ശബ്ദങ്ങളും അവന്‍റേതുതന്നെ. ഖാജാ ബദ്റുദ്ദീനിശ്ശിബ്ലി(റ) എഴുതുന്നു: “ചില ഘട്ടത്തില് ബാധയേറ്റവനെ സുഖപ്പെടുത്തുന്നതിനും ഭൂതത്തെ അവനില് നിന്ന് അകറ്റുന്നതിനും അടിക്കേണ്ടിവരും, നന്നായി തന്നെ പ്രഹരിക്കേണ്ടി വന്നേക്കും. അടി ഏല്‍ക്കുന്നത് ഭൂതമായിരിക്കും. ബാധിതന് അതറിയുന്നു തന്നെയുണ്ടാവില്ല. താനൊന്നുമറിഞ്ഞില്ലെന്ന് ഭേദമായ ശേഷം അവന് പറയുകയും ചെയ്യും. അവന്‍റെ ശരീരത്തില് പ്രഹരത്തിന്‍റെ അടയാളവും ഉണ്ടാകാറില്ല” (ആകാമുല് മര്‍ജാന്). ബിദ്അത്തുകാരുടെ അംഗീകൃത പണ്ഡിതന് ഇബ്നുതൈമിയ്യ വരെയും ഇതംഗീകരിച്ചിട്ടുണ്ട്.\nഈ കൃത്യം നിര്‍വഹിക്കുന്നവന് ഭക്തനും സൂക്ഷ്മാലുവും പരിചയസമ്പന്നനുമായിരിക്കണമെന്ന് പണ്ഡിതര് നിര്‍ദേശിച്ചു. ഈ അര്‍ത്ഥത്തില് അടി ഒരു ചികിത്സാ മുറയാണ്. പക്ഷേ. അതറിയുന്നവര് മാത്രമാണ് നടത്തേണ്ടത്. ഗള്‍ഫ് സലഫി പണ്ഡിതര് വരെ ഇത്തരം പ്രഹര ചികിത്സ നടത്തിയത് മുജാഹിദ് പ്രസ്ഥാനത്തില് ഇടക്കാലത്ത് വിവാദം സൃഷ്ടിച്ചിരുന്നല്ലോ. അവരില് വലിയൊരു പക്ഷം ഇന്നും വിശ്വസിക്കുന്നതും പ്രചരിപ്പിക്കുന്നതും ബാധ ചികിത്സ പ്രമാണികമാണെന്നു തന്നെയാണ്. ആത്മീയ ചികിത്സയെ മന്ത്രവാദമാക്കുന്നത് ആടിനെ പട്ടിയാക്കലാണ്. എന്നിട്ട് അത് മതത്തിനും മനുഷ്യനും എതിരാണെന്ന് പ്രചരിപ്പിക്കുന്നത് മാന്യമായി പറഞ്ഞാല് കടുത്ത വിവരമില്ലായ്മയും\nതിരുനബി(സ)യും അങ്ങനെ പ്രാര്‍ത്ഥിച്ചിട്ടുണ്ട്. ആരോഗ്യവും അനാരോഗ്യവും പ്രധാനം ചെയ്യല് ഏതൊന്നിനെയും പോലെ അല്ലാഹുവിന്‍റെ ഔദാര്യമാണെന്ന് മുസ്ലിംകള് വിശ്വസിക്കുന്നു. അങ്ങനെ വിശ്വസിക്കല് ഇസ്ലാമിക വിശ്വാസത്തിന്‍റെ ഭാഗവുമാണ്. രോഗം വന്നാല് ഒട്ടേറെ മാര്‍ഗ്ഗങ്ങള് മനുഷ്യര്‍ക്ക് മുന്നില് തുറക്കപ്പെട്ടിരിക്കുന്നു. അതില് അല്ലാഹുവും അവന്‍റെ തിരുദൂതരും പഠിപ്പിച്ചുതന്ന മാര്‍ഗ്ഗങ്ങളാണ് മുസ്ലിം സ്വീകരിക്കേണ്ടത്. ആത്മീയവും ഇന്ന് ഏറെ പ്രചാരം കിട്ടിയ ചികിത്സാരീതികളും(ആധുനിക മെഡിസിനെന്ന് വിളിക്കാം) ഇവിടെയുണ്ട്.\nരോഗ ശമനം രോഗിയുടെ മനസ്സുമായി ബന്ധപ്പെട്ടതാണ്. “അറിയുക! ദൈവസ്മരണകൊണ്ടല്ലാതെ ഹൃദയശാന്തി ലഭ്യമല്ല(അല് റഅദ്:28). ന്യൂയോര്‍ക്കിലെ റോക്കര്‍സ്റ്റര് സര്‍വ്വകലാശാല മനശ്ശാസ്ത്ര വിഭാഗം മേധാവി പ്രൊ. റോബര്‍ട്ട് ആര്‍ഡറുടെ ഗവേഷണഫലം, അതേ യൂണിവേഴ്സിറ്റിയിലെ തന്നെ പ്രതിരോധശാസ്ത്ര മേധാവി ടെറിസ്കാര് അതിന് അടിവരയിട്ട് പറഞ്ഞു: “രോഗിയുടെ മനസ്സ് മാറ്റിയെടുത്താല് ഒരു ഗ്ലാസ് വെള്ളം കൊണ്ട് എത്ര മാരകമായ അസുഖവും സുഖം പ്രാപിക്കുന്നതാണ്.”\nഭൗതിക ചികിത്സയിലെന്ന പോലെ ആത്മീയ ചികിത്സയിലും അനുവദനീയമായതും അല്ലാത്തവയുമുണ്ട്. അമുസ്ലിം മന്ത്രവാദികളെയും ജോത്സ്യന്‍മാരെയും മാരണക്കാരെയും സമീപ്പിക്കുക, അമ്പലങ്ങളിലെ പൂജകളിലും ക്രിസ്ത്യന് ധ്യാനങ്ങളിലും പങ്കെടുക്കുക, അവിടങ്ങളിലേക്ക് നേര്‍ച്ചകളും വഴിപാടുകളും നേരുക തുടങ്ങിയവ ഇസ്ലാം കര്‍ശനമായി നിരോധിച്ചതാണ്. ചൂഷണങ്ങള് കടന്ന് വരാന് പറ്റുന്ന എളുപ്പമാര്‍ഗ്ഗമാണ് ആത്മീയ മേഖല. കപടപ്രവര്‍ത്തനങ്ങളിലൂടെയും ജിന്ന്-കുട്ടിച്ചാത്തന് സേവയിലൂടെയും ആത്മീയത ചമയുന്നവരെ സൂക്ഷിച്ചേ പറ്റൂ.\nഖുര്‍ആനും നബി(സ) പഠിപ്പിച്ച ദിക്റുകളും ദുആകളും മന്ത്രിച്ച് ചികിത്സിക്കുന്നതിനാണ് ചുരുങ്ങിയ വാക്കില് ആത്മീയ ചികിത്സ എന്ന് പറയുന്നത്. “അല്ലാഹു എന്നെ സൃഷ്ടിക്കുകയും നേര്‍വഴിയിലേക്ക് മാര്‍ഗ്ഗ ദര്‍ശനം നല്‍കുകയും ചെയ്തിരിക്കുന്നു. അവന് ആഹാരപാനീയങ്ങള് നല്‍കുകയും രോഗം ബാധിച്ചാല് സുഖപ്പെടുത്തുകയും മരണം കൊണ്ടനുഗ്രഹിക്കുകയും പിന്നീട് എന്നെ പുനരുജ്ജീവിപ്പിക്കുകയും ചെയ്യുന്നു”(അശ്ശുഅറാഅ്:78-81). ഇബ്രാഹീം നബി(അ)ക്ക് രോഗം ബാധിക്കുകയും അല്ലാഹു അത് ഭേദമാക്കുകയും ചെയ്തിട്ടുണ്ട്. മഹാനായ ഇബ്നു കസീര്(റ) പറയുന്നു: “അതായത് ഞാന്(ഇബ്രാഹീം നബി(അ)) രോഗിയാകുമ്പോഴൊക്കെ അല്ലാഹു ചികിത്സായോഗ്യമായത് കൊണ്ട് എന്നെ ചികിത്സിക്കുന്നു”(ഇബ്നു കസീര്:3/447).\nമൂസാ നബി(അ)യുടെ ഒരു സംഭവം ഇമാം റാസി(റ) ഉദ്ധരിക്കുന്നുണ്ട്. “മൂസാ നബി(അ)ക്ക് ഒരിക്കല് ശക്തമായ വയറുവേദന അനുഭവപ്പെട്ടു. അല്ലാഹുവിനോട് പ്രാര്‍ത്ഥിച്ചപ്പോള് മരുഭൂമിയിലെ ഒരു തരം ചെടി മരുന്നായി ഉപയോഗിക്കാന് നിര്‍ദ്ദേശം കിട്ടി. മൂസാ നബി(അ) അത് കഴിക്കുകയും വേദന ശമിക്കുകയും ചെയ്തു. പിന്നീടൊരിക്കല് ഇതേ രോഗം വന്നപ്പോള് പഴയ അനുഭവം വെച്ച് മൂസാ നബി(അ) അതേ മരുന്ന് തന്നെ കഴിച്ചു.\nപക്ഷേ, രോഗം ശക്തമാവുകയാണ് ചെയ്തത്! മൂസാ നബി(അ) അല്ലാഹുവിനോട് പരാതിപ്പെട്ടു. “രക്ഷിതാവേ, ആദ്യം ഞാനത് കഴിച്ചപ്പോള് രോഗം ഭേദമായിരുന്നു. രണ്ടാമത് കഴിച്ചപ്പോള് രോഗം ശക്തമാവുകയാണ് ചെയ്തത്.” അല്ലാഹു പറഞ്ഞു: “എന്‍റെ നിര്‍ദ്ദേശമനുസരിച്ചാണ് ആദ്യം കഴിച്ചത്. അതു കാരണം രോഗം ഭേദമായി. എന്നാല് രണ്ടാം പ്രാവശ്യം എന്‍റെ നിര്‍ദ്ദേശം കാത്തുനില്‍ക്കാതെ താങ്കള് സ്വയം അത് കഴിച്ചു. അത് കൊണ്ടാണ് രോഗം വര്‍ദ്ധിച്ചത്. നീ അറിയുക. ഭൂമിയിലുള്ളത് മുഴുവനും വിനാശകാരിയായ വിഷമാണ്. അതിനെ നിര്‍വ്വീര്യമാക്കുന്നത് എന്‍റെ നാമവും”(റാസി:1/152).\nപ്രസവ വേദന തുടങ്ങിയാല് മന്ത്രിച്ചൂതിയ വെള്ളവും നഫീസത്ത് മാലയും മരുന്നായി കണ്ടിരുന്ന തലമുറ ഇന്നലെകളിലെ സുഗന്ധമായിരുന്നു. പാമ്പ് കടിയേറ്റാല് ഓടിച്ചെന്നിരുന്നത് തങ്ങളുപ്പാപ്പാന്‍റെ അടുത്തേക്കായിരുന്നു. പുതിയ വള്ളവും വലയും ഇറക്കുന്ന മുക്കുവന്‍റെ ആശ്വാസം ഉസ്താദിന്‍റെ മന്ത്രിച്ചൂത്തിലായിരുന്നു. നൂറ്റാണ്ടുകള് തുടര്‍ന്ന് പോന്ന ഒരു പൈതൃകത്തിന് ‘യുക്തി’ മുറിവേല്‍പിച്ചപ്പോള് സംഭവിച്ചത്, ആധുനികതയുടെയും ഉപഭോഗ സംസ്കാരത്തിന്‍റെയും കടന്ന് കയറ്റമായിരുന്നു. സൂപ്പര് സ്പെഷ്യാലിറ്റി ഹോസ്പിറ്റലുകളില് പ്രസവം നടത്തിയാലേ സുഖപ്രസവമാകൂ എന്നതല്ലേ സമുദായത്തിന്‍റെ ഇപ്പോഴത്തെ ചിന്ത. ആള്‍ദൈവങ്ങക്കും വ്യാജ കൂടാരങ്ങള്‍ക്കും ആളെ കിട്ടിയത് മതത്തിന്‍റെ യഥാര്‍ത്ഥ ആത്മീയത നശിപ്പിക്കാനുള്ള ശ്രമം നടന്നപ്പോഴായിരുന്നു. ആത്മീയതക്കെതിരെ കലാപം നടത്തുന്നവര്‍ക്ക് ആത്മീയ ചികിത്സയും അന്യമായിരിക്കും.\n” സത്യവിശ്വാസികള്‍ക്ക് ശമനവും കാരുണ്യവുമായിട്ടുള്ളത് ഖുര്‍ആനിലൂടെ നാം അവതരിപ്പിച്ച് കൊണ്ടിരിക്കുന്നു”. (അല് ഇസ്റാഅ്:82) ഈ ആയത്തിനെ വിശദീകരിച്ച് ഇമാം റാസി(റ) എഴുതുന്നു: “അറിയുക! തീര്‍ച്ചയായും ഖുര്‍ആന് ആത്മീയ രോഗങ്ങള്‍ക്ക് പ്രതിവിധിയാണ്. ഒപ്പം ശാരീരിക രോഗങ്ങള്‍ക്കും. ഖുര്‍ആന് പാരായണം കൊണ്ട് തബര്‍റുക് എടുക്കല് നിരവധി ശാരീരിക രോഗങ്ങള്‍ക്ക് പ്രതിവിധിയാണ്”(തഫ്സീറുല് കബീര്:21/34).\nഇമാം ഖുര്‍ത്വുബി(റ) തന്‍റെ ജാമിഉലി അഹ്കാമില് ഖുര്‍ആന് എന്ന ഗ്രന്ഥത്തില് രേഖപ്പെടുത്തുന്നു. ‘ അറിവില്ലായ്മ, സന്ദേഹം തുടങ്ങിയവ ഹൃദയ രോഗങ്ങളെ വിപാടനം ചെയ്യുക വഴി ഖുര്‍ആന് മനസുകള്‍ക്ക് ശമനമാകുന്നു. ഖുര്‍ആന് ആയത്തുകള് കൊണ്ടുള്ള മന്ത്രം, ഉറുക്ക് എന്നിവ മൂലം ഭൗതിക രോഗങ്ങള്‍ക്കും ശമനമാകുന്നു”(ഖുര്‍ത്വുബി:10/315). ‘ ഇസ്റാഅ് സൂറത്തിലെ 82-ാം സൂക്തം വൃത്തിയുള്ള പാത്രത്തിലെഴുതി തെളിഞ്ഞ വെള്ളം കൊണ്ട് മായ്ച്ച് കുടിക്കപ്പെടാറുണ്ട്”(ഖുര്‍ത്വുബി:10/317).\nഒരു വസ്തുവിനും സ്വന്തമായി ഒരു കഴിവും ഇല്ലെന്നാണ് മുസ്ലിമിന്‍റെ വിശ്വാസം. മരുന്ന് കഴിക്കുമ്പോള് രോഗശമനമുണ്ടാകുന്നത് ആ മരുന്ന് മാത്രം കാരണമായല്ല, മറിച്ച് അല്ലാഹു അതിനെ ഒരു കാരണമായി നിശ്ചയിച്ചുവെന്ന് മാത്രം. ഏത് മരുന്ന് കഴിച്ചാലും അല്ലാഹുവിന്‍റെ’ഖളാഅ്’ ഉണ്ടെങ്കില് മാത്രമേ രോഗശമനം ലഭിക്കൂ എന്നതാണ് മുസ്ലിം ലോകത്തിന്‍റെ വിശ്വാസം. അല്ലാഹുവിന്‍റെ ‘ഖളാഇ’ല്ലാതെ രോഗശമനമുണ്ടാകില്ല എന്നതിന് മൂസാ നബി(അ)യുടെ ചരിത്രത്തില് നിന്ന് നമുക്ക് വ്യക്തമായി. ഈ വിഷയത്തില് ഭൗതികവും ആത്മീയവുമായ ചികിത്സകള് സമമാണ്.\nരണ്ട് നിലക്കും ഭേദമാകാന് അല്ലാഹുവിന്‍റെ ‘ഖളാഅ്’ വേണം. നബി(സ) പറഞ്ഞു: ‘ എല്ലാ രോഗത്തിനും ശമനമുണ്ട്. രോഗമുണ്ടായാല് മരുന്ന് കഴിക്കുക, അല്ലാഹുവിന്‍റെ അനുമതിയോടെ ശമനമുണ്ടാകും”(മുസ്ലിം). “മരുന്നുകള് ഉപയോഗിക്കുമ്പോഴും അല്ലാഹുവില് ഭരമേല്‍പിക്കുകയും അവനോട് ദുആ ചെയ്യുകയും വേണം. രോഗികള് ശ്രദ്ധിക്കേണ്ട മര്യാദകളുടെ കൂട്ടത്തില് ഇക്കാര്യം പണ്ഡിതന്‍മാര് നിര്‍ദ്ദേശിക്കുന്നുണ്ട്” (ഇഹ് യ:2/209).\nഹാഫിള് ഇബ്നു ഹജറുല് അസ്ഖലാനി രേഖപ്പെടുത്തുന്നു: “മൂന്ന് നിബന്ധനകള് പാലിക്കപ്പെട്ടാല് മന്ത്രം അനുവദനീയമാണെന്നതില് പണ്ഡിതന്മാരുടെ ഇജ്മാഉണ്ട്. അല്ലാഹുവിന്‍റെ കലാം, നാമം, വിശേഷണം എന്നിവ കൊണ്ടാവുക, മന്ത്രത്തിന് സ്വയം ഉപകാരം ചെയ്യാന് കഴിയില്ലെന്നും അല്ലാഹുവാണ് ഉപകാര-ഉപദ്രവങ്ങള്‍ക്ക് നിദാനമെന്നും വിശ്വസിക്കുക”(ഫത്ഹുല് ബാരി:10/240).\nഅല്ലാമാ അബൂ അബ്ദില്ലാഹില് ഖുര്‍ത്വുബി(റ) പറയുന്നു: ‘ മന്ത്രം മൂന്ന് വിധമാണ്. ഒന്ന് ജാഹിലിയ്യാ മന്ത്രം. അത് അര്‍ത്ഥമറിയാത്തവയാണ്. അവ ഉപേക്ഷിക്കല് നിര്‍ബന്ധമാണ്. അവ ശിര്‍ക്കോ ശിര്‍ക്കിലേക്കെത്തിക്കുവാന് കാരണമാകുന്നതോ ആണ്.\nഅല്ലാഹുവിന്‍റെ നാമങ്ങള് കൊണ്ടുള്ള മന്ത്രമാണ് രണ്ടാമത്തേത്. ഇത് അനുവദനീയമാണ്. ഇത് റസൂല്(സ) ചെയ്തതായി സ്ഥിരപ്പെട്ടിട്ടുണ്ടെങ്കില് സുന്നത്തുമാണ്. മൂന്നാമത്തെ ഇനം മലക്കുകള്, സദ്വൃത്തര്, ബഹുമാനിക്കപ്പെടേണ്ട മറ്റു സൃഷ്ടികള്(ഉദാ:-അര്‍ശ്) തുടങ്ങി അല്ലാഹു അല്ലാത്തവരുടെ നാമം കൊണ്ടുള്ളത്. ഇവ വര്‍ജ്ജിക്കല് നിര്‍ബന്ധമായതാണെങ്കില് അല്ലാഹുവിലേക്ക് അഭയം തേടുക, അവന്‍റെ നാമം കൊണ്ട് തബര്‍റുക് എടുക്കുക എന്നിവയിലുള്‍പെടുന്ന മശ്റൂഇലോ പെട്ടതല്ല. ഉപേക്ഷിക്കലാണ് ഉത്തമം”(ഫത്ഹുല് ബാരി:10/242). ‘ഏത് രോഗത്തിനും റസൂല്(സ) മന്ത്രിക്കാറുണ്ടായിരുന്നു”(ഫത്ഹുല് ബാരി:10/170).\nനബി(സ) പറയുന്നു: “രണ്ട് രോഗശമനികള് നിങ്ങളുപയോഗിക്കുക, തേനും ഖുര്‍ആനുമാണത്”(ഹാകിം). ഇബ്നു ഖയ്യിം പറയുന്നു: “വിശുദ്ധ ഖുര്‍ആന് ശാരീരികവും മാനസികവും ഐഹികവും പാരത്രികവുമായ എല്ലാ രോഗങ്ങള്‍ക്കും പൂര്‍ണ്ണ ശാന്തിയാണ്.” ഒരു സ്വഹാബിക്ക് തേളിന്‍റെ വിഷമേറ്റപ്പോള് ഫാതിഹഃ സൂറത്ത് ഓതി മന്ത്രിച്ചൂതിയ സംഭവം ബുഖാരി(2/854)യും മുസ്ലി(2/223)മും ഉദ്ധരിക്കുന്നുണ്ട്.\nഖുര്‍ആന്‍റെ ഫലസിദ്ധിയെ കുറിച്ച് രണ്ട് സ്പാനിഷ് ഡോക്ടര്‍മാരുടെ അനുഭവം ശ്രദ്ധേയമാണ്. ‘ സങ്കീര്‍ണ്ണമായ മനോരോഗ ചികിത്സക്ക് ഖുര്‍ആന് ഫലപ്രദമായ ഉപാധിയാണെന്ന് സ്പാനിഷ് ഡോക്ടര്‍മാരായ മന്‍സൂര് അബ്ദുസ്സലാം, ഉമര് അബൂതാരിഖ് എന്നിവര് പറയുന്നു.\nഖുര്‍ആന് വാക്യങ്ങള് പാരായണം ചെയ്ത് കേള്‍പിക്കുന്നതിലൂടെ പലതരം അസുഖങ്ങള് ഭേദമാകുന്നു. നാലായിരം രോഗികളെ തങ്ങള് ഇവ്വിധം ചികിത്സിച്ചു ഭേദമാക്കിയതായി അവര് വെളിപ്പെടുത്തി. ഖുര്‍ആനെ കുറിച്ചും നബി വാക്യങ്ങളെ കുറിച്ചും വിശദമായി നടത്തിയ പഠനത്തിന് ശേഷം ഇസ്ലാമാശ്ലേഷിച്ചവരാണ് ഇരുവരും. ഖുര്‍ആനും ശാസ്ത്രവും തമ്മില് പൊരുത്തക്കേടില്ലെന്ന് കണ്ടെത്തിയപ്പോള് ഇസ്ലാമിനോടുള്ള ആകര്‍ഷണം വര്‍ദ്ധിച്ചു.\nഅങ്ങനെയാണ് ഇസ്ലാമാശ്ലേഷണമുണ്ടായത്. ഇപ്പോള് ഡോ.മന്‍സൂറും ഡോ.ഉമറും ഗ്രാനഡക്കടുത്ത് ഒരു സൗജന്യ ചികിത്സാലയം നടത്തുകയാണ്. ആധുനിക വൈദ്യശാസ്ത്ര ചികിത്സാ രീതികളോടൊപ്പം ഖുര്‍ആനും അവിടെ ചികിത്സാ രീതിയാണ്. വിദഗ്ധ ഡോക്ടര്‍മാര് വര്‍ഷങ്ങളോളം ചികിത്സിച്ചിട്ടും ഭേദമാകാത്ത എത്രയോ രോഗികളെ തങ്ങള് ഖുര്‍ആനിക ചികിത്സയിലൂടെ സുഖപ്പെടുത്തിയെന്ന് അവര് പറയുന്നു. ചികിത്സക്കെത്തുന്നതില് അധികവും മാനസിക കുഴപ്പങ്ങളുള്ളവരാണ്. ഖുര്‍ആനിക ചികിത്സ അവര്‍ക്ക് ഏറെ ഫലപ്രദമാകുന്നു”(ചന്ദ്രിക:1988-മാര്‍ച്ച് 18 വെള്ളി).\nപരിപൂര്‍ണ്ണ വിശ്വാസത്തോടെയും കൂലി പ്രതീക്ഷിച്ച് കൊണ്ടുമായിരിക്കണം ഏതു സല്‍കര്‍മ്മവും. പൂര്‍ണ്ണ വിശ്വാസമില്ലാതെ ചാഞ്ചാട്ട ഹൃദയവുമായി എന്ത് സല്‍കര്‍മ്മം ചെയ്താലും ഫലം ഉണ്ടാവുകയില്ല എന്നത് ഖുര്‍ആനും ഹദീസും കൊണ്ട് സ്ഥിരപ്പെട്ട സംഗതിയാണ്. രോഗശാന്തിക്ക് ഏറ്റവും ഫലപ്രദമായ ആയത്തുകളാണ് ആയാത്തുശ്ശിഫാഅ്(രോഗശമന സൂക്തങ്ങള്). ഇമാം ഖുശൈരി(റ) തന്‍റെ അനുഭവം വിവരിക്കുന്നു: “ഒരിക്കല് എന്‍റെ മകന് മാരകമായ രോഗം പിടിപെട്ടു. എല്ലാ പ്രതീക്ഷകളും അസ്തമിച്ചപ്പോള് ഞാന് വളരെ വിഷമത്തിലായി.\nഅങ്ങനെയിരിക്കെ ഒരു ദിവസം നബി(സ) തങ്ങളെ സ്വപ്നം കണ്ടു. നബി(സ)യോട് എന്‍റെ കുട്ടിയുടെ രോഗവിവരം പറഞ്ഞു. അപ്പോള് നബി(സ) എന്നോട് ചോദിച്ചു: ആയാത്തുശ്ശിഫാഅ് നിനക്കറിയില്ലേ? ഇത്രയുമായപ്പോഴേക്കും ഞാന് ഉണര്‍ന്നു. തുടര്‍ന്ന് ആയാത്തുശ്ശിഫാഇനെ കുറിച്ച് ഞാനന്വേഷിച്ചു. തൗബ സൂറത്തിലെ 14-ാം സൂക്തം, യൂനുസിലെ 57-ാം സൂക്തം, നഹ്ലിലെ 69-ാം സൂക്തം, ഇസ്റാഇലെ 82-ാം സൂക്തം, ശുഅറാഇലെ 80-ാം സൂക്തം, ഫുസ്സിലത്തിലെ 44-ാം സൂക്തം എന്നിവയാണ് ആയാത്തുശ്ശിഫാഅ് എന്ന് എനിക്ക് മനസ്സിലായി. ഞാന് അവ ഒരു പാത്രത്തിലെഴുതുകയും അത് കഴുകിയ വെള്ളം എന്‍റെ കുട്ടിയെ കുടിപ്പിക്കുകയും ചെയ്തു.\nഒരു ബന്ധനത്തില് നിന്നും മുക്തനാകുന്നത് പോലെ അവന്‍റെ രോഗം ഭേദമായി”(റൂഹുല് മആനി:15/145, അല് മവാഹിബുല്ലദുന്നിയ്യഃ:3/420, റൂഹുല് ബയാന്:5/194). ആയാത്തുശ്ശിഫാഅ് നിരവധി ശൈഖുമാര് പാത്രത്തിലെഴുതി വെള്ളം കൊണ്ട് മായ്ച്ച് രോഗികള്‍ക്ക് കുടിക്കാന് കൊടുക്കുന്നത് ഞാന് കണ്ടിട്ടുണ്ട് എന്ന് ഇമാം താജുദ്ദീനുസ്സുബ്കി(റ) തന്‍റെ ത്വബഖാത്തില് പറഞ്ഞിട്ടുണ്ടെന്ന് റൂഹുല് ബയാനി(5/194)ല് വ്യക്തമാക്കുന്നു.\nനബി(സ) സ്വന്തം വീട്ടുകാരെ മന്ത്രിച്ചിരുന്നു. ആഇശഃ(റ)യില് നിന്ന്: “നബി(സ) തന്‍റെ വീട്ടുകാരില് ആര്‍ക്കെങ്കിലും രോഗം ബാധിച്ചാല് മുഅവ്വിദതൈനി ഓതി അവരെ മന്ത്രിച്ചൂതാറുണ്ടായിരുന്നു. അവിടുത്തെ മരണ ശയ്യയില് വെച്ച് ഞാന് ആ സൂറത്തുകള് ഓതി മന്ത്രിച്ചൂതുകയും അവിടുത്തെ കരങ്ങള് കൊണ്ട് തന്നെ തടവിക്കൊടുക്കുകയും ചെയ്തു. കാരണം ആ കരങ്ങള് എന്‍റെ കരങ്ങളേക്കാള് അനുഗ്രഹീതമാണല്ലോ”(മുസ്ലിം:2/222). മന്ത്രത്തില് ഊത്തും ഫലം ചെയ്യുമെന്ന് ഈ ഹദീസ് നമ്മെ പഠിപ്പിക്കുന്നു. ഇമാം നവവി(റ) പറയുന്നു: “ഖാളീ ഹുസൈന് പറഞ്ഞു.\nഊത്തിന്‍റെ ഉദ്ദേശ്യം മന്ത്രത്തോട് ബന്ധപ്പെട്ട ശ്വാസം, വായു, നനവ് എന്നിവ കൊണ്ട് ബറകത്ത് എടുക്കലാണ്. ദിക്റുകളും അസ്മാഉല് ഹുസ്നയും എഴുതി മായ്ച്ച വെള്ളം കൊണ്ട് ‘ബറകത്ത്’ എടുക്കുന്നത് പോലെ. ഇമാം മാലിക്(റ) മന്ത്രിച്ചാല് ഊതാറുണ്ടായിരുന്നു”(ശറഹ് മുസ്ലിം:2/222) ഇമാം ഖുര്‍ഥുബി(റ) ഉദ്ധരിക്കുന്നു: ‘ ആഇശാ(റ) മുഅവ്വിദതൈനി ഓതി വെള്ളത്തില് മന്ത്രിച്ച് കൊടുക്കുകയും അത് രോഗിയുടെ മേലില് കുടയാന് കല്‍പിക്കാറുമുണ്ടായിരുന്നു” (ഖുര്‍ഥുബി:10/318).\nഇബ്നു അബ്ബാസി(റ)ല് നിന്ന് റിപ്പോര്‍ട്ട് ചെയ്ത ഹദീസിനെ വേണ്ടവിധം മനസ്സിലാക്കാന് അത്തരക്കാര്‍ക്ക് സാധിക്കുന്നില്ല. ഇബ്നുഅബ്ബാസി(റ)ല് നിന്ന്: റസൂല് (സ) പറഞ്ഞു: ‘ എന്‍റെ സമൂഹത്തില് നിന്ന് എഴുപതിനായിരം ആളുകള് വിചാരണ കൂടാതെ സ്വര്‍ഗ്ഗത്തില് പ്രവേശിക്കും. അവര് മന്ത്രിക്കുകയോ പക്ഷിശാസ്ത്രം നോക്കുകയോ ചെയ്യില്ല. സകലവും അല്ലാഹുവില് ഭരമേല്‍പിക്കുന്നതാണ്” (മിശ്കാത്ത്). “മന്ത്രിക്കുകയില്ലായെന്നത് കൊണ്ടുദ്ദേശിക്കുന്നത് ഖുര്‍ആനല്ലാത്തത് കൊണ്ടും അല്ലാഹുവിന്‍റെ നാമം കൊണ്ടും നിരുപാധികം മന്ത്രത്തെ സമീപിക്കാതെ അല്ലാഹുവില് ഭരമേല്‍പിക്കുന്നതിലാണ്”(ഖുര്‍ഥുബി:5/54).\nആഇശാ (റ)യില്‍നിന്ന്: “നബി(സ)യുടെ മരണാസന്ന രോഗത്തില് മുഅവ്വിദതൈനി ഓതി ശരീരത്തില് ഊതുമായിരുന്നു. റസൂലിന് രോഗം കഠിനമായപ്പോള് ഞാന് അവ ഓതി ഊതി ബറകത്തിന് വേണ്ടി നബി(സ)യുടെ കരങ്ങള് കൊണ്ടുതന്നെ ശരീരത്തില് തടവുമായിരുന്നു” (ബുഖാരി, ഫത്ഹുല്‍ബാരി:10/240).\nകണ്ണില് കാണാത്തതിനെ നിഷേധിക്കല് യുക്തിവാദമാണെന്നതില് സംശയമില്ല. ദുര്‍വ്യാഖ്യാനത്തിനിരയായ മറ്റൊരു ഹദീസ്. ഉത്ബത് ബ്നു ആമിറില് നിന്നുദ്ധരണി: ആരെങ്കിലും ശരീരത്തില് രുദ്രാക്ഷം കെട്ടിയാല് അല്ലാഹു അവന്‍റെ രോഗശമനം പൂര്‍ത്തിയാക്കിക്കൊടുക്കാതിരിക്കട്ടെ. “ആരെങ്കിലും രക്ഷാകവടി കെട്ടിയാല് അവന്‍റെ രോഗത്തെ അല്ലാഹു സുഖപ്പെടുത്താതിരിക്കട്ടെ” (അഹ്മദ്, ഹാകിം). ‘ ഇവിടെയും ഖുര്‍ആന് കൊണ്ട് മന്ത്രിച്ച ഏലസ്സും രക്ഷാകവടിയും ഒഴിവാക്കുന്നില്ല.”(തൗഹീദ് സമഗ്രപഠനം: സലാം സുല്ലമി 398).\nഇബ്നു മസ്ഊദി(റ)ല് നിന്ന്: റസൂല്(സ) പറഞ്ഞു: ‘ ‘മന്ത്രവും’ ‘തമാഇമും’ ‘തിവലത്തും’ ശിര്‍ക്കാണ്.” ഇബ്നു ഹജര്(റ) തങ്ങള് ഈ ഹദീസിനെ വ്യാഖ്യാനിച്ച് പറയുന്നു. ‘ ‘തമാഇമ്’ ‘തമീമത്തി’ന്‍റെ ബഹുവചനമാണ്. അപകടങ്ങളെ തടുക്കാന് ഇതിന്ന് ശക്തിയുണ്ടെന്ന് വിശ്വസിച്ച് ജാഹിലിയ്യാ കാലത്ത് തലയില് ബന്ധിച്ചിരുന്ന മാലയാണിത്. ‘തിവലത്’ സിഹ്റില്‍നിന്നുള്ള ഒരിനമാണ്. ഭര്‍ത്താവിന്‍റെ മുഴുവന് സംതൃപ്തിയും തന്നിലേക്കാവാഹിക്കുവാന് ജാഹിലിയ്യാ സ്ത്രീകള് ചെയ്തിരുന്ന പ്രവൃത്തിയായിരുന്നു ഇത്. ഇവ ശിര്‍ക്കാണെന്നതില് തര്‍ക്കമില്ല. ഉപകാരവും ഉപദ്രവവും അല്ലാഹുവില് നിന്നല്ല എന്നും ഇവക്ക് സ്വന്തമായി ദുരിതം തടയുവാനും ഉപകാരം ഉണ്ടാക്കുവാനും സാധിക്കുമെന്നവര് വിശ്വസിക്കുന്നു. ഈ പറഞ്ഞതില് അല്ലാഹുവിന്‍റെ നാമങ്ങളോ കലാമോ ഉള്‍പെടുകയില്ല” (ഫത്ഹുല് ബാരി:10/241).\nഇബ്നുത്തീന് (റ) പറയുന്നു.” ‘മുഅവ്വിദതൈനി’ കൊണ്ടും മറ്റു അല്ലാഹുവിന്‍റെ നാമങ്ങള് കൊണ്ടുമുള്ള മന്ത്രം ആത്മീയ ചികിത്സയാണ്. അല്ലാഹുവിന്‍റെ മഹാത്മാക്കളുടെ നാവിലൂടെയാവുമ്പോള് അവന്‍റെ സമ്മതത്തോടെ ശമനം ലഭിക്കുന്നതാണ്”(ഫത്ഹുല് ബാരി:10/241).\nഭൗതിക ചികിത്സയില് ഉള്ളത് പോലെതന്നെ ആത്മീയ ചികിത്സയിലും നിഷിദ്ധമാക്കപ്പെട്ടവയും അനുവദനീയമായതുമുണ്ട്. അബ്ദുല്ലാഹി ബ്നു മസ്ഊദി(റ)ല് നിന്ന്: “മന്ത്രങ്ങളും തമാഇമും(രുദ്രാക്ഷം) തിവലത്തും (ആഭിചാരം) ശിര്‍ക്കിന്‍റെ ഇനമാണെന്ന് നബി(സ) പറയുന്നത് ഞാന് കേട്ടു” (അബൂദാവൂദ്). “പ്രവാചകന് (സ) മന്ത്രം ശിര്‍ക്കാണെന്ന് പറഞ്ഞത് കൊണ്ടുള്ള ഉദ്ദേശ്യം പിശാചുക്കളുടെയും ബിംബങ്ങളുടെയും നാമങ്ങള് ജപിച്ചുള്ള മന്ത്രങ്ങളാണ്. മറിച്ച് പരിശുദ്ധ ഖുര്‍ആന്, ദുആകള് എന്നിവ കൊണ്ടുള്ള മന്ത്രങ്ങളല്ല”(ബദലുല്‍മജ്ഹൂദ്:16/213).\n‘മന്ത്രം, തമാഇം, തിവലത്ത് എന്നിവ നിരോധിച്ച് കൊണ്ട് വന്ന സര്‍വ്വ ഹദീസുകളുടെയും ഉദ്ദേശ്യം ശിര്‍ക്ക് ഉള്‍ക്കൊള്ളുന്ന മന്ത്രങ്ങളാണ് ‘ എന്ന് ശാഹ് വലിയുല്ലാഹി ദ്ദഹ്ലവി(റ) തന്‍റെ പ്രസിദ്ധ ഗ്രന്ഥത്തില് രേഖപ്പെടുത്തുന്നു (ഹുജ്ജത്തുല്ലാഹില് ബാലിഗഃ:2/194). ‘അല്ലാഹുവില് ശിര്‍ക്ക് വരാത്ത എന്ത് കൊണ്ടും നീ മന്ത്രിക്കുക”(ഹാകിം) “നിങ്ങളുടെ മന്ത്രങ്ങള് എനിക്ക് വെളിവാക്കിത്തരുക, ശിര്‍ക്കില്ലാത്ത മന്ത്രങ്ങള് തെറ്റില്ല”(മുസ്ലിം,അബൂദാവൂദ്).\n“കെട്ടുകളില് മന്ത്രിച്ചൂതുന്ന മാരണക്കാരുടെ ശര്‍റില് നിന്ന് സംരക്ഷണം തേടുക”(അന്നാസ്). ഈ ആയത്തിനെ വ്യാഖ്യാനിച്ച് ഇമാം റാസി(റ) പറയുന്നു: ‘ കെട്ടുകളില് മന്ത്രിച്ചൂതുന്നതിനെ ഖുര്‍ആന് വിലക്കുന്നത് അത് ജനങ്ങളെ ഉപദ്രവിക്കുന്ന മാരണമായാലാണ്. ജനങ്ങള്‍ക്ക് ഉപകാരം ചെയ്യാനായി കെട്ടുകളില് മന്ത്രിച്ചൂതുന്നതിനെ ഒരിക്കലും ഖുര്‍ആന് വിലക്കിയിട്ടില്ല”(റാസി:32/190).\nഇമാം ഖുര്‍ഥുബി(റ) ഉദ്ധരിക്കുന്നു: “കെട്ടുകളില് ഊതുക എന്നത് കൊണ്ടുദ്ദേശിക്കുന്നത് ആത്മാവുകള്‍ക്ക് ദോഷകരമായി ബാധിക്കുന്ന സിഹ്റിനെയാണ്. എന്നാല് ഈ ഇനം ഊതല്(അനുവദനീയമായത്) ശരീരങ്ങള്‍ക്ക് നډ ഉദ്ദേശിച്ചുള്ളതാണ്. ഉപകാരപ്രദമായതിനെ ഉപദ്രവകരമായതിനോട് താരതമ്യം ചെയ്യപ്പെടാവതല്ല” (ജാമിഉല് ബയാന്:20/258).\n‘ അബ്ദുല്ലാഹി ബ്നു അംറ് (റ) തന്‍റെ പ്രായപൂര്‍ത്തിയായ മക്കള്‍ക്ക് ഈ ദുആ പഠിപ്പിച്ച് കൊടുക്കുകയും ഒരു ഏടില് എഴുതി കുട്ടികളുടെ കഴുത്തില് കെട്ടുകയും ചെയ്തിരുന്നു” (അബൂദാവൂദ്, തുര്‍മുദി, മിശ്കാത്ത്:217). ‘ ഖുര്‍ആന് അല്ലാഹുവിന്‍റെ ദിക്റ് എന്നിവ അനുവദനീയമായ മഷികൊണ്ട് എഴുതികെട്ടിയോ വെള്ളം മായ്ച് കുടിപ്പിച്ചോ രോഗിയെ ചികിത്സിക്കാം”(റൂഹുല് ബയാന്:1/195).’\nഇബ്നു ഉമര് (റ) വിന്‍റെ മകന് ഉബൈദുല്ലാഹി (റ)ന്‍റെ കയ്യില് മന്ത്രിച്ച നൂല് കെട്ടിയിരുന്നു”(ഇബ്നു അബീശൈബഃ:8/40). ‘താബിആയ സഈദ് ബ്നുല് മുസയ്യിബിനോട് ഏലസ്സ് കെട്ടുന്നതിനെ കുറിച്ച് ചോദിച്ചപ്പോള് ഒരുവിരോധവുമില്ലെന്ന് അദ്ദേഹം പറഞ്ഞു” (മുസന്നഫ്:8/38, അല് മജ്മൂഅ്:9/6).\nഇമാം റാസി(റ)യുടെ റിപ്പോര്‍ട്ട് പ്രകാരം ‘ അബ്ദുല്ലാഹിബ്നു അംറ്(റ) തന്‍റെ അടിമകളില് നിന്ന് പ്രായപൂര്‍ത്തിയായവര്‍ക്ക് പഠിപ്പിച്ച് കൊടുക്കുകയും അല്ലാത്തവരുടെ കഴുത്തില് എഴുതിതൂക്കുകയും ചെയ്യുമായിരുന്നു”(റാസി:1/75).\n‘ഇബ്നു അബ്ബാസ് (റ) ന്‍റെ ശിഷ്യനും പ്രമുഖ താബിഉം ഖുര്‍ആന് വ്യാഖ്യാതാവുമായ മുജാഹിദ് (റ) ജനങ്ങള്‍ക്ക് ഉറുക്ക് എഴുതി കൊടുക്കാറുണ്ടായിരുന്നു” (മുസന്നഫ്:8/39).ഖുര്‍ആനില് നിന്ന് എന്തെങ്കിലും എഴുതി കുട്ടികള്‍ക്കോ മറ്റോ ഏലസ്സാക്കുന്നതില് ഒരുവിരോധവുമില്ലെന്ന് അബൂ ജഅഫര് (റ) പറഞ്ഞു (മുസന്നഫ്:8/39). ‘ ഖുര്‍ആന് ആയത്തുകള്, ദിക്റുകള് എന്നിവ കൊണ്ട് ഏലസ്സുകള് എഴുതികെട്ടുന്നത് കൊണ്ട് ഒരു വിരോധവുമില്ല”(ശറഹുല് മുഹദ്ദബ്:9/66). അല്ലാമാ ആലൂസി(റ) പറയുന്നു: “ഖുര്‍ആന് എഴുതി കൂട്ടിലോ മറ്റോ ആക്കി കെട്ടുന്നത് ഇബ്നുല് മുസയ്യബ് അനുവദനീയമാണെന്ന് പറഞ്ഞിട്ടുണ്ട്.\nലോകമുസ്ലിംകള് അന്നും ഇന്നും ചെയ്ത് പോരുന്ന ഒന്നാണത്”(റൂഹുല് മആനി:5/146). ഇബ്നു അബ്ബാസ്(റ) ല് നിന്ന് : “പ്രസവം പ്രയാസമായ സ്ത്രീകള്‍ക്ക് വിശുദ്ധഖുര്‍ആനിലെ രണ്ട് ആയത്തുകള് എഴുതുവാനും അത് കുടിപ്പിക്കുവാനും കല്‍പിച്ചിരുന്നു”. അയ്യൂബ് (റ) പറയുന്നു: “അബൂ ഖിലാബഃ ഖുര്‍ആന് എഴുതി വെള്ളം കൊണ്ട് മായ്ച് രോഗിയെ കുടിപ്പിക്കുന്നത് ഞാന് കണ്ടു”.(അത്തിബ്ബുന്നബവി:176) ഇബ്നു അബ്ബാസി(റ)ല് നിന്നും ഖുര്‍ഥുബി(റ) ഉദ്ധരിക്കുന്നു: “ബിസ്മി, അഹ്കാഫിലെ 35-ാം സൂക്തം എന്നീ രണ്ടായത്തുകള് ഒരു പ്ലൈറ്റിലെഴുതി മായ്ച്ച് പ്രസവവേദനയുള്ള സ്ത്രീക്ക് നല്‍കിയാല് അവളുടെ പ്രസവം എളുപ്പമാകും” ( തഫ്സീര് ജമല്:4/140, തഫ്സീര് സ്വാവി:4/80).\nആത്മീയ ചികിത്സയുടെ മൂല സ്രോതസ്സ് പരിശുദ്ധ ഖുര്‍ആനും തിരുവചനങ്ങളുമാണെന്നതില് അഭിപ്രായ വ്യത്യാസമില്ല. അല്ലാമാ സുലൈമാനുല് ജമല്(റ) പറയുന്നു: “തീര്‍ച്ചയായും ഖുര്‍ആന് ശാരീരിക രോഗങ്ങള്‍ക്ക് ശാന്തിയാണ്. പക്ഷേ, നിഷ്കളങ്കതയോടും തികഞ്ഞ ഏകാഗ്രതയോടും പൂര്‍ണ്ണമായും അല്ലാഹുവിലര്‍പിച്ച് നിഷിദ്ധമായത് ഭക്ഷിക്കാതെയും പാപക്കറ പുരളാതെയും ഹൃദയം അശുദ്ധമാകാതെയുമായിരിക്കണം ചികിത്സിക്കേണ്ടത്. ഖുര്‍ആന് കൊണ്ട് ചികിത്സിച്ച് ശമനം വൈകുന്നുവെങ്കില് മന്ത്രിച്ചവന്‍റെയോ മന്ത്രിക്കപ്പെട്ടവന്‍റെയോ കുഴപ്പം കാരണമാണതെന്ന് ചില പണ്ഡിതന്മാര് പറഞ്ഞത് ഇത് കൊണ്ടാണ്. ഭൗതിക മരുന്നുകള് ഉപയോഗിക്കുമ്പോള് ഇങ്ങനെ സംഭവിക്കാറുണ്ടല്ലോ” (ഹാശിയത്തുല് ഹംസിയ്യഃ:63).\nനബി(സ)യെ ജൂതനായ ലബീദ് ആഭിചാരം ചെയ്തപ്പോഴാണ് മുഅവ്വിദതൈനി അവതീര്‍ണ്ണമായത്. സിഹ്റ് ചെയ്ത സാധനങ്ങള് പുറത്തെടുത്ത് നശിപ്പിച്ചാണ് നബി(സ)യുടെ രോഗം ചികിത്സിച്ചുമാറ്റിയത്. സിഹ്റ് ചെയ്ത വസ്തുക്കള് പുറത്തെടുത്ത് നശിപ്പിക്കുകയാണ് സിഹ്റിനുള്ള ഏറ്റവും നല്ല പ്രതിവിധി (ഫത്ഹുല് ബാരി:13/147).\nഇബ്നു ഖയ്യിം പറയുന്നു: “സിഹ്റ് ചെയ്ത വസ്തുക്കള് പുറത്തെടുത്ത് നശിപ്പിക്കുകയാണ് സിഹ്റിനുള്ള ഏറ്റവും നല്ല ചികിത്സ. നബി(സ) അല്ലാഹുവിനോട് പ്രാര്‍ത്ഥിക്കുകയും ആല്ലാഹു ദിവ്യബോധനം നല്‍കിയതനുസരിച്ച് കിണറില്‍നിന്ന് അതിലുണ്ടായിരുന്നത് പുറത്തെടുക്കുകയും ചെയ്ത സംഭവം ബുഖാരിയിലുണ്ട്. അത് ഇരുമ്പിന്‍റെ ചീര്‍പ്പ്, മുടി, ഈന്തപ്പനയുടെ ഉണങ്ങിയ ആണ്‍കുല എന്നിവയിലായിരുന്നു.\nഅത് പുറത്തെടുത്തപ്പോള് കെട്ടുകള് അഴിയുന്നത് പോലെ നബി (സ)യുടെ വിഷമങ്ങളെല്ലാം നീങ്ങുകയായായിരുന്നു. സിഹ്റ് ബാധിച്ചവനെ ചികിത്സിക്കാന് വളരെ നല്ല മാര്‍ഗ്ഗമാണിത്. ചര്‍ദ്ദിച്ച് കൊണ്ടും മറ്റും ശരീരത്തില്‍നിന്ന് ചീത്തയായ നീര്, പദാര്‍ത്ഥങ്ങള് എന്നിവ നീക്കുന്നതിന് തുല്യമാണ്”(തിബ്ബുന്നബവി:125).\nഇബ്നു ഖയ്യിം തുടരുന്നു: “സിഹ്റിനുള്ള ഫലപ്രദമായ ചികിത്സയില് ദൈവിക മരുന്നുകളും(മന്ത്രം) പെടുന്നു. എന്നല്ല, അതാണ് ഫലിക്കുന്ന മരുന്ന്” (തിബ്ബുന്നബവി:126). ഇബ്നു ഹജര്(റ) പറയുന്നു: “മന്ത്രം, ദുആ, കാവല് ചോദിച്ചുകൊണ്ടുള്ള ദുആകള് എന്നിവ കൊണ്ടെല്ലാം സിഹ്റ് ഒഴിവാകും” (ഫത്ഹുല് ബാരി:13/161).\nസിഹ്റ്, പിശാച്ബാധ തുടങ്ങിയ രോഗങ്ങള്‍ക്കുള്ള ചികിത്സയില് ഉഴിഞ്ഞ് വാങ്ങള്(??പ്രധാനമാണ്. മഹാനായ ഇബ്നു ഹജര്(റ) തങ്ങള് ഈ ചികിത്സാ രീതിയെ വിശദീകരിച്ച് പറയുന്നു: “നുശ്റത്(ഉഴിഞ്ഞ് വാങ്ങല്) സിഹ്റിനുള്ള ചികിത്സയില് പെട്ടതാണ്. സിഹ്റ് ചെയ്യപ്പെട്ട ആളില് നിന്ന് അത് നീക്കം ചെയ്യലാണത്. സിഹ്റിനെ കുറിച്ച് അറിയുന്നവര്‍ക്കേ അത് കഴിയൂ. ഇമാം അഹ്മദ്(റ) നോട് സിഹ്റ് അഴിക്കുന്നതിനെ കുറിച്ച് ചോദിച്ചപ്പോള് അത് തെറ്റല്ലെന്ന് അദ്ദേഹം പറഞ്ഞിട്ടുണ്ട്. ഇത് തന്നെയാണ് അവലംബാര്‍ഹമായ അഭിപ്രായം.\nമുസ്നിയും അബൂജഅ്ഫറും ത്വബ്രിയുമെല്ലാം നുശ്റത് അനുവദനീയമാണെന്ന് അഭിപ്രായമുള്ളവരാണ്” (ഫത്ഹുല് ബാരി:13/161). ‘നുശ്റത് രണ്ടിനമുണ്ട്. അതില് ഒരിനമാണ് തീ പുകച്ച് സിഹ്റ് ഇല്ലാതാക്കല്. രണ്ടു ഭാഗങ്ങളുള്ള കോടാലി ഒരു കെട്ട് വിറകിനടിയില് വെച്ച് അതിന് തീ കൊളുത്തുകയും കോടാലി നന്നായി ചൂടായാല് തീയില് നിന്ന് ചൂടാറുന്നതിന് മുമ്പ് ഇതിേډല് മൂത്രമൊഴിക്കുകയും ചെയ്യുക. ഇങ്ങനെ ചെയ്താല് അല്ലാഹുവിന്‍റെ ഖളാഅ് അനുസരിച്ച് സിഹ്റ് ഒഴിവാകും”(ഫത്ഹുല്‍ബാരി:13/162).\nഉഴിഞ്ഞ്വാങ്ങല്(നുശ്റത്) രണ്ടിനമുണ്ടെന്ന് പറഞ്ഞുവല്ലോ. മേല് പറഞ്ഞത് ഹലാലായതാണ്. അതേസമയം നുശ്റതിനെ കുറിച്ച് അത് പിശാചില് നിന്നുള്ളതാണ് എന്ന് നബി(സ) പറഞ്ഞത് നിഷിദ്ധമായതിനെ കുറിച്ചാണ്. അത് പിശാച് സേവയിലൂടെ ലഭിക്കുന്നതാണ്. ചില ഉല്‍പതിഷ്ണുക്കള് ജാബിര്(റ)വില് നിന്ന് ഉദ്ധരിച്ച ഈ ഹദീസ് ഉപയോഗിച്ച് ഈ ചികിത്സ ഹറാമാണ്, ശിര്‍ക്കാണ് എന്നെല്ലാം പറയുന്നത് കേള്‍ക്കാം. ഈ വാദത്തിന് അടിസ്ഥാനമില്ല.\nദൃഷ്ടിയില് പെടാത്തതിനെ നിഷേധിക്കുക എന്നത് ദൈവനിഷേധത്തിലേക്ക് നയിക്കും. അങ്ങനെയാണെങ്കില് വായു, വൈദ്യുതി ഇവയൊക്കെ നിഷേധിക്കേണ്ടി വരും. “മനുഷ്യ ശരീരത്തില് രക്തചംക്രമണം നടക്കുന്ന സ്ഥലങ്ങളിലെല്ലാം പിശാചിന്ന് സഞ്ചാര സ്വാതന്ത്ര്യമുണ്ട്” (ബുഖാരി). പൈശാചിക ഉപദ്രവങ്ങളില്‍നിന്ന് രക്ഷ നേടാന് നബി(സ) ധാരാളം ആയത്തുകളും ഹദീസുകളും പഠിപ്പിച്ചുണ്ട്.\nനബി(സ)യുടെ കാലത്ത് ഇടക്കിടെ ബോധരഹിതയായി വീഴുന്ന ഉമ്മുസഫര് എന്ന സ്വര്‍ഗ്ഗീയ സ്ത്രീയുടെ വിവരം റസൂല്(സ) മനസ്സിലാക്കി ശമനം നല്‍കുന്ന സംഭവം ബുഖാരിയിലുണ്ട്. ഈ ഹദീസ് വ്യാഖ്യാനിച്ച് മഹാനായ ഇബ്നു ഹജര്(റ) തങ്ങള് പറയുന്നു: “ജിന്ന് ബാധ മുഖേനെയും ചിലപ്പോള് ബോധക്ഷയം ഉണ്ടാകും. ദുരാത്മാക്കളില് നിന്നേ ഇതുണ്ടാവുകയുള്ളൂ. ചില മനുഷ്യരില് ആകൃഷ്ടരായതിനാലോ അല്ലെങ്കില് ആ മനുഷ്യനെ ബുദ്ധിമുട്ടാക്കണമെന്ന ഉദ്ദേശ്യത്താലോ ആണ് അവരിത് ചെയ്യുന്നത്.\nആദ്യത്തേത്(ഭൗതിക കാരണമുള്ളവ) എല്ലാ ഡോക്ടര്‍മാരും അംഗീകരിക്കുകയും അതിനുള്ള ചികിത്സ നിര്‍ദ്ദേശിക്കുകയും ചെയ്യുന്നുണ്ട്. രണ്ടാമത്തേത് (ജിന്ന്ബാധ മൂലമുണ്ടാകുന്നത്) കൂടുതല് ഡോക്ടര്‍മാരും നിഷേധിക്കുന്നു വെങ്കിലും അംഗീകരിക്കുന്നവരും ഉണ്ട്. ഉന്നതരായ ശുദ്ധാത്മാക്കളെ മുന് നിര്‍ത്തി ദുഷിച്ച ആത്മാക്കളുടെ സ്വാധീനം ചെറുക്കുകയും അവയുടെ പ്രവര്‍ത്തനങ്ങള് തടയുകയും ചെയ്യുകയല്ലാതെ മറ്റൊരു ചികിത്സയും ഇതിന് അറിയപ്പെട്ടിട്ടില്ല. ആധുനിക വൈദ്യശാസ്ത്രത്തിന്‍റെ പിതാവായ ഹിപ്പോ ക്രാറ്റിസ് ഇത് വ്യക്തമായി പരാമര്‍ശിച്ചിട്ടുണ്ട്.\nഇബ്നുഖയ്യിം പറയുന്നു: “ഞങ്ങളുടെ ഗുരു(ഇബ്നു തീമിയ്യഃ) മനുഷ്യരില് കുടിയേറിയ റൂഹാനി ധിക്കാരിയാണെങ്കില് അവയെ അടിച്ചിറക്കുന്നത് ഞാന് കണ്ടിട്ടുണ്ട്. അങ്ങനെ ചെയ്യുമ്പോള് ആ മനുഷ്യന്‍റെ ബോധം തെളിയും. എന്നാല് അവന്ന് യാതൊരു വേദനയും അനുഭവപ്പെടാറില്ല” (ത്വിബ്ബുന്നബവി:53). ‘പിശാച് ബാധിതരെ പീഢിപ്പിക്കുമ്പോള് പീഢനം ഏല്‍ക്കുന്നത് പിശാചിനാണ്. ബാധയേറ്റവന് വേദന അനുഭവപ്പെടില്ല. ഈ ചികിത്സയില് ആത്മീയതയും പൈശാചികതയും തമ്മിലുള്ള പോരാട്ടമാണ് നടക്കുന്നത്. പിശാച് ബാധയേറ്റവന്‍റെ അടുക്കല് ചെന്ന് സൂറത്തുല് മുഅ്മിനൂന്115-ാംസൂക്തം ഓതി ഉഖ്റുജ്, അദുവ്വല്ലാ എന്ന് മന്ത്രിച്ചൂതുക”(തിബ്ബുന്നബവി:70).\nപ്രശസ്ത സ്വഹാബി വര്യന് ഇബ്നു മസ്ഊദ്(റ) മോഹാലസ്യപ്പെട്ട് കിടക്കുന്ന ഒരാളുടെ ചെവിയില് എന്തോ മന്ത്രിച്ചൂതി ഉടനെ അയാളുടെ ബോധം തെളിഞ്ഞു. നീ എന്താണ് അയാളുടെ ചെവിയില് ഓതിയത് നബി(സ) ചോദിച്ചു.\nഇബ്നു മസ്ഊദ് (റ) പറഞ്ഞു: “സൂറത്തുല് മുഅ്മിനൂനിലെ അഫഹസിബ്തും എന്ന് തുടങ്ങുന്ന ആയത്തുമുതല് ആ സൂറത്തിന്‍റെ അവസാനം വരെ ഞാന് ഓതിമന്ത്രിച്ചു. നബി(സ) അപ്പോള് പ്രസ്താവിച്ചു. ദൃഢവിശ്വാസിയായ ഒരാള് ഈ മല നീങ്ങണമെന്ന് കരുതി ഈ ആയത്തുകള് ഓതിയാല് അത് നീങ്ങും”(ബൈഹഖി). ചൂഷണം ചെയ്യപ്പെടുന്നു\nമതത്തിന്‍റെ ആത്മീയത ക്ഷണിക ജീവിതത്തിന്നും പണസമ്പാദനത്തിനും മാത്രമുപയോഗിക്കുന്ന ഒരു കാലത്താണ് നാമുള്ളത്. സാമ്രാജ്യത്വ-കോര്‍പറേറ്റ് ഭീമന്‍മാര് മുതല് അക്ഷരാഭ്യാസം പോലുമില്ലാത്ത സാധാരണക്കാരന് വരെ അതിന്‍റെ സാധ്യത തിരിച്ചറിഞ്ഞിട്ടുണ്ട്. സായിബാബയും മാതാ അമൃതാനന്ദമയിയും ശ്രീ. ശ്രീ രവിശങ്കറും നമ്മുടെ മുന്നിലെ അതിന്‍റെ കാഴ്ചകളാണ്. വ്യാജ സിദ്ധډാരും ജിന്നുമ്മമാരും കള്ളശൈഖന്മാരും നാടുകളില് പാവപ്പെട്ട വിശ്വാസിയുടെ നിഷ്കളങ്കതയില് നോട്ടമിടുന്നു. അത്ഭുത സിദ്ധികളും പ്രവചനങ്ങളുമാണ് പലപ്പോഴും വിശ്വാസ അപചയത്തിലേക്കും സത്യനിഷേധത്തിലേക്കുമായിരിക്കും സമൂഹത്തെ കൊണ്ടെത്തിക്കുക.\nആഇശ(റ) യില് നിന്ന്: “ചില ആളുകള് വന്ന് ജോത്സ്യډാരെ കുറിച്ച് റസൂല്(സ)യോട് അഭിപ്രായം ആരാഞ്ഞു. അവര് പരിഗണനാര്‍ഹരായ ഒരു വിഭാഗമേ അല്ലെന്ന് നബി(സ) മറുപടി പറഞ്ഞു. അവര് പ്രവചിക്കുന്ന ചില കാര്യങ്ങള് സത്യമായി വരുന്നുണ്ടല്ലോ എന്നും ആഗതര് പറഞ്ഞു. അപ്പോള് നബി(സ) പറഞ്ഞു: സത്യസന്ധമായ ആ കാര്യം അവര് സേവിക്കുന്ന പിശാച് റാഞ്ചികൊണ്ട് വന്ന് കൊടുക്കുന്ന വിവരമാണത്. തന്നെ സേവിക്കുന്ന ജ്യോത്സ്യന്‍റെ ചെവിയില് കുറു കുറു ശബ്ദത്തോടൊപ്പം അത് നല്‍കും. പിന്നീട് നൂറു കണക്കിന് കളവുകള് അതില് ജ്യോത്സ്യന് കൂട്ടിച്ചേര്‍ക്കും”(ബുഖാരി, മുസ്ലിം).\nപിശാച് സേവകര്‍ക്കും ജിന്ന് പൂജകര്‍ക്കും ചില അത്ഭുദങ്ങള് പ്രകടിപ്പിക്കുവാനും മനുഷ്യന് മറഞ്ഞതായി തോന്നുന്ന കാര്യങ്ങള് അറിയിക്കാനും കഴിഞ്ഞേക്കുമെന്നും മതം സ്ഥിതീകരിക്കുന്നുണ്ട്. പതിവിന് വിരുദ്ധമായ സംഭവങ്ങള് ഏഴിനമുണ്ട്. ഒന്നാമത്തേത് അമ്പിയാക്കളില് നിന്നുള്ള മുഅ്ജിസത്താണ്. ഔലിയാക്കളില് നിന്നുള്ള കറാമത്താണ് രണ്ടാമത്തേത്. വലിയ്യോ ഫാസിഖോ അല്ലാത്ത സാധാരണ വിശ്വാസികള്‍ക്കുണ്ടാകുന്ന മഊനത്ത് ആണ് മൂന്നാമത്തേത്.\nപ്രവാചകത്വം ലഭിക്കുന്നതിന് മുമ്പ് പ്രവാചകന്മാര്‍ക്കുണ്ടാകുന്ന ഇര്‍ഹാസ്ആണ് നാലാമത്തെ ഇനം. അഞ്ചാമത്തേത് പരസ്യമായി അവിശ്വാസം പ്രകടിപ്പിക്കുന്ന കാഫിറിനും അവന്‍റെ ഉദ്ദേശ്യത്തിന് അനുയോജ്യമായുണ്ടാകുന്ന ഇസ്തിദ്റാജ് ആണ്. അവന്‍റെ ഈ പ്രവര്‍ത്തനം ഘട്ടംഘട്ടമായി അവനെ നരകത്തിലേക്ക് കൊണ്ടെത്തിക്കുന്നു. അത് കൊണ്ടാണ് ഇതിന് ഇസ്തിദ്റാജ്(ചൂണ്ടല് പ്രയോഗം) എന്ന് പറയുന്നത്.\nകാഫിറിനും ഫാസിഖിനും അവരുടെ ഉദ്ദേശ്യത്തിന് വിരുദ്ധമായി ഉണ്ടാകുന്ന ഇഹാനത്ത്ആണ് ആറാമത്തേത്. ഏഴാമത്തേത് പിശാചിന്‍റെ സഹായത്തോടെ ചില ദുഷ്ചെയ്തികള് നഫ്സിന് വരുത്തിവെക്കുന്ന ആഭിചാരം(ആണ് (നിബറാസ്-ശറഹുല് അഖാഇദ്:272).\nആരെങ്കിലും അത്ഭുതം പ്രകടിപ്പിക്കുമ്പോഴേക്ക് സത്യവും അസത്യവും തിരിച്ചറിയാതെ അപകടത്തില് ചാടുന്നത് വിശ്വാസ ദൗര്‍ബല്യമണ്. ഇബ്നു മസ്ഊദ്(റ) ല് നിന്ന്: നബി(സ) പറഞ്ഞു: “ആരെങ്കിലും ജോത്സ്യന്‍റെയോ മാരണം ചെയ്യുന്നവന്‍റെയോ അടുക്കല് ചെല്ലുകയും എന്നിട്ട് അവന് പറഞ്ഞതിനെ സത്യപ്പെടുത്തുകയും ചെയ്താല് നിശ്ചയം അവന് മുഹമ്മദ് നബി(സ)ക്ക് ഇറക്കിയതില്(ഖുര്‍ആന്) അവിശ്വസിച്ചു” (ബസാര്).\nവിശ്വാസ ദാര്‍ഢ്യത പരീക്ഷിക്കുവാനുള്ള അല്ലാഹുവിന്‍റെ തീരുമാനം വിവേചിച്ചറിയുവാനുള്ള അടിമയുടെ വിവേകശക്തി നഷ്ടപ്പെടുമ്പോഴാണ് അവന് പിശാചിന്‍റെ വലയില് പെടുന്നത്. ഇസ്ലാം വിരോധിച്ചത് പ്രവര്‍ത്തിക്കുമ്പോള് അവന്‍റെ ജീവിത കാലയളവില് ചെയ്തുവെച്ച മുഴുവന് സുകൃതങ്ങളും ഒറ്റയടിക്ക് പാഴായിപ്പോകാനുള്ള സാധ്യതയുണ്ട്.\nസ്വഫിയ്യഃ(റ) യില് നിന്ന് : നബി(സ) അരുളി: “ആരെങ്കിലും ഒരു ഗണിതക്കാരനെ സമീപിച്ച് എന്തെങ്കിലും ചോദിച്ചാല് (അവന് പറഞ്ഞതില് വിശ്വസിക്കുകയും ചെയ്താല്) അവന്‍റെ നാല്‍പത് ദിവസത്തെ നിസ്കാരം സ്വീകരിക്കപ്പെടുകയില്ല”(മുസ്ലിം). രോഗങ്ങളും ബുദ്ധിമുട്ടുകളും ഇല്ലാത്ത ജീവിതം മുസ്ലിമിന് അചിന്തനീയമാണ്. “ഐഹിക ലോകം വിശ്വാസിയുടെ ജയിലും അവിശ്വാസിയുടെ പൂന്തോപ്പുമാണ്”(ഹദീസ്). രോഗം നല്‍കിയ തമ്പുരാന് അത് സുഖപ്പെടുത്താനും അറിയാം.\nവിശ്വാസിയുടെ ക്ഷമ പരീക്ഷിക്കുകയെന്നത് അല്ലാഹുവിന്‍റെ പരിധിയില് പെട്ടതാണ്. നബി(സ) പറഞ്ഞു: “അല്ലാഹു ഒരു രോഗവും അതിന് ശമനം കണ്ടെത്തിയിട്ടല്ലാതെ ഇറക്കിയിട്ടില്ല”(ബുഖാരി). സംശയവും കലര്‍പ്പുമില്ലാത്ത ഹൃദയത്തോടെ അല്ലാഹുവും അവന്‍റെ ദൂതരും നിര്‍ദ്ദേശിച്ച മാര്‍ഗ്ഗത്തിലൂടെ ചികിത്സ നടത്തുക. ചെറിയ പ്രശ്നങ്ങള്‍ക്ക് പോലും ജോത്സ്യനെയും മാരണക്കാരനെയും സമീപിക്കുന്നവര് അവരുടെ പാരത്രിക മോക്ഷത്തെക്കുറിച്ച് ചിന്തിക്കുന്നത് നന്നായിരിക്കും. വാസിലഃ (റ)യില്‍നിന്ന്: “ആരെങ്കിലും ജോത്സ്യനെ സമീപിക്കുകയും ശേഷം എന്തെങ്കിലും ചോദിക്കുകയും ചെയ്താല് അവന്‍റെ നാല്പത് ദിവസത്തെ തൗബഃ തടയപ്പെടുന്നതാണ്. ജോത്സ്യന് പറഞ്ഞത് വിശ്വസിച്ചാല് അവന് അവിശ്വാസിയായി”(ത്വബ്റാനി).


ആര്യയും ഗ്രീഷ്മയും രേഷ്മയുടെ ഫേസ്ബുക്ക് ഉപയോഗിക്കുന്നത് പതിവ്; സന്ദേശം ലഭിച്ചയാളുടെ ഭാര്യയുമായി ഒരിക്കൽ തർക്കവുമുണ്ടായി; കൂടുതൽ സങ്കീർണമായി കേസ് - BIGNEWSLIVE | Latest Malayalam News\nചാത്തന്നൂർ: കൊല്ലം കല്ലുവാതുക്കൽ കരിയിലക്കൂട്ടത്തിൽ നലജാത ശിശുവിനെ ഉപേക്ഷിച്ച കേസ് കൂടുതൽ സങ്കീർണമാകുന്നു. ആര്യയും ഗ്രീഷ്മയും മരണപ്പെട്ടതോടെ അന്വേഷണത്തിനായി സാങ്കേതിക വിദ്യയെ ആശ്രയിക്കാൻ ഒരുങ്ങുകയാണ് പോലീസ്. നവജാതശിശു മരിച്ച സംഭവത്തിൽ അറസ്റ്റിലായ അമ്മ രേഷ്മയുടെ സിം കാർഡ് പോലീസ് പരിശോധിച്ച് വരികയാണ്. സൈബർ സെൽ ഉദ്യോഗസ്ഥരെയും വൈദ്യമേഖലയുമായി ബന്ധപ്പെട്ട വിദഗ്ധരെയും ഉൾപ്പെടുത്തി അന്വേഷണസംഘം വിപുലമാക്കുകയും ചെയ്തു. ചാത്തന്നൂർ എസിപി വൈ നിസാമുദ്ദീന്റെ നേതൃത്വത്തിലാണ് അന്വേഷണം.\nരേഷ്മ ഉപയോഗിച്ച സിം കാർഡിന്റെ ഉടമയും ഭർതൃസഹോദരന്റെ ഭാര്യയുമായ ആര്യയെ ഫേസ്ബുക്ക് സംബന്ധിച്ച് വിവരങ്ങൾ ചോദിച്ചറിയാനായിരുന്നു പോലീസ് വിളിപ്പിച്ചിരുന്നത്. എന്നാൽ, ആര്യയും ബന്ധുവായ ഗ്രീഷ്മയും ആത്മഹത്യ ചെയ്തതോടെ അന്വേഷണം കൂടുതൽ കഠിനമായിരിക്കുകയാണ്. രേഷ്മയുടെ പാസ്‌വേഡ് ഇരുവർക്കും അറിയാമായിരുന്നു.\nഈ പാസ്‌വേഡ് ഉപയോഗിച്ച് ഫേസ്ബുക്ക് അക്കൗണ്ടിൽ കയറി ഇരുവരും കമന്റുകൾ ഇടുകയും ചിലർക്ക് സന്ദേശങ്ങൾ അയയ്ക്കുകയും ചെയ്തിരുന്നതായും ഇത്തരത്തിൽ സന്ദേശം ലഭിച്ചയാളുടെ ഭാര്യയും രേഷ്മയുമായി വാക്കേറ്റമുണ്ടായതായും പോലീസ് പറയുന്നു. ഗ്രീഷ്മ(21)യുടെ മൃതദേഹം തിങ്കളാഴ്ച രാവിലെ 10ന് വീട്ടുവളപ്പിൽ സംസ്‌കരിക്കും. വിദേശത്തായിരുന്ന അച്ഛൻ രാധാകൃഷ്ണൻ ഞായറാഴ്ച രാത്രി നാട്ടിലെത്തി.\nപാസ്‌വേർഡ് കൈമാറിയില്ലെങ്കിലും രേഷ്മയുടെ സിം കാർഡിലുടെ ഫേസ്ബുക്ക് അക്കൗണ്ടിലേക്ക് പ്രവേശിക്കുന്നതിന് പ്രയാസമുണ്ടാവില്ല. ഇതുവഴി രേഷ്മ ഇടപെട്ടിട്ടുള്ളവരുടെ വിവരം ശേഖരിക്കാൻ പോലീസിനു കഴിയും. എന്നാൽ, രേഷ്മ ഫേസ്ബുക്ക് അക്കൗണ്ട് ഡിലീറ്റ് ചെയ്തിട്ടുണ്ടെങ്കിൽ കാലതാമസമെടുക്കും. ഡിലീറ്റ് ചെയ്ത് 14 ദിവസം കഴിഞ്ഞാൽ ഫേസ്ബുക്കിന്റെ നിയമം അനുസരിച്ച് പൂർണമായും അക്കൗണ്ട് ഒഴിവാക്കപ്പെടും. ഇതോടെ ഫേസ്ബുക്ക് അധികൃതരുമായി ബന്ധപ്പെട്ട് വിവരശേഖരണം നടത്തേണ്ടതായി വരും.


കൊച്ചി : ഹോണ്ടയുടെ പുതിയ മോഡല് ഡ്രീം യുഗ പുറത്തിറങ്ങി. 110 സിസി വിഭാഗത്തിലുള്ള ഡ്രീം യുഗയുടെ മൈലൈജ് 72 കി.മി ആണ്. 110 സിസി4സ്‌ട്രോക്ക് എഞ്ചിനാണ് ബൈക്കില് ഉപയോഗിച്ചിരിക്കുന്നത്. ആകര്‍ഷകമായ ഗ്രാഫിക്‌സും അലൂമിനിയം ഗ്രാബ് റെയിലുമാണ് ഇതിന്റെ മറ്റു പ്രത്യേകതകള്.\nഉയര്‍ന്ന സസ്‌പെന്‍ഷന് സ്‌ട്രോക്ക്, വിസ്‌ക്യൂവസ് എയര് ഫില്‍ടര്,5സ്റ്റെപ് അഡ്ജസ്റ്റബിള് റിയര് സസ്‌പെന്‍ഷന്, എയ്‌റോ ഡയനാമിക് ഫ്രണ്ട് കൗള് എന്നിവയും ഡ്രീം യുഗയുടെ സവിശേഷതകളാണ്. 47,602 രൂപയാണ് ഡ്രീം യുഗയുടെ കൊച്ചിയിലെ എക്‌സ് ഷോറൂം വില.\nബ്ലാക്ക്, മണ്‍സൂണ് ഗ്രേ മെറ്റാലിക്, ആല്‍ഫാ റെഡ് മെറ്റാലിക്, ഫോഴ്‌സ് സില്‍വര് മെറ്റാലിക്, മേപ്പിള് ബ്രൗണ് മെറ്റാലിക് എന്നീ നിറങ്ങളില് ബൈക്ക് ലഭ്യമാണ്.\nഇടത്തരക്കായ ഉപഭോക്താക്കള്‍ക്ക് വേണ്ടി കൂടുതല് ഇരുചക്ര വാഹനങ്ങള് ഇറക്കുമെന്ന് ഹോണ്ട മോട്ടോര് സൈക്കിള് ആന്‍ഡ് സ്‌കൂട്ടര് ഇന്ത്യ ദക്ഷിണ മേഖലാ ഡപ്യൂട്ടി ഡയറക്ടര് മൊകാത്തോ യോഷി പറഞ്ഞു.\nലോകത്തിലെ ഏറ്റവും വിലയേറിയ മോട്ടോര്‍സൈക്കിള് എന്ന ഖ്യാതി ഇനി ഈ ബൈക്കിനു സ്വന്തം\nMonday 29th January 2018 11:11pm


ഇന്ത്യയിലെ ആദ്യ VSC അധിഷ്ഠിത HVDC പവർഗ്രിഡ് പൂർണ്ണമായും കമ്മീഷൻ ചെയ്തു - Live Newage\nന്യൂഡൽഹി: കേന്ദ്ര വൈദ്യുതി മന്ത്രാലയത്തിന് കീഴിലുള്ള മഹാരത്ന പൊതുമേഖലാ സ്ഥാപനമായ പവർ ഗ്രിഡ് കോർപ്പറേഷൻ ഓഫ് ഇന്ത്യ, മോണോപോൾ-1 (Monopole-I), ± 320 kV, 2000 മെഗാ വാട്ട് ശേഷിയുള്ള, പുഗലൂർ (തമിഴ്‌നാട്) - തൃശൂർ (കേരളം), വോൾട്ടേജ് സോഴ്‌സ് കൺവെർട്ടർ (Voltage Source Convertor -VSC) അധിഷ്ഠിത ഹൈ വോൾട്ടേജ് ഡയറക്ട് കറന്റ് (High Voltage Direct Current - HVDC) പദ്ധതി കമ്മീഷൻ ചെയ്തു. രാജ്യത്തിന്റെ ദക്ഷിണ മേഖലയിലെ ഊർജ്ജ വ്യവസ്ഥയെ പദ്ധതി ശക്തിപ്പെടുത്തും. പദ്ധതിയുടെ മോണോപോൾ-2 ബഹുമാനപ്പെട്ട പ്രധാനമന്ത്രി ശ്രീ നരേന്ദ്ര മോദി 2021 ഫെബ്രുവരി 19 ന് ഉദ്ഘാടനം ചെയ്തിരുന്നു. മോണോപോൾ-1 കമ്മീഷൻ ചെയ്തതോടെ പദ്ധതി മുഴുവൻ ശേഷിയും കൈവരിച്ചു.\n5,070 കോടി രൂപ ചെലവ് വരുന്ന 6000 മെഗാവാട്ട് റായ്ഗഡ്-പുഗലൂർ-തൃശ്ശൂർ HVDC സംവിധാനത്തിന്റെ ഭാഗമായ പുഗലൂർ-തൃശ്ശൂർ HVDC സംവിധാനത്തിലൂടെ VSC HVDC തൃശൂർ സ്റ്റേഷൻ വഴി 2000 മെഗാവാട്ട് വൈദ്യുതി കേരളത്തിലെത്തിക്കാൻ സാധിക്കും.\nഈ പദ്ധതിയിലൂടെ ആദ്യമായി അത്യാധുനിക VSC സാങ്കേതിക വിദ്യ പവർഗ്രിഡ് ഇന്ത്യയിലേക്ക് കൊണ്ടുവന്നു. പരമ്പരാഗത HVDC സംവിധാനങ്ങളുമായി താരതമ്യപ്പെടുത്തുമ്പോൾ VSC സാങ്കേതികവിദ്യ ഭൂമിഏറ്റെടുക്കൽ ഗണ്യമായി കുറയ്ക്കുന്നു. ഇത് സ്മാർട്ട് ഗ്രിഡിന്റെ വികസനം സുഗമമാക്കുകയും വിവിധ ഓപ്പറേറ്റിംഗ് സാഹചര്യങ്ങളിൽ സംവിധാനത്തിന്റെ പ്രവർത്തനം മെച്ചപ്പെടുത്തുകയും ചെയ്യുന്നു. ലൈൻ വലിച്ചും ഭൂഗർഭ കേബിളിട്ടുമുള്ള സംയോജിത സംവിധാനത്തിലൂടെ കേരളത്തിലെ വിതരണ ഇടനാഴി മെച്ചപ്പെടുത്തുന്നു എന്നതാണ് പദ്ധതിയുടെ പ്രത്യേകത.\nഇന്ത്യയിലെ ഫാക്ടറികൾ പ്രധാന HVDC ഉപകരണങ്ങൾ നിർമ്മിക്കുന്നതു വഴി പ്രധാനമന്ത്രിയുടെ മേക്ക് ഇൻ ഇന്ത്യ പദ്ധതിയ്ക്കും ഇത് വലിയ ഊർജ്ജം പകരുന്നു. പ്രധാനമന്ത്രിയുടെ “ആത്മ നിർഭർ ഭാരത്” കാഴ്ചപ്പാടിന് അനുസൃതമായി VSC പദ്ധതിയുടെ രൂപകൽപ്പന, എഞ്ചിനീയറിംഗ്, ടെസ്റ്റിംഗ്, കമ്മീഷണിങ് തുടങ്ങിയവയുടെ വലിയ പങ്കും ഇന്ത്യയിലാണ് നടന്നത്.


മനുഷ്യനും നായയും തമ്മിലുള്ള ബന്ധത്തിന് കഥകൾ നമ്മൾ ഒരുപാട് കേട്ടിട്ടുണ്ട് അങ്ങനെ ഒരു വീഡിയോ ആണ് നിങ്ങളുമായി പങ്കു വെക്കുന്നത്. അച്ഛനും നായയും തമ്മിലുള്ള അഭേദ്യബന്ധം ഇന്നും ഇന്നലെയും തുടങ്ങിയതല്ല. വേട്ടയാടി നടന്ന കാലം മുതൽക്കേ മനുഷ്യൻ നായകളെ ഇണക്കി വളർത്താൻ തുടങ്ങിയിരുന്നു. ഒരുപക്ഷേ മനുഷ്യനെക്കാൾ മനുഷ്യനു മനസ്സിലാകുന്നത് നായകളാണ് എന്ന് വേണമെങ്കിൽ പറയാം.\nഎത്ര കണ്ടാലും കേട്ടാലും മതിവരാത്ത ഈ ബന്ധത്തെ അടിസ്ഥാനമാക്കി ഒരുപാട് ചിത്രങ്ങളും പരസ്യങ്ങളും നാം കണ്ടിട്ടുണ്ട്. മനുഷ്യനും നായയും തമ്മിലുള്ള ബന്ധത്തിന് നേർക്കാഴ്ചയാണ് സോഷ്യൽ മീഡിയയിൽ വൈറലായ ഒരു വീഡിയോ. ആശുപത്രികിടക്കയിൽ മരണത്തോട് മല്ലിടുന്ന അജ്മലിനെ കാണാനെത്തിയ ഒരു നായർ തന്റെ തീരുമാനം യാത്രയ്ക്ക് ദൃശ്യം ആരുടേയും കണ്ണ് നിറയ്ക്കും.\nറയാൻ യുവാവിന് ഏഴ് വർഷം മുമ്പാണ് വീടിനടുത്തുള്ള സെമിത്തേരിയിൽ നിന്നുമൊരു നായ കുഞ്ഞിനെ ലഭിക്കുന്നത് . അസുഖം ബാധിച്ച ശരീരമാസകലം മുറിവും പറ്റിയാ നായ കുഞ്ഞിനെ തുണിയിൽ പൊതിഞ്ഞ ഇയാൾ വീട്ടിൽ കൊണ്ടുവന്നു. വീട്ടുകാരുടെ എതിർപ്പിനെ വകവെക്കാതെ അയാൾ അതിനെ ചികിത്സിച്ച് ഭേദമാക്കി.\nഅതിനു മോളി എന്നയാൾ പേരുമിട്ടു പിന്നെ അവിടുന്നങ്ങോട്ട് റയാനും മോളിയും തമ്മിൽ പിരിഞ്ഞിട്ട് ഇല്ല . ഭക്ഷണവും താമസവും യാത്രയും എല്ലാം അവർ ഒന്നിച്ച് ആയിരുന്നു. അങ്ങനെയിരിക്കെ ഇടക്കിടക്ക് ഉണ്ടാകുന്ന തലവേദന മൂർച്ഛിച്ചപ്പോൾ ഹോസ്പിറ്റൽ എത്തിയതായിരുന്നു റയാൻ. മൈഗ്രൈൻ ആണെന്ന് കരുതി വകവയ്ക്കാതെ ഇരുന്നാൽ തലവേദന പക്ഷേ brain hemorrhage എന്ന മാരക രോഗത്തിന് ലക്ഷണം ആയിരുന്നു. തുടർന്ന് അറിയാൻ വീഡിയോ മുഴുവനായി കാണുക.


ഏകദിന റാങ്കിങ്ങില് മിതാലി രാജ് ഒന്നാമത് | Mithali retains top spot| Satterthwaite enters top-five in ICC ODI Rankings\nSep 21, 2021, 05:55 PM IST\nവനിതാ ബൗളര്‍മാരുടെ പട്ടികയില് ഇന്ത്യയുടെ ദീപ്തി ശര്‍മ ഒരു സ്ഥാനം മെച്ചപ്പെടുത്തി നാലാം സ്ഥാനത്തേക്കുയര്‍ന്നു\nദുബായ്: വനിതകളുടെ ഏകദിന ക്രിക്കറ്റ് ബാറ്റിങ് റാങ്കിങ്ങില് ഒന്നാം സ്ഥാനം തിരിച്ചുപിടിച്ച് ഇന്ത്യന് താരം മിതാലി രാജ്. ഓസ്‌ട്രേലിയയ്‌ക്കെതിരായ ആദ്യ ഏകദിനത്തില് അര്‍ധസെഞ്ചുറി നേടിയതോടെയാണ് താരം രണ്ടാം സ്ഥാനത്തുനിന്ന് ഒന്നാം റാങ്കിലേക്ക് കയറിയത്.\n762 പോയന്റാണ് മിതാലിയുടെ അക്കൗണ്ടിലുള്ളത്. മറ്റൊരു ഇന്ത്യന് താരമായ സ്മൃതി മന്ദാനയും റാങ്കിങ്ങില് നേട്ടമുണ്ടാക്കി. എട്ടാം സ്ഥാനത്തായിരുന്ന സ്മൃതി പുതിയ റാങ്കിങ് പ്രകാരം ഏഴാം സ്ഥാനത്തേക്ക് ഉയര്‍ന്നു. 701 പോയന്റാണ് താരത്തിനുള്ളത്.\nദക്ഷിണാഫ്രിക്കയുടെ ലിസെല്ലെ ലീയാണ് പട്ടികയില് രണ്ടാമത്. ഓസ്‌ട്രേലിയയുടെ അലീസ ഹീലി മൂന്നാമതും ഇംഗ്ലണ്ടിന്റെ ടാമി ബ്യൂമൗണ്ട് നാലാമതും നില്‍ക്കുന്നു.\nവനിതാ ബൗളര്‍മാരുടെ പട്ടികയില് ഇന്ത്യയുടെ ദീപ്തി ശര്‍മ ഒരു സ്ഥാനം മെച്ചപ്പെടുത്തി നാലാം സ്ഥാനത്തേക്കുയര്‍ന്നു. 331 പോയന്റാണ് താരത്തിനുള്ളത്. ബൗളര്‍മാരുടെ പട്ടികയില് ആദ്യ പത്തിലുള്ള ഏക താരവും ദീപ്തി ശര്‍മയാണ്. ഓസ്‌ട്രേലിയയുടെ എലീസെ പെറിയാണ് പട്ടികയില് ഒന്നാമത്. ദക്ഷിണാഫ്രിക്കയുടെ മാരിസാനെ കാപ്പ് രണ്ടാമതും ഇംഗ്ലണ്ടിന്റെ നതാലി സൈവര് മൂന്നാമതുമാണ്.\nഓള്‍റൗണ്ടര്‍മാരുടെ പട്ടികയില് ആദ്യ പത്തില് രണ്ട് ഇന്ത്യന് വനിതകള് ഇടം നേടി. ഇന്ത്യയുടെ ജൂലന് ഗോസ്വാമി ഒരു സ്ഥാനം മെച്ചപ്പെടുത്തി നാലാം റാങ്കിലെത്തിയപ്പോള് പൂനം യാദവ് ഒന്‍പതാം റാങ്കില് തന്നെ തുടരുന്നു. ഓസ്‌ട്രേലിയയുടെ ജെസ്സ് ജോനാസ്സെന് ഒന്നാം റാങ്കിലും മീഗന് ഷട്ട് രണ്ടാം റാങ്കിലും തുടരുന്നു.\nContent Highlights: Mithali retains top spot, Satterthwaite enters top-five in ICC ODI Rankings\nട്വന്റി 20 ലോകകപ്പ് : യു.എ.ഇയിലെ സ്റ്റേഡിയങ്ങളിലേക്ക് 70 ശതമാനം കാണികള്‍ക്ക് പ്രവേശനം അനുവദിച്ചു


സാമൂഹിക വൈകാരിക പഠനം (SEL) പാഠ്യപദ്ധതി | Better World Ed SEL\nഉൾക്കൊള്ളുന്ന ആഗോള സാമൂഹിക വൈകാരിക പഠനം തിരഞ്ഞെടുക്കുക (SEL) യുവാക്കൾക്കുള്ള പ്രോഗ്രാം\nആഗോള സാമൂഹിക വൈകാരിക പഠനം (SEL) പാഠ്യപദ്ധതി ഉൾക്കൊള്ളുന്നു: വിദ്യാർത്ഥികൾ, അധ്യാപകർ, രക്ഷകർത്താക്കൾ, സ്കൂളുകൾ എന്നിവയുടെ വൈവിധ്യമാർന്ന ആവശ്യങ്ങൾ ഞങ്ങൾ രൂപകൽപ്പന ചെയ്യുന്നു. സംയോജിപ്പിക്കുന്നു SEL ഗണിതവും സാക്ഷരതയും? ഇടപഴകുന്ന ഹോംസ്‌കൂളിംഗ് ഉറവിടങ്ങൾ ആവശ്യമുണ്ടോ? സാംസ്കാരികമായി ഉൾക്കൊള്ളുന്ന ആസക്തി SEL കഥകൾ?\nകുറിപ്പ്: ഞങ്ങൾ 501 (സി) (3) ലാഭരഹിത സ്ഥാപനമാണ്.\nഎല്ലാ ഫണ്ടുകളും ഞങ്ങളുടെ വളരാൻ സഹായിക്കുന്നു Global SEL നിങ്ങൾക്കുള്ള പാഠ്യപദ്ധതി.\n$96.00 ഓരോ അംഗത്തിനും / വർഷം\nപ്രീമിയം പിന്തുണ (സ്കൂളിനും ജില്ലാ അംഗത്വത്തിനും മികച്ചത്!)\nഓരോ അംഗത്വ പദ്ധതിയിലും ഏത് സ്റ്റോറികളാണ് ഉള്ളത്?\nആരാണ് “ഉപയോക്താവ്” എന്ന് കണക്കാക്കുന്നത്? വിദ്യാർത്ഥികൾക്ക് അക്കൗണ്ടുകൾ ആവശ്യമുണ്ടോ?\nവിദൂര പഠന / ഹോംസ്‌കൂളിംഗിനായി ഇത് പ്രവർത്തിക്കുമോ?\nപർച്ചേസ് ഓർഡർ (പി‌ഒ) വഴി എനിക്ക് എങ്ങനെ പണമടയ്ക്കാം?\nഎനിക്ക് ഒരു സ്കൂളിന് അംഗത്വം സമ്മാനിക്കാൻ കഴിയുമോ?\nഏത് ഭാഷകൾ ലഭ്യമാണ്?\nഏതെങ്കിലും സ്കൂൾ / ഗ്രൂപ്പ് കിഴിവുകൾ ഉണ്ടോ?\nഒരു സ്റ്റോറി സ TR ജന്യമായി പരീക്ഷിക്കുക!\nകൊണ്ടുവരിക SEL അക്കാദമിക്സ് ടു ലൈഫ്.\nആഗോള. ആധികാരികം. ഉൾക്കൊള്ളുന്നു.\nഇക്വിറ്റി ഫോക്കസ് ചെയ്തു\nസമാധാനം, സമത്വം, നീതി എന്നിവയ്ക്കായി സാംസ്കാരികമായി ഉൾക്കൊള്ളുന്നു. Global SEL ആഴത്തോടും അനുകമ്പയോടും കൂടി.\n“ലോകത്ത് ഇത് എങ്ങനെ പ്രാധാന്യമർഹിക്കുന്നു?” എന്നതിനോട് പ്രതികരിക്കുക. യഥാർത്ഥ ലോക കഥകളിലൂടെ ആധികാരിക അക്കാദമിക്.\nപക്ഷപാതങ്ങളെ നേരിടുക, അനുമാനങ്ങളെ വെല്ലുവിളിക്കുക കൂടെ വിദ്യാർത്ഥികൾ. വിശ്വാസം വളർത്തുക. ഒരുമിച്ച് പഠിക്കുക.\nഭൂമിയിലെല്ലായിടത്തുനിന്നും ആകർഷകമായ വീഡിയോകൾ ഉപയോഗിച്ച് ഏത് ക്ലാസിലെയും വിദ്യാർത്ഥികളെ ആകർഷിക്കുക.\nഅംഗങ്ങൾ കൂടുതൽ നേടുക SEL ജാലവിദ്യ\nഗവേഷണ പിന്തുണയുള്ള വാക്കില്ലാത്ത വീഡിയോകൾ + യഥാർത്ഥ ലോക കഥകൾ + ചലനാത്മക പാഠ പദ്ധതികൾ = SEL യുവാക്കൾ സ്നേഹിക്കുന്നു\nവിധിന്യായത്തിന് മുമ്പായി ക്യൂരിയോസിറ്റി പഠിപ്പിക്കുന്ന വേൾഡ് വീഡിയോകൾ\nഇന്ധന ജിജ്ഞാസയും അനുകമ്പയും ആകർഷകമായതിൽ വഴി! തലയിൽ നിന്ന് ഹൃദയത്തിലേക്ക് നീങ്ങി ക്ലാസ് ആരംഭിക്കുക.\nരണ്ട് പ്രധാന കാരണങ്ങളാൽ ഞങ്ങളുടെ വാക്കില്ലാത്ത വീഡിയോകൾ വിവരണമില്ലാതെ സൃഷ്ടിക്കപ്പെടുന്നു. ഭാഷാ തടസ്സങ്ങളില്ലാതെ ലോകത്തെവിടെയും ക്ലാസ് മുറികൾക്ക് അവ ഉപയോഗിക്കാൻ കഴിയും. പഠന ഫലങ്ങൾ മെച്ചപ്പെടുത്തുന്നതിനിടയിൽ, വാക്കുകളില്ലാത്ത കഥകൾ കാഴ്ചക്കാരെ അവരുടെ സഹാനുഭൂതി, ജിജ്ഞാസ, അനുകമ്പ പേശികൾ എന്നിവ വളച്ചൊടിക്കാൻ സഹായിക്കുന്നുവെന്ന് ഗവേഷണങ്ങൾ കാണിക്കുന്നു.\nഅനുഭവം, പ്രതിഫലനം, പ്രധാനപ്പെട്ട സംഭാഷണങ്ങൾ എന്നിവയിലൂടെ ആഴത്തിൽ മനസിലാക്കുക!\nയഥാർത്ഥ ലോക കഥകളും ചോദ്യങ്ങളും\nയഥാർത്ഥ ലോക ഗണിതവും സാക്ഷരതാ വെല്ലുവിളികളും ഉണ്ടാക്കുന്നു SEL സ്വാഭാവികവും അർത്ഥവത്തായതും രസകരവുമായ അനുഭവം - അക്കാദമിക് പഠന പാഠ്യപദ്ധതി ലക്ഷ്യങ്ങൾ ക്രോസ്-ഡിസിപ്ലിനറി രീതിയിൽ ശക്തിപ്പെടുത്തുമ്പോൾ!\nവാക്കില്ലാത്ത ഓരോ വീഡിയോയും ഞങ്ങളുടെ പുതിയ ചങ്ങാതിയുടെ കുടുംബം, ബാക്ക്‌സ്റ്റോറി, ജോലി എന്നിവയെക്കുറിച്ചുള്ള 2-4 സ്റ്റോറികളുമായി ജോടിയാക്കുന്നു. അവയിൽ ഓരോന്നിനും ഒന്നിലധികം പദ പ്രശ്‌നങ്ങളുണ്ട് SEL, കണക്ക്, വായന, കൂടാതെ നിങ്ങൾക്ക് എഴുതിയതും വാക്കാലുള്ളതുമായ വിവിധ ആശയവിനിമയ ലക്ഷ്യങ്ങൾ! മാനദണ്ഡങ്ങൾ വിന്യസിച്ചു.\nഡൈനാമിക് “പ്രസ്സ് പ്ലേ” പാഠ പദ്ധതികൾ\nസാമൂഹികവും വൈകാരികവും അക്കാദമിക് പഠനവും ഒരുമിച്ച് കൊണ്ടുവരുന്നതിനുള്ള ക്രിയേറ്റീവ് വഴികൾ - ക്ലാസ് മുറിയിലും ഹോംസ്‌കൂളിംഗിനും നിങ്ങളുടെ കമ്മ്യൂണിറ്റിയിലും!\nഞങ്ങളുടെ പാഠ പദ്ധതികൾ വിദ്യാർത്ഥികൾ, അധ്യാപകർ, മാതാപിതാക്കൾ എന്നിവരുമായി ഇടപഴകുന്നതിനായി മന intention പൂർവ്വം രൂപകൽപ്പന ചെയ്തിട്ടുള്ളതാണ്. വിദ്യാർത്ഥികളുടെ ജീവിതത്തിലും കമ്മ്യൂണിറ്റികളിലും സ്വാധീനം ചെലുത്തുന്നതിന് അവരെ പിന്തുണയ്ക്കുക, ഒപ്പം നിങ്ങളുടെ അക്കാദമിക് ലക്ഷ്യങ്ങളും നിറവേറ്റുക. ഓരോ പാഠത്തിനും ക്ലാസ് റൂം, വീട്, കമ്മ്യൂണിറ്റി പ്രോജക്റ്റ് ആശയങ്ങൾ എന്നിവയുണ്ട്. എല്ലാ ഡിന്നർ ടേബിളിലേക്കും അർത്ഥവത്തായ ക്ലാസ് റൂം സംഭാഷണങ്ങൾ കൊണ്ടുവരിക. SEL നമുക്കെല്ലാവർക്കും മുതിർന്നവർക്കുള്ളതാണ്.\nസ J ജന്യമായി ഒരു ജേണി പരീക്ഷിക്കുക!\nഉപയോഗിക്കുന്ന വിദ്യാർത്ഥികൾ, അധ്യാപകർ, രക്ഷകർത്താക്കൾ, സ്കൂളുകൾ എന്നിവയിൽ ചേരുക Global SEL ആജീവനാന്ത പഠനത്തെ സ്നേഹിക്കാൻ ഞങ്ങളെ സഹായിക്കുന്നതിന്.\nനിങ്ങളുടെ സാമൂഹിക വൈകാരിക പഠനം (SEL) എല്ലാവിധത്തിലും ആഗോളമായ പ്രോഗ്രാം.\nആഗോളതലത്തിൽ ഉൾപ്പെടുന്നു സംസ്കാരങ്ങൾ, വിഷയങ്ങൾ, ജീവിത രീതികൾ എന്നിവയിലുടനീളം ഉള്ളടക്കം. ആഗോള അഡാപ്റ്റീവ് ഞങ്ങളുടെ അദ്വിതീയ വാക്കില്ലാത്ത വീഡിയോകളുടെ മാന്ത്രികതയിലൂടെ. ആഗോളതലത്തിൽ പ്രസക്തം ഞങ്ങളുടെ ലോകത്തെവിടെയും വിദ്യാർത്ഥികൾക്കും അധ്യാപകർക്കും വേണ്ടി.\nഎന്നെ സൈൻ ചെയ്യുക!


കീരിക്കാടന് ചത്തേ... (ഇന്ത്യന് മെഡിക്കല് കൗണ്‍സിലുമായി ഒരു ബന്ധവും ഇല്ല) - Azhimukham\nകീരിക്കാടന് ചത്തേ… (ഇന്ത്യന് മെഡിക്കല് കൗണ്‍സിലുമായി ഒരു ബന്ധവും ഇല്ല)\nമെഡിക്കല് കൗണ്‍സിലിനെ പിരിച്ചു വിട്ട് സര്‍ക്കാര് നിയന്ത്രണത്തില് ഉള്ള ഒരു നാഷണല് മെഡിക്കല് കൗണ്‍സില് ഉണ്ടാകാന് പോകുകയാണത്രേ!\nഎന്റെ ബന്ധുവായ ഒരു കാരണവരുടെ നാട്ടില് ഒരു പാവം ലോക്കല് അലവലാതി ഉണ്ടായിരുന്നു. നമുക്കയാളെ മുതുക്കന് കീരിക്കാടന് എന്ന് വിളിക്കാം. മസിലന്… പക്ഷെ പൂര അലമ്പന്. കള്ളു കുടിക്കുന്നത് നാട്ടുകാര് സഹിക്കും. പക്ഷെ കുടിച്ചാല് വയറ്റില് കിടക്കണ്ടേ എന്നാണു നാട്ടുകാര് ചോദിക്കുന്നത്. എന്നാല് പിന്നെ വെള്ളം കുടിച്ചാല് പോരേ എന്നാണ് ‘എം’. കീരിക്കാടന് ചോദിക്കുന്നത്. മെക്കിട്ടു കേറ്റവും തെറി വിളിയും കുടിച്ചാല് മാത്രം അല്ല! അദ്ദേഹത്തിന്റെ ഒരു നോര്‍മല് സ്വഭാവം ആണത്.\nവയസായെങ്കിലും ഇപ്പോഴും കത്തി എടുത്തു വീശാന് മടിക്കില്ല. അതെങ്ങനെ, ചെറുപ്പകാലത്ത് ഉടുത്ത കോണാന് നനക്കുമോ മാനുഷന് ഉള്ള കാലം?\nചെറുപ്പക്കാരന് ആയിരുന്നപ്പോള് സ്ത്രീ ജനങ്ങള് ഓടി മാറുമായിരുന്നു. പിന്നെ കുറെ ആണുങ്ങളെ, ആസ്പത്രീല് ആക്കീട്ടുണ്ട്. ഭാര്യയേയും മക്കളെയും എടുത്തിട്ട് വീക്കലാണ് ഇഷ്ടവിനോദം.\nഒരു പ്രശ്‌നം, മുതുക്കന് കീരിക്കാടന്റെ അച്ഛന് ഒരു പ്രധാന നാട്ടു പ്രമാണിയും വീരനും മുതലാളിയും ആയിരുന്നു. അങ്ങേര്‍ക്കുള്ള ബഹുമാനം നാട്ടുകാര് കുറെ മകനും കൊടുത്തു പോയി. പിന്നെ നാട്ടിലെ പ്രധാന മുതലാളി ആയതിനാല് പല കാര്യത്തിനും അങ്ങേരെ ആശ്രയിക്കാതെ വയ്യ.\nമുതുക്കന് നന്നായി വയസ്സായ കാലത്ത്, ഏതോ ഒരു വഴിപോക്കനെ മെക്കിട്ടു കേറി. കുറെ പുതിയ പിള്ളേര് ചെറുതായി ചാമ്പി. അതേ തുടര്‍ന്ന് വീട്ടില് തന്നെ ഇരുപ്പായി. വൈകാതെ, പല കൊള്ളരുതായ്മകളുടെയും ഫലങ്ങള് കണ്ടു തുടങ്ങി. അസുഖങ്ങള് വന്നു; കിടപ്പായി.\nമരിക്കും എന്ന സ്ഥിതി വന്നു. ആരും തിരിഞ്ഞു നോക്കുന്നില്ല. നോക്കുകയില്ലല്ലോ.\nപച്ച മനുഷമ്മാരാണ് ഈ ഡോക്ടര്‍മാര്; ദൈവങ്ങളല്ല\nനമ്മുടെ ബന്ധുവായ കാരണവര് ഒരു പാവമായിരുന്നു. ‘എം’. കീരിക്കാടന്റെ അയല്‍വാസി ആണ്.\nചാകാന് കിടക്കുമ്പോഴെങ്കിലും ഒന്ന് പോയി കാണണ്ടേ? പള്ളീല് അച്ചനെയും കൂട്ടി പോകാം. മരിക്കുമ്പോള് എങ്കിലും പശ്ചാത്തപിച്ചാലോ? നല്ലവന് ആയാലോ? സ്വര്‍ഗം എങ്കിലും കിട്ടുമല്ലോ ?\nപാവം കാരണവര് അച്ചനെയും കൂട്ടി ചെന്നു. മുറിയുടെ അകത്തേക്ക് കയറി. അച്ചന് പുറകിലുണ്ട്.\nകിടക്കുകയാണ് എം കീരിക്കാടന്. മച്ചിലേക്കും നോക്കികൊണ്ട്.\nമുരടനക്കി പി കാരണവര്… പതുക്കെ- ‘കീരിക്കാടന് ചേട്ടോ ‘ എന്ന് വിളിച്ചു.\nകീരിക്കാടന് ചേട്ടന് പതുക്കെ മുഖം തിരിച്ച് ആഗതരെ നോക്കി. പഴയ അയല്‍വാസിയെ നോക്കി. അച്ചനെ വീക്ഷിച്ചു. ക്ഷീണിതന് ആണെങ്കിലും നല്ല ബോധം ഉണ്ട്. പാവം കാരണവരുടെ മനസ്സ് അലിഞ്ഞു: പാവം, മരിക്കാന് ഇനി അധികം കാലമില്ല.\n‘ഉം , എന്താ വന്നത് ?’ വിറയാര്‍ന്നതെങ്കിലും ഗൗരവമുണ്ട് കീരിക്കാടന് ചേട്ടന്റെ സ്വരത്തില്.\n‘അത് ചുമ്മാ ഒന്ന് കാണാന് വന്നതാ ‘\n‘ഓ, ആണല്ലേ .’\nപതുക്കെ വിറച്ചു വിറച്ചു മുതുക്കന് കീരിക്കാടന് ചേട്ടന് കൈകള് ഉയര്‍ത്തി. കൈ കൂപ്പി ക്ഷമ പറയാന് ആയിരിക്കും, അയല്‍വാസി കരുതി.\nകൈകള് പതുക്കെ മുണ്ടിന്റെ അടുത്തേക്ക് പോയി.\nകഷ്ടപ്പെട്ട് കീരിക്കാടന് ചേട്ടന് മുണ്ട് പൊക്കി. ജെട്ടിയില്ല ! ഉണങ്ങിയതും ചുക്കിച്ചുളിഞ്ഞതും ആണെങ്കിലും കാണാന് പാടില്ലാത്ത ഒക്കെ വെളിപ്പെട്ടു.\n‘ദേ… കണ്ടോ. ‘ കീരിക്കാടന് ചേട്ടന് മൊഴിഞ്ഞു. ‘കാണാന് വന്നതല്ലേ.’\nസത്യത്തില് കീരിക്കാടന് ചേട്ടനോട് എനിക്ക് ലേശം ബഹുമാനം തോന്നായ്ക ഇല്ല. ചാകാന് പോകുമ്പോഴും വ്യക്തിത്വത്തില് ഉറച്ചു നിന്നല്ലോ. അല്ലാതെ, അവസാന കാലത്ത്: അയ്യോ ഞാന് ഇനി നന്നാകാമേ, എല്ലാരും ക്ഷമിക്കണേ’ എന്നും പറഞ്ഞ് കരഞ്ഞെങ്കില് കംപ്ലീറ്റ് കുളമായേനെ. പ്രയോജനം ഒട്ടില്ലതാനും. ഇത് സെല്‍ഫ് റെസ്‌പെക്റ്റ് കീപ്പ് ചെയ്തു.\nഈ നൂറു ശതമാനം സംഭവ കഥയും ഇനി ഞാന് പറയാന് പോകുന്നതുമായി യാതൊരു ബന്ധവും ഇല്ല. എന്തെങ്കിലും സാമ്യമോ, സാദൃശ്യമോ, ഒക്കെ തോന്നുന്നുണ്ടെങ്കില് അത് വായിക്കുന്നവരുടെ മാത്രം കുഴപ്പമാണ്.\nഅതായത്, ഇന്ത്യന് മെഡിക്കല് കൗണ്‍സില് എന്ന ഒരു സാധനം ഉണ്ട്. പണ്ട് കാലത്ത് ബ്രിട്ടീഷുകാര് അവരുടെ ജി എം സി പോലെ ഉണ്ടാക്കിയതാണ്. പിന്നീട് 1950 കളില്, ഇന്ത്യന് നിയമസഭ മെഡിക്കല് കൗണ്‍സിലിന് വളരെ അധികം ഉത്തരവാദിത്വങ്ങളും അധികാരവും നല്‍കി.\nഎന്നുവച്ചാല്, നല്ലവരായ ഇന്ത്യയിലെ ജനങ്ങള്, നല്ലവരാണ് എന്ന് അവര് കരുതുന്ന തങ്ങളുടെ സ്വന്തം ഡോക്ടര്‍മാരെ സ്‌നേഹപൂര്‍വ്വം ഏല്‍പ്പിച്ചതാണ് ഈ വിപുലമായ അധികാരങ്ങള്.\nസ്വയം നന്നാവാനും നന്നാക്കാനും ശിക്ഷിക്കാനും ഉള്ള അധികാരം, മെഡിക്കല് വിദ്യാഭ്യാസത്തിന്റെ ഏതാണ്ട് പൂര്‍ണമായ നിയന്ത്രണം എന്നിവ കൗണ്‍സിലിനെ രാജ്യം ഏല്‍പിച്ചതാണ്.\nകൗണ്‍സിലിനെ വിമര്‍ശിക്കാന് ഞാന് ആളല്ല. നമ്മുടെ സ്വന്തം കീരിക്കാടന്… അല്ല കൗണ്‍സില് ആണല്ലോ.\nഇപ്പോള് കൗണ്‍സിലിനെ ഓര്‍ക്കാന് കാരണം, എന്റെ പ്രിയ സുഹൃത്തും മിടുമിടുക്കനും, ഹൃദയശസ്ത്രക്രിയ ഡോക്ടറും, ഇന്ത്യയിലെ മികച്ച ഒരു ഹൃദയ ശസ്ത്രക്രിയ വിഭാഗത്തെ കോട്ടയം മെഡിക്കല് കോളേജില് സ്വന്തം ഭഗീരഥ പ്രയത്നത്താല് ഉണ്ടാക്കി എടുത്തവനും ആയ ജയകുമാറിനെ കേരളത്തില് നിന്ന് ഇന്ത്യന് മെഡിക്കല് കൗണ്‍സിലിലേക്ക് തെരഞ്ഞെടുത്തു എന്ന വാര്‍ത്ത കേട്ടത് കൊണ്ടാണ്.\nവളരെ നല്ല തീരുമാനം. മാത്രമല്ല, കഴിഞ്ഞ ഒന്നു രണ്ടു വര്‍ഷങ്ങളായി ഭയങ്കര നല്ല കുട്ടിയാണ് കൗണ്‍സില്. അഴിമതി പൊടിപോലുമില്ല കണ്ടു പിടിക്കാന്. ബയോമെട്രിക് പഞ്ചിങ്, കര്‍ശന നിലപാടുകള്, നല്ല ആള്‍ക്കാരെ തിരഞ്ഞെടുക്കുന്നു, ആകെ ജഗപൊഗ.\nഇതിനു മുന്‍പേ തിരഞ്ഞെടുത്തവര് പലരെയും എന്തിനാണ് എടുത്തത് എന്ന് മിക്ക ഡോക്ടര്‍മാര്‍ക്കും തീരെ മനസ്സിലായിട്ടില്ല.\nഈ കഴിഞ്ഞ ഒന്നു രണ്ടു വര്‍ഷത്തിനുള്ളില്, അതിപ്രധാന തീരുമാനങ്ങള് എടുക്കാനായി മാത്രം ഉണ്ടാക്കുന്ന ഒരു ജോയിന്റ് പാര്‍ലമെന്ററി കമ്മറ്റി കൂടി ഇന്ത്യന് മെഡിക്കല് കൗണ്‍സിലിന്റെ ഇത് വരെയുള്ള പ്രവര്‍ത്തനങ്ങളെ വിലയിരുത്തുകയുണ്ടായി. കെട്ടിപ്പിടിച്ച് അഭിനന്ദിക്കേണ്ടതാണ്. അതിനു പകരം; ‘പോയി ചത്തൂടെടോ’ എന്ന് ചോദിച്ചത്രേ!\nമെഡിക്കല് കൗണ്‍സിലിനെ പിരിച്ചു വിട്ട് സര്‍ക്കാര് നിയന്ത്രണത്തില് ഉള്ള ഒരു നാഷണല് മെഡിക്കല് കൗണ്‍സില് ഉണ്ടാകാന് പോകുകയാണത്രേ.\nശരിക്കും അന്യായമാണ്. എല്ലാം കൈയില് അടക്കിവയ്ക്കാന് അല്ലെങ്കിലും ഇപ്പോള് വലിയ ആക്രാന്തം ആണല്ലോ. പക്ഷെ പഴയ, ചെറുപ്പകാലത്തെ നനയ്ക്കാത്ത കോണന്റെ നാറ്റം കാരണം ആര്‍ക്കും അധികം മിണ്ടാനും പറ്റുന്നില്ല. കുറച്ചു നാള് അല്ലല്ലോ… പത്തറുപത് കൊല്ലം ആയി നനച്ചിട്ടേ ഇല്ലല്ലോ.\nഅവസാന കാലത്തെങ്കിലും നന്നായതു കൊണ്ട് സ്വര്‍ഗം കിട്ടുമായിരിക്കും.\nമെഡിക്കല് കൗണ്‍സില് കൊണ്ട് ഗുണം ഉണ്ടായിട്ടില്ല എന്ന് പറയാന് പറ്റില്ല. തര്‍ക്കത്തില് ഗുണം എനിക്ക് ഉണ്ടായിട്ടുണ്ട്!\nഅതായത്, ഈ ഇന്ത്യ മഹാരാജ്യത്തിലെ എല്ലാ മനുഷ്യരുടെയും പോലെ ഞങ്ങള് ഡോക്ടര്‍മാരും ചിലപ്പോള് ഈ പരദൂഷണം പറയും. അവസാനം ചിലര്, എല്ലാ കുഴപ്പങ്ങള്‍ക്കും കാരണം വിദ്യാഭ്യാസം ഇല്ലാത്ത രാഷ്ട്രീയക്കാര് ആണെന്ന് പറഞ്ഞുവയ്ക്കും. ഞാന് അതിനെ ശക്തിയുക്തം എതിര്‍ക്കും. അപ്പോള് പലരും കൂടി എന്നെ എതിര്‍ക്കും. അവസാനം ഞാന് പറയും:\n‘ങ്ങള് ന്തൂട്ടാ ഈ പറേണെ? ഈ മെഡിക്കല് കൗണ്‍സിലില് കംപ്ലീറ്റ് ആരാ? മ്മള് ഡോക്ടര്‍മാര്‍ക്ക് വിവരൊല്യേ? വിദ്യാഭ്യാസോല്യേ?’\nആളുകള് മിണ്ടാതെ നോക്കും. അപ്പോള് ഈ ഞാന്, ഒറ്റ ചോദ്യമാണ്:\n‘ന്നിട്ട് എന്തുട്ടാ ണ്ടായേ ?’\nഒരു കണക്കിന് മുതുക്കന് കീരിക്കാടന് ആയിരുന്നു ഭേദം. അവസാന കാലത്തും തനി കൊണം കാണിച്ചു വ്യക്തിത്വം കാത്തു സൂക്ഷിച്ചല്ലോ.\nആള്‍ക്കാര് തമ്മില് നോക്കും. ‘അപ്പൊ ബാ , പൂവ്വാം .’\nഎന്തോ ആരവം കേള്‍ക്കുന്നില്ലേ? ‘കീരിക്കാടന് ചത്തേ….’ . ഇനി ഏതു ഗുണ്ടയാണോ വരാന് പോണേ? അത് കാരണം സന്തോഷിക്കണോ അതോ ദു:ഖിക്കണോ? അച്ഛാ ദിന് വരുമോ അതോ ഇച്ചീച്ചി ദിന് വരുമോ? കാത്തിരുന്നു കാണാം .\nഇന്ത്യ മെഡിക്കല് ടൂറിസം ഹബ് ആയി മാറുന്നു\nരാമസേതു പ്രകൃതി നിര്‍മ്മിതമോ, മനുഷ്യ നിര്‍മ്മിതമോ?: ഇന്ത്യന് ചരിത്ര ഗവേഷണ കൗണ്‍സിലിന്റെ അന്വേഷണം


there is nothing unnatural in nuns death– News18 Malayalam\nകന്യാസ്ത്രീയുടെ മരണത്തിൽ അസ്വാഭാവികത ഇല്ലെന്ന് ബന്ധുക്കൾ\n'നിരാഹാര സമരത്തോട് സർക്കാരിന് നിഷേധാത്മക നിലപാട്'; വെള്ളിയാഴ്ച സംസ്ഥാന വ്യാപകമായി പഠിപ്പുമുടക്കുമെന്ന് KSU\nഞായറാഴ്ചവരെ മഴ തുടരും; ജില്ലകളിൽ റെഡ്, യെല്ലോ അലർട്ടുകൾ പ്രഖ്യാപിച്ചു\nUpdated: September 9, 2018, 6:59 PM IST\nകൊട്ടാരക്കര: പത്തനാപുരം മൗണ്ട് താബോർ ദേറ കോൺവെന്‍റിലെ കിണറ്റില് കന്യാസ്ത്രീയെ മരിച്ച നിലയിൽ കണ്ടെത്തിയ സംഭവത്തിൽ അസ്വാഭാവികതയില്ലെന്ന് ബന്ധുക്കൾ. ഇന്നു രാവിലെയാണ് കോൺവെന്‍റിലെ കന്യാസ്ത്രിയായ സിസ്റ്റർ സിഇ സൂസമ്മയെ കിണറ്റിൽ മരിച്ച നിലയിൽ കണ്ടെത്തിയത്. കഴിഞ്ഞ ദിവസങ്ങളിൽ തൈറോയ്ഡ് ഉൾപ്പടെയുള്ള രോഗങ്ങൾക്ക് സിസ്റ്റർ സൂസമ്മ ചികിത്സ തേടിയിരുന്നു. ഇതേ തുടർന്ന് സിസ്റ്റർ മാനസിക അസ്വാസ്ഥ്യം പ്രകടിപ്പിച്ചിരുന്നുവെന്നും സഹോദരി ലാലി പറഞ്ഞു.\nഅതേസമയം, കന്യാസ്ത്രീയുടെ മൃതദേഹത്തിന്‍റെ പോസ്റ്റ്മോർട്ടം റിപ്പോർട്ട് ഉൾപ്പടെയുള്ള പരിശോധനാഫലങ്ങൾ ലഭിച്ച ശേഷം പൊലീസ് കൂടുതൽ അന്വേഷണം നടത്തും. പത്തനാപുരം സെന്‍റ് സ്റ്റീഫൻസ് സ്കൂളിലെ അധ്യാപിക കൂടിയായിരുന്നു 55കാരിയായ സിസ്റ്റർ സിഇ സൂസമ്മ. പുനലൂർ ഡി വൈ എസ് പിയുടെ മേൽനോട്ടത്തിൽ പത്തനാപുരം സിഐ ആണ് കന്യാസ്ത്രീയുടെ മരണം അന്വേഷിക്കുന്നത്. കേസിൽ കൃത്യമായ അന്വേഷണം നടത്തുമെന്ന് പത്തനാപുരം എംഎൽഎ കെബി ഗണേഷ് കുമാർ പറഞ്ഞു.\nകന്യാസ്ത്രീ കോൺവെന്‍റിലെ കിണറ്റിൽ മരിച്ച നിലയിൽ\nകൊല്ലം റൂറൽ എസ് പി, കൊല്ലം ആർ ഡി ഒ എന്നിവരുടെ സാന്നിധ്യത്തിലായിരുന്നു ഇൻക്വസ്റ്റ് നടപടികൾ. ഫോറൻസിക്, വിരലടയാള വിദഗ്ധർ, ഡോഗ് സ്ക്വാഡ് എന്നിവർ സ്ഥലത്ത് നിന്നും തെളിവുകൾ ശേഖരിച്ചു. ഇൻക്വസ്റ്റ് നടപടികൾ പൂർത്തിയാക്കിയ ശേഷം മൃതദേഹം പോസ്റ്റ് മോർട്ടത്തിനായി തിരുവനന്തപുരം മെഡിക്കൽ കോളേജ് ആശുപത്രിയിലേക്ക് മാറ്റി.\nനാൽപത് വർഷമായി പത്തനാപുരം മൗണ്ട് താബോർ ദയറ കോൺവെന്‍റിലാണ് കന്യാസ്ത്രീയായ സിഇ സൂസമ്മ താമസിച്ചിരുന്നത്.


രാജ്യസഭയില് കര്‍ഷക ബില്ലിനെതിരെ പ്രതിഷേധിച്ച എട്ട് എംപിമാര്‍ക്ക് സസ്പെന്‍ഷന് – Media Mangalam\nഡല്‍ഹി: രാജ്യസഭയില് കര്‍ഷക ബില്ലിനെതിരെ പ്രതിഷേധിച്ച എട്ട് എംപിമാര്‍ക്ക് സസ്പെന്‍ഷന്. ഡെറിക്ക് ഒബ്രയ്ന്,രാജു സതവ്, കെകെ രാഗേഷ്,റിപുണ് ബോറ,ഡോല സെന്,സയ്യിദ് നസീര് ഹുസൈന്, സജ്ഞയ് സിങ്, എളമരം കരീം എന്നിവരെയാണ് ഒരു ഒരാഴ്ച്ചയിലേക്ക് രാജ്യസഭ ചെയര്‍മാന് വെങ്കയ്യ നായിഡു സസ്പെന്‍ഡ് ചെയ്തത്. കര്‍ഷക ബില് നാടകീയമായി രാജ്യസഭയില് പാസാക്കിയ സംഭവത്തില് സഭയില് പ്രതിഷേധിച്ച പ്രതിപക്ഷ എം.പിമാര്‍ക്കെതിരെ കേന്ദ്രം നടപടിയെടുക്കുമെന്ന് മുമ്പ് തന്നെ റിപ്പോര്‍ട്ട് ഉണ്ടായിരുന്നു. ഇതുസംബന്ധിച്ച കാര്യങ്ങള് ചര്‍ച്ചചെയ്യാന് രാജ്യസഭാ ചെയര്‍മാന് വെങ്കയ്യ നായിഡുവിന്റെ വസതിയില് ഉന്നതതല യോഗം ചേര്‍ന്നിരുന്നു. യോഗത്തില് രാജ്യസഭാ ഡെപ്യൂട്ടി ചെയര്‍മാന് ഹരിവന്ഷ് സിംഗ്, കേന്ദ്രമന്ത്രി പീയൂഷ് ഗോയല്, പാര്‍ലമെന്ററി കാര്യമന്ത്രി പ്രഹ്ലാദ് ജോഷി എന്നിവരായിരുന്നു പങ്കെടുത്തിരുന്നത്.\nരാജ്യസഭ ഡെപ്യൂട്ടി ചെയര്‍മാന്റെ പോഡിയത്തിനുള്ളിലേക്ക് കടന്നുകയറുകയും മൈക്ക് നശിപ്പിക്കുകയും ചെയ്തെന്നാണ് പ്രധാന ആരോപണം. അതോടൊപ്പം ഡെപ്യൂട്ടി ചെയര്‍മാനെതിരെ മുദ്രാവാക്യം വിളിക്കുകയും പേപ്പറുകള് സഭയില് വെച്ച് കീറിയെറിയുകയും ചെയ്തു. എം.പിമാരുടെ പ്രതിഷേധങ്ങള് കാരണം സഭ പത്ത് മിനിറ്റ് സമയത്തേക്ക് നിര്‍ത്തിവെയ്ക്കേണ്ടി വന്നിരുന്നു. ഇതിന് പിന്നാലെ പ്രതിപക്ഷ പ്രതിഷേധം ഗൗനിക്കാതെ ശബ്ദവോട്ടോടെയാണ് കര്‍ഷക ബില് പാസാക്കിയത്. അതേസമയം, വിവാദമായ കാര്‍ഷിക ബില്ലുകള് രാജ്യസഭയില് ചര്‍ച്ച ചെയ്യുന്നതിനിടെ നാടകീയ രംഗങ്ങളാണ് അരങ്ങേറിയത്. കര്‍ഷക ബില് അവതരിപ്പിക്കുന്നതിനിടെ രാജ്യസഭാ ഉപാധ്യക്ഷന് പക്ഷപാതപരമായി പെരുമാറിയെന്ന ആരോപണവുമായി പ്രതിപക്ഷം രംഗത്തെത്തി. വിഷയത്തില് രാജ്യസഭാ ഉപാധ്യക്ഷനെതിരെ അവിശ്വാസ പ്രമേയവുമായി കോണ്‍ഗ്രസിന്റെ നേതൃത്വത്തില് 12 പ്രതിപക്ഷ പാര്‍ട്ടികള് നോട്ടീസ് നല്‍കി. കര്‍ഷകരുടെ മരണ വാറണ്ടാണ് ബില്ലുകളെന്ന് കോണ്‍ഗ്രസ് ആരോപിച്ചു. ലോക്‌സഭ പാസാക്കിയ ബില്ല് പ്രതിപക്ഷ പ്രതിഷേധങ്ങള്‍ക്കിടയില് ശബ്ദ വോട്ടോടുകൂടിയാണ് രാജ്യസഭയില് പാസാക്കിയത്. ബില് പാര്‍ലമെന്ററി സെലക്ട് കമ്മിറ്റിക്ക് വിടണമെന്ന ആവശ്യം തള്ളികൊണ്ടാണ് ബില്ലുകള് സര്‍ക്കാര് പാസാക്കിയത്.\nഎന്‍ഡിഎ സഖ്യ കക്ഷിയായ അകാലിദള്, രാജ്യസഭയില് സര്‍ക്കാരിനെ എല്ലായ്‌പ്പോഴും പിന്തുണക്കാറുള്ള ബിജു ജനതാദള് എന്നിവരടക്കം ബില് സെലക്ട് കമ്മിറ്റി വിടണമെന്ന് ആവശ്യപ്പെട്ടിരുന്നു. കര്‍ഷക ബില്ലിനെ തുടര്‍ന്ന് അകാലിദള് മന്ത്രിയെ പിന്‍വലിച്ചിരുന്നു. സര്‍ക്കാര് നടപടികളില് പ്രതിഷേധിച്ച് കേരളത്തില് നിന്നുള്ളവരടക്കം 12 എംപിമാര് സഭപിരിഞ്ഞതിന് ശേഷവും രാജ്യസഭയുടെ നടത്തുളത്തില് ധര്‍ണ നടത്തി. ഫാര്‍മേഴ്സ് പ്രൊഡ്യൂസ് ട്രെയ്ഡ് ആന്‍ഡ് കൊമേഴ്സ് ബില് 2020, ഫാര്‍മേഴ്സ് എഗ്രിമെന്റ് ഓണ് പ്രൈസ് അഷ്വറന്‍സ് ആന്‍ഡ് ഫാം സര്‍വ്വീസ് ബില് എന്നിവയാണ് ഇന്ന് രാജ്യസഭയില് പാസാക്കിയിരിക്കുന്നത്. എസന്‍ഷ്യല് കമ്മോഡിറ്റീസ് (ഭേദഗതി) ബില് പരിഗണിക്കാനായില്ല. കേന്ദ്രസര്‍ക്കാരിന്റെ കര്‍ഷക ബില്ലുകള്‍ക്കെതിരെ പഞ്ചാബ്, ഹരിയാന, തെലങ്കാന തുടങ്ങിയ സംസ്ഥാനങ്ങളില് കര്‍ഷക പ്രക്ഷോഭങ്ങള് രൂക്ഷമായിക്കൊണ്ടിരിക്കുകയാണ്.\nagriculture bill rajya sabha\nഗതാഗതനിയമ ലംഘനകള്‍ക്ക് ഉടന് പിഴയുമായി ഇ-ചലാന്


ജൂലൈ ഒന്ന് മുതല് ഇന്ത്യന് ആഭ്യന്തര വിപണിയില് വാഹന വില കൂടുംIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in Automobiles on June 22, 2014\nജൂലൈ ഒന്ന് മുതല് ഇന്ത്യന് ആഭ്യന്തര വിപണിയില് വാഹന വില കൂടിയേക്കും. യുപിഎ സര്‍ക്കാരിന്റെ അവസാന ബജറ്റില് പ്രഖ്യാപിച്ച എക്‌സൈസ് തീരുവയിലെ ഇളവ് ഈ ജൂലൈ ഒന്നിന് അവസാനിക്കുകയാണ്. ഇതാണ് വാഹന വില വര്‍ദ്ധിക്കാന് കാരണം. ആഭ്യന്തര വിപണിയില് കാര് വില്‍പ്പന കുറഞ്ഞതിനെ തുടര്‍ന്നാണ് കേന്ദ്ര സര്‍ക്കാര് എക്‌സൈസ് തീരുവ കുറച്ചത്.\nഎക്‌സൈസ് തീരുവയുടെ ഇളവ് അവസാനിക്കുന്നതോടെ ജൂലൈ ഒന്ന് മുതല് വില കൂടും. ഇരു ചക്ര വാഹനങ്ങള്‍ക്കും കാറിനും വില കൂടുമെന്നാണ് റിപ്പോര്‍ട്ട്. ഇളവ് അവസാനിക്കുന്നതോടെ നാല് മുതല് ആറ് ശതമാനം വരെ നികുതി വര്‍ദ്ധിക്കും. പുതിയ നികുതി ഘടന സംബന്ധിച്ച് ഈ മാസം 30 ന് പ്രഖ്യാപനം വരുമെന്നാണ് റിപ്പോര്‍ട്ട്.\nഅതേസമയം പുതിയ സര്‍ക്കാര് ഇടത്തരക്കാരെ കയ്യിലെടുക്കാന് എക്‌സൈസ് തീരുവയിലെ ഇളവ് തുടര്‍ന്നേക്കുമെന്നും ചില റിപ്പോര്‍ട്ടുകള് പ്രചരിക്കുന്നുണ്ട്. എന്നാല് ഇക്കാര്യത്തില് ഔദ്യോഗിക സ്ഥിരീകരണം വന്നിട്ടില്ല. എന്‍ഡിഎ സര്‍ക്കാരിന്റെ ആദ്യ ബജറ്റ് അടുത്ത മാസം അവതരിപ്പിക്കും ഈ ബജറ്റില് വാഹന വിപണിക്ക് അനുകൂലമായ ചില പ്രഖ്യാപനങ്ങള് ഉണ്ടാകുമെന്നാണ് പ്രതീക്ഷിക്കപ്പെടുന്നത്.


Rose Water For Dry Skin: Dry Skin : വരണ്ട ചർമ്മം ആണോ? എങ്കിൽ പ്രതിവിധി റോസ് വാട്ടർ - Samayam Malayalam\nhow to use rose water to deal with dry skin\nDry Skin : വരണ്ട ചർമ്മം ആണോ? എങ്കിൽ പ്രതിവിധി റോസ് വാട്ടർ\nSamayam Desk | Samayam Malayalam | Updated: Jan 18, 2022, 10:52 AM\nവരണ്ട ചർമ്മമുള്ളവർ ആദ്യം ശ്രദ്ധിക്കേണ്ട കാര്യം ചർമ്മത്തെ വേണ്ട വിധത്തിൽ മോയ്സ്ചറൈസ് ചെയ്യുക എന്നതാണ്. ഇതിന് സഹായിക്കുന്ന ഏറ്റവും മികച്ച ചേരുവയാണ് റോസ് വാട്ടർ. റോസ് വാട്ടർ വരണ്ട ചർമ്മത്തിൽ എങ്ങനെ ഉപയോഗിക്കാം എന്ന് നോക്കാം.\nവരണ്ട ചർമം (Dry Skin) നിങ്ങൾക്കുണ്ടെങ്കിൽ ചർമ്മത്തിൽ എല്ലായിപ്പോഴും എപ്പോഴും ആവശ്യമായ അളവിൽ ജലാംശം നിലനിർത്തേണ്ടത് പ്രധാനമാണ്. ഇതിന് കഴിയാതെ വന്നാൽ മുഴുവൻ സമയവും നിങ്ങളുടെ ചർമ്മത്തിൽ അസ്വസ്ഥതകൾ പ്രകടമാകാൻ തുടങ്ങും. വരണ്ട ചർമ്മമുള്ള ഇക്കാര്യം എല്ലായ്പ്പോഴും പ്രശ്നമുള്ള കാര്യമാണ്. എന്നാൽ ഇതിനുള്ള പരിഹാരം നിങ്ങളുടെ വീട്ടിൽ തന്നെയുണ്ടെന്ന് പറഞ്ഞാൽ വിശ്വസിക്കുമോ? വരണ്ട ചർമ്മമുള്ള ആളുകൾക്ക് ഉപയോഗിക്കാൻ കഴിയുന്ന ഒരു വിശിഷ്ട ചേരുവയാണ് റോസ് വാട്ടർ (Rose Water). മറ്റ് മോയ്സ്ചറൈസിംഗ് ചേരുവകളുമായി സംയോജിപ്പിച്ച് ഉപയോഗിക്കുമ്പോൾ ചർമ്മത്തിന്റെ ഘടന മെച്ചപ്പെടുത്തുന്നതിനൊപ്പം ചർമ്മത്തിൽ കൂടുതൽ സമയത്തോളം ജലാംശം നിലനിർത്താൻ ഇത് സഹായിക്കുന്നു. ഈ സുഗന്ധദ്രവ്യം വരണ്ട ചർമ്മത്തിന് അനുയോജ്യമാകാൻ കാരണം, ഇത് നിങ്ങളുടെ ചർമ്മത്തെ വരണ്ടതാക്കാതെ സംരക്ഷിച്ചുകൊണ്ട് നിങ്ങളുടെ സുഷിരങ്ങളെ ശുദ്ധീകരിക്കുന്നതുകൊണ്ടാണ്. ചർമ്മസംരക്ഷണ ചികിത്സകളിൽ സാധാരണയായി റോസ് വാട്ടർ ഒരു അഡിറ്റീവായി ഉപയോഗിക്കുന്നു. വേണമെങ്കിൽ മറ്റൊന്നും കൂട്ടിചേർക്കാതെ ഇത് നേരിട്ട് സ്വയം ഒരു ടോണറായി ഉപയോഗിക്കാം. അല്ലെങ്കിൽ വരണ്ട ചർമ്മത്തിന് മറ്റ് മോയ്സ്ചറൈസിംഗ് ചേരുവകൾക്കൊപ്പം ചേർത്ത് ഉപയോഗിക്കാം. ചർമ്മത്തെ മികച്ചതാക്കാൻ അനുവദിക്കുന്ന4റോസ് വാട്ടർ ട്രീറ്റ്മെന്റുകൾ (Rose Water For Dry Skin) ഇതാ...\nറോസ് വാട്ടർ ടോണർ\n> 1 ടീസ്പൂൺ ശുദ്ധമായ റോസ് വാട്ടർ\n> കോട്ടൺ പാഡ്\nഒരു ഫേഷ്യൽ ക്ലെൻസർ ഉപയോഗിച്ച് നിങ്ങളുടെ മുഖം കഴുകി ഉണക്കുക. ഒരു പഞ്ഞി ഉപയോഗിച്ച് റോസ് വാട്ടർ നിങ്ങളുടെ മുഖത്ത് പുരട്ടുക. ഇത് ഉണങ്ങാൻ അനുവദിക്കുക. ഉണങ്ങിയ ശേഷം, നിങ്ങളുടെ മുഖം മോയ്സ്ചറൈസ് ചെയ്യുക. ഒരു ദിവസത്തിൽ രണ്ടു തവണ ഇങ്ങനെ ചെയ്യാം. ഫെയ്സ് ക്ലെൻസിങ്ങ്, ടോണിംഗ്, മോയ്സ്ചറൈസിങ്ങ് തുടങ്ങിയവയെല്ലാം ഏതൊരു ചർമ്മസംരക്ഷണ ദിനചര്യയുടെയും പ്രധാന ഭാഗമാണ്. റോസ് വാട്ടർ ടോണർ ഇന്ന് വിപണിയിൽ ലഭ്യമായ മിക്ക ടോണറുകളിൽ നിന്നും വ്യത്യസ്തമായി, നിങ്ങളുടെ ചർമ്മത്തെ വരണ്ടതാക്കാതെ അടിഞ്ഞുകൂടിയ അഴുക്കും പൊടിപടലങ്ങളും ഒഴിവാക്കാൻ സഹായിക്കുന്നു. വാസ്തവത്തിൽ ഇത് നിങ്ങളുടെ ചർമ്മത്തിന് പുതുമയും ജലാംശവും നൽകുന്നു.\nനാരങ്ങ, ഗ്ലിസറിൻ, റോസ് വാട്ടർ\n>3ടീസ്പൂൺ ഗ്ലിസറിൻ\n>3ടീസ്പൂൺ ശുദ്ധമായ റോസ് വാട്ടർ\n> 1 ടീസ്പൂൺ നാരങ്ങ നീര്\nഗ്ലിസറിൻ, റോസ് വാട്ടർ, നാരങ്ങ നീര് എന്നിവ യോജിപ്പിച്ച് ഈ മിശ്രിതം വൃത്തിയുള്ള കുപ്പിയിലേക്ക് ഒഴിക്കുക. ഈ മിശ്രിതം നിങ്ങളുടെ റഫ്രിജറേറ്ററിൽ സൂക്ഷിക്കുക. ഇതിൽ നിന്ന് ഒരു നാണയ വലുപ്പത്തിൽ എടുത്ത് നിങ്ങളുടെ മുഖത്തും കഴുത്തിലും പുരട്ടുക. ഇത് പുരട്ടുമ്പോൾ നിങ്ങളുടെ കൈകൾ വൃത്തിയുള്ളതാണെന്ന് ഉറപ്പാക്കണം. ലോഷൻ പൂർണ്ണമായും ആഗിരണം ചെയ്യപ്പെടുന്നതുവരെ വൃത്താകൃതിയിലുള്ള ചലനങ്ങളിൽ നിങ്ങളുടെ ചർമ്മത്തെ സൌമ്യമായി മസാജ് ചെയ്യുക.\nഗ്ലിസറിൻ നിങ്ങളുടെ മുഖത്തെ ജലാംശം നിലനിർത്താൻ സഹായിക്കുകയും ചർമ്മത്തെ വളരെ മൃദുലമാക്കുകയും ചെയ്യുന്നു. ഈ ചേരുവ എളുപ്പത്തിൽ ആഗിരണം ചെയ്യപ്പെടുകയും നിങ്ങളുടെ ചർമ്മത്തിന് നീണ്ടുനിൽക്കുന്നതുമായ ജലാംശം നൽകുകയും ചെയ്യുന്നു. നാരങ്ങ നിങ്ങളുടെ ചർമ്മത്തിന് വിറ്റാമിൻ സി നൽകുകയും ബ്ലീച്ചിംഗ് ഗുണങ്ങളാൽ ഏതെങ്കിലും അടയാളങ്ങളോ പാടുകളോ ഉണ്ടെങ്കിൽ അത് മങ്ങാൻ സഹായിക്കുകയും ചെയ്യുന്നു.\nമുൾട്ടാണി മിട്ടി, പാൽ, റോസ് വാട്ടർ\n>2ടീസ്പൂൺ മുൾട്ടാണി മിട്ടി\n> 1 ടീസ്പൂൺ പാൽ\nഒരു ഫേഷ്യൽ ക്ലെൻസർ ഉപയോഗിച്ച് നിങ്ങളുടെ മുഖം കഴുകി ഉണക്കുക. നിങ്ങൾക്ക് മിനുസമാർന്ന പേസ്റ്റ് ലഭിക്കുന്നതുവരെ മുൾട്ടാണി മിട്ടി, പാൽ, റോസ് വാട്ടർ എന്നിവ ചേർത്ത് കൂട്ടിയോജിപ്പിക്കുക. ഈ പേസ്റ്റ് നിങ്ങളുടെ മുഖത്ത് പുരട്ടാം. 20 മിനിറ്റ് കാത്തിരിക്കുക, തുടർന്ന് മിശ്രിതം നിങ്ങളുടെ മുഖത്ത് നിന്ന് തണുത്ത വെള്ളത്തിൽ കഴുകുക. മുൾട്ടാണി മിട്ടി സാധാരണയായി എണ്ണമയമുള്ള ചർമ്മത്തെ ചികിത്സിക്കാൻ ഉപയോഗിക്കുന്നതാണ്. ഈ ഫേസ് മാസ്കിലെ പാലിൻ്റെ ലാക്റ്റിക് ആസിഡ് പാടുകൾ മായ്ക്കാനും ചർമ്മത്തെ മൃദുവാക്കാനും സഹായിക്കുന്നു. മാസ്ക് നിങ്ങളുടെ ചർമ്മത്തിലെ നിർജ്ജീവ കോശങ്ങളെ പുറംതള്ളാനും പോഷിപ്പിക്കാനും മികച്ചതാണ്.\nAlso read: പപ്പായ കൊണ്ട് മിനുമിനുത്ത ചർമ്മം നേടാം, ഉപയോഗിക്കാൻ5രീതികൾ\nചന്ദനവും റോസ് വാട്ടറും\n> 1 ടീസ്പൂൺ ചന്ദനപ്പൊടി\n> ½ ടീസ്പൂൺ വെളിച്ചെണ്ണ\n> ½ ടീസ്പൂൺ ബദാം എണ്ണ\n> 1 ടീസ്പൂൺ റോസ് വാട്ടർ\nഒരു ഫേഷ്യൽ ക്ലെൻസർ ഉപയോഗിച്ച് നിങ്ങളുടെ മുഖം കഴുകി ഉണക്കുക. നിങ്ങൾക്ക് മിനുസമാർന്ന പേസ്റ്റ് ലഭിക്കുന്നതുവരെ ചന്ദനപ്പൊടി, എണ്ണകൾ, റോസ് വാട്ടർ എന്നിവ ചേർത്ത് യോജിപ്പിക്കുക. ഒരു ഫേസ് പാക്ക് പോലെ ഈ മിശ്രിതം നിങ്ങളുടെ മുഖത്ത് പുരട്ടുക. 20 മിനിറ്റ് അല്ലെങ്കിൽ പൂർണ്ണമായും ഉണങ്ങുന്നത് വരെ ഇത് സൂക്ഷിക്കുക. തുടർന്ന് തണുത്ത വെള്ളത്തിൽ മുഖം കഴുകി ഉണക്കുക. ചെയ്യേണ്ടതാണ് ഇത് ഉപയോഗിക്കുന്നത് ശീലമാക്കുക\nചന്ദനം നിങ്ങളുടെ ചർമ്മത്തെ പോഷിപ്പിക്കുന്നതോടൊപ്പം മൃദുലമായി എക്സ്ഫോളിയേറ്റിങ്ങ് ഗുണങ്ങൾ നൽകാൻ സഹായിക്കുന്നു. എണ്ണകളും റോസ് വാട്ടറും കൂടിച്ചേരുമ്പോൾ ഇത് തീവ്രമായ ജലാംശം നൽകുന്ന ഒരു മികച്ച ഫേസ് പാക്ക് ആയി മാറുന്നു. ഈ ഫേസ് പാക്ക് നിങ്ങളുടെ ചർമ്മത്തെ പോഷിപ്പിക്കാനും വരൾച്ച അകറ്റാനും സഹായിക്കും.\nആര്‍ട്ടിക്കിള് ഷോചർമ്മത്തിന് പ്രായക്കൂടുതൽ തോന്നാതിരിക്കാൻ ഉപയോഗിക്കാം ഈ എണ്ണകൾ\nവരണ്ട ചർമ്മം റോസ് വാട്ടർ ചർമ്മ സംരക്ഷണം Rose Water For Skin Rose Water For Dry Skin Rose Water Beauty Benefits Rose Water Dry Skin\nWeb Title : how to use rose water to deal with dry skin


ഭീഷണിപ്പെടുത്തി പണപ്പിരിവ്: ബി.ജെ.പി നേതാവിന് സസ്‌പെന്‍ഷന് • ഇ വാർത്ത | evartha\nബുധനാഴ്ച അര്‍ധരാത്രി മുതല് അനിശ്ചിതകാല പണിമുടക്കുമായി കെഎസ്ആര്‍ടിസി ജീവനക്കാർ\nഭീഷണിപ്പെടുത്തി പണപ്പിരിവ്: ബി.ജെ.പി നേതാവിന് സസ്‌പെന്‍ഷന്\nevartha Desk August 5, 2017, 4:29 pm August 5, 2017\nകൊല്ലം: പിരിവ് നൽകാത്തതിനു വ്യാപാരിയെ ഭീഷണിപ്പെടുത്തിയ ബിജെപി നേതാവിന് സസ്പെൻഷൻ. ബിജെപി കൊല്ലം ജില്ലാ കമ്മിറ്റി അംഗം സുഭാഷിനെയാണ് അന്വേഷണ വിധേയമായി പാർട്ടിയിൽനിന്നു സസ്പെൻഡ് ചെയ്തത്.\nചവറയില് കുടിവെള്ളം വിതരണം ചെയ്യുന്നതിന് കരാറെടുത്തിരിക്കുന്ന മനോജ് എന്നയാളെയാണ് ബി.ജെ.പി കൊല്ലം ജില്ലാ കമ്മിറ്റി അംഗം സുഭാഷ് ഫോണില് വിളിച്ച് ഭീഷണിപ്പെടുത്തിയത്. പാര്‍ട്ടി ഫണ്ടിലേക്ക് 5000 രൂപ സംഭാവന നല്‍കാന് വിസമ്മതിച്ചതിനെ തുടര്‍ന്നാണ് പറഞ്ഞ തുക തന്നെങ്കില് ബുദ്ധിമുട്ടാകുമെന്ന് സുഭാഷ് ഭീക്ഷണി മുഴക്കിയത്.\nഈ മാസം 28നായിരുന്നു സംഭവം. ചവറ മണ്ഡലത്തിലെ സ്‌റ്റേറ്റ് ഫണ്ട് എന്ന പേരില് 5000 രൂപ നല്‍കണമെന്ന് ആവശ്യപ്പെട്ട് ഭാരവാഹികള് മനോജിനെ സമീപിച്ചു. എന്നാല് 3000 രൂപയേ നല്‍കാനാവൂ എന്ന് മനോജ് വ്യക്തമാക്കി. പാര്‍ട്ടി തരുന്ന രസീതിലെ തുക നല്‍കാനാവില്ലെന്നും മനോജ് പറഞ്ഞു. എന്നാല് അന്ന് വൈകിട്ട് സുഭാഷ് മനോജിനെ ഫോണില് വിളിക്കുകയും 5000 രൂപ നല്‍കണമെന്ന് ആവശ്യപ്പെടുകയും ചെയ്തു. അപ്പോഴും മനോജ് നിലപാട് മാറ്റിയില്ല. ഇതോടെ സുഭാഷ് ഫോണിലൂടെ മനോജിനോട് മോശമായി സംസാരിക്കുകയും വധഭീഷണി മുഴക്കുകയുമായിരുന്നു. തുടര്‍ന്ന് മനോജ് ബി.ജെ.പി ജില്ലാ നേതൃത്വത്തിന് പരാതി നല്‍കി.


Kevin Pietersen |'ഹൃദയവിശാലതയുള്ള ജനങ്ങളുടെ മനോഹര രാജ്യം'; ഇന്ത്യയെ പ്രകീര്‍ത്തിച്ച് പീറ്റേഴ്‌സണ് – News18 Malayalam\nപ്രധാനമന്ത്രി നരേന്ദ്ര മോദിക്ക് നന്ദിയറിയിച്ചുകൊണ്ടാണ് ട്വീറ്റ്.\nLast Updated : November 30, 2021, 20:22 IST\nകോവിഡ് (Covid 19) പ്രതിരോധപ്രവര്‍ത്തനങ്ങളുടെ ഭാഗമായി ആഫ്രിക്കന് രാജ്യങ്ങള്‍ക്ക് (African Countries) മരുന്ന് ഉള്‍പ്പടെയുള്ള സഹായങ്ങള് വാഗ്ദാനം ചെയ്ത ഇന്ത്യയുടെ നയതന്ത്രത്തെ പ്രശംസിച്ച് മുന് ഇംഗ്ലണ്ട് താരം കെവിന് പീറ്റേഴ്സണ് (Kevin Pietersen). കോവിഡ് വകഭേദമായ ഒമിക്രോണ്(Omicron variant) വ്യാപിക്കുന്ന സാഹചര്യത്തിലാണ് ദക്ഷിണാഫ്രിക്ക ഉള്‍പ്പടെയുള്ള ആഫ്രിക്കന് രാജ്യങ്ങള്‍ക്ക് ഇന്ത്യ സഹായം വാഗ്ദാനം ചെയ്തത്.\nജീവന് രക്ഷാമരുന്നുകളും പരിശോധന കിറ്റുകളും വെന്റിലേറ്ററുകളുമടക്കമുള്ള സഹായമാണ് ഇന്ത്യ നല്‍കുക. ഇതോടൊപ്പം ജീന് പഠനത്തിലും ഗവേഷണത്തിലും സഹകരിക്കും. പ്രധാനമന്ത്രി നരേന്ദ്ര മോദിക്ക് നന്ദിയറിയിച്ചുകൊണ്ടാണ് ട്വീറ്റ്. 'ഇന്ത്യ കരുതല് ഒരിക്കല്‍ക്കൂടി കാണിച്ചിരിക്കുകയാണ്. ഹൃദയവിശാലതയുള്ള മനുഷ്യരുള്ള ഏറ്റവും മനോഹരമായ രാജ്യമാണ് ഇന്ത്യ'- പീറ്റേഴ്സണ് ട്വീറ്റ് ചെയ്തു.\nനേരത്തെ ആഫ്രിക്കയിലെ 41 രാജ്യങ്ങള്‍ക്ക് 25 മില്യണിലധികം ഡോസ് കോവിഡ് വാക്‌സിനുകള് ഇന്ത്യ കൈമാറിയിരുന്നു. ഇതില് ഒരു മില്യണോളം ഡോസ് 16 രാജ്യങ്ങള്‍ക്കുള്ള ഗ്രാന്‍ഡാണ്. കൂടാതെ മലാവി, എത്യോപ്യ, സാംബിയ, മൊസാംബിക്, ഗിനിയ, ലെസോത്തോ തുടങ്ങിയ രാജ്യങ്ങള്‍ക്ക് കോവിഷീല്‍ഡ് വാക്‌സിന് വിതരണത്തിന് സര്‍ക്കാര് അനുമതിയായിട്ടുണ്ട്.\nഐപിഎല് അടുത്ത സീസണിന് മുന്നോടിയായി ഓരോ ടീമും നിലനിര്‍ത്തിയ താരങ്ങളുടെ പട്ടിക ഇഎസ്പിഎന് ക്രിക്ക് ഇന്‍ഫോ പുറത്തുവിട്ടു. ജസ്പ്രീത് ബുംറയും രോഹിത് ശര്‍മയും അടുത്ത സീസണിലും മുംബൈ ഇന്ത്യന്‍സിനൊപ്പം ഉണ്ടാകും. എംഎസ് ധോണിയും രവീന്ദ്ര ജഡേജയും ചെന്നൈ സൂപ്പര് കിങ്‌സിലും കെയ്ന് വില്ല്യംസണ് സണ്‍റൈസേഴ്‌സ് ഹൈദരാബാദിലും കളിക്കും.\nFirst published: November 30, 2021, 20:22 IST\nCovid 19IndiaKevin PietersenOmicron Variant